# ผู้เชี่ยวชาญด้านวัสดุ

# บทนำ

# คำอธิบาย

ทนทาน สวยงาม นาฬิกาที่ออกแบบมาให้ดูดีตลอดกาล

เบื้องหลังทั้งหมดนี้คืองานวิจัยที่มีวิสัยทัศน์และเทคโนโลยีของวัสดุที่ทันสมัย

เรียนรู้เพิ่มเติมเกี่ยวกับความชำนาญด้านวัสดุของ Rado

# วัตถุประสงค์

หลังจากจบหลักสูตรนี้ คุณจะ

1. ได้ทำความคุ้นเคยกับวัสดุไฮเทคที่ปฏิวัติวงการของ Rado
2. สามารถอธิบายว่าทำไม Rado จึงใช้วัสดุไฮเทคเพื่อผลิตนาฬิกา ใช้อย่างไร และเป็นประโยชน์ต่อลูกค้าอย่างไร

# ข้อเท็จจริงหลักเกี่ยวกับวัสดุไฮเทคของ Rado

## ตัวแบ่งส่วน

# ที่ Rado เรื่องซับซ้อนจะอยู่ภายนอก

แบรนด์นาฬิกาหลายแบรนด์ขายนาฬิกาที่มีกลไกการทำงาน ‘อันซับซ้อน’ ที่ Rado เทคโนโลยีซับซ้อนอยู่ในวัสดุไฮเทคของเรา ดังนั้น เราสามารถกล่าวได้ว่าสำหรับ Rado แล้ว เรื่องซับซ้อนจะอยู่ภายนอกตัวเรือนนาฬิกา ซึ่งก็คือวัสดุและเทคโนโลยีไฮเทคที่ใช้เพื่อรังสรรค์ตัวเรือนหรือสายนาฬิกา

เป้าหมายหลักของการใช้วัสดุไฮเทคก็คือเพื่อผลิต

- นาฬิกาที่สวมใส่สบายเป็นอย่างยิ่ง
- ที่จะยังคงดูดีไปอีกนาน

Rado วิจัยเทคโนโลยีใหม่ๆ อยู่เสมอเพื่อใช้วัสดุไฮเทคใหม่ๆ ที่ดีขึ้นเพื่อผลิตนาฬิกา แรงบันดาลใจของวัสดุตัวใหม่ต่างๆ มักจะมาจากนอกวงการนาฬิกา จากสาขาการผลิตอื่นๆ ทำให้วงการนาฬิกาได้รับความเชี่ยวชาญใหม่ๆ ที่ไม่คาดคิด

## ตัวแบ่งส่วน

# ข้อเท็จจริงหลักเกี่ยวกับวัสดุไฮเทคของ Rado

Rado ใช้วัสดุที่แปลกใหม่เพื่อสร้างนาฬิกาที่ทนทานที่สุดเรือนหนึ่งในโลกและสวมใส่สบายอย่างมาก Rado เป็นผู้เชี่ยวชาญด้านวัสดุ เพราะเรา...

- ...เป็นผู้บุกเบิกและเป็นผู้นำด้านการใช้วัสดุไฮเทคในวงการผลิตนาฬิกา
- … ผลิตนาฬิกาที่ทนทานต่อรอยขีดข่วนเรือนแรกในปี 1962 (The Original, DiaStar 1)
- … ใช้ไฮเทคเซรามิกที่ทนทานต่อรอยขีดข่วนเป็นครั้งแรกในปี 1986
- … มีประสบการณ์เกือบ 40 ปีด้านการใช้ไฮเทคเซรามิก
- … เป็นหนึ่งในผู้บุกเบิกการผลิตคริสตัลแซฟไฟร์ ซึ่งในปัจจุบันได้กลายเป็นมาตรฐานในวงการผลิตนาฬิกา
- … มีสิทธิบัตรจำนวนมากที่คุ้มครองโครงสร้างดั้งเดิม กระบวนการผลิต และเทคนิคการประกอบ
- … นาฬิกาทนทานต่อรอยขีดข่วนเป็นอย่างยิ่ง และถูกออกแบบมาให้ดูดีไปอีกนานหลายปี
- … นาฬิกามีน้ำหนักเบา ไม่ทำให้เกิดอาการระคายเคือง สามารถปรับเข้ากับอุณหภูมิผิวหนังของคุณได้อย่างรวดเร็วและใส่สบายเป็นอย่างยิ่ง
- … ผลิตสีใหม่ๆ ออกมาได้โดยใช้วัสดุไฮเทคเซรามิก ซึ่งขึ้นชื่อว่าทำได้ยากยิ่ง
- … ใช้เทคโนโลยีล่าสุดและวัสดุที่บริสุทธิ์ที่สุดในการผลิตวัสดุไฮเทคที่มีคุณภาพเป็นเลิศ
- … สามารถผลิตเป็นรูปร่างต่างๆ ใช้วัสดุหลายประเภทรวมกันและมีหลายสีเพื่อรังสรรค์นาฬิกาที่มีดีไซน์แปลกใหม่
- … วิจัยและพัฒนาเทคโนโลยีใหม่ๆ อยู่เสมอ เพื่อบุกเบิกการใช้วัสดุไฮเทคใหม่ๆ ที่ดียิ่งขึ้นในวงการนาฬิกา

## ตัวแบ่งส่วน

# อภิธานศัพท์เฉพาะที่สำคัญของ Rado

หากคุณไม่เข้าใจความหมายของคำศัพท์ โปรดดูรายละเอียดเพิ่มเติมได้ในหนังสือคอลเล็กชันนาฬิกา Rado นี่คือภาพรวมศัพท์เฉพาะบางคำที่คุณอาจจะได้เจอ

ศัพท์เฉพาะ | คำบรรยาย
--- | ---
การแพร่คาร์บอน (Carbon Diffusion) | กรรมวิธีที่ทำให้สเตนเลสสตีลมีความแข็งราว 1,000 วิกเกอร์
คอมโพสิต | การผสมผสานของวัสดุต่างๆ เช่น Ceramos เป็นวัสดุคอมโพสิตที่ทำมาจากเซรามิกและโลหะ
การเคลือบ CVD | CVD (การตกเคลือบด้วยไอเคมี) เป็นกระบวนการเคลือบผิววัสดุ และใช้สำหรับการผลิตโลหะแข็งของรุ่น Rado DiaStar Original เท่านั้นเพื่อให้ตัวนาฬิกามีสีทอง
การแยกวัสดุประสาน (Debinding) | ขั้นตอนหนึ่งของกระบวนการผลิตไฮเทคเซรามิก มีการเอาตัวประสานที่เป็นโพลิเมอร์ออกจากชิ้นส่วนไฮเทคเซรามิกโดยใช้กระบวนการทางเคมี
เครื่องมือ/วงล้อเพชร | เป็นเครื่องมือที่ทำจากเพชรสังเคราะห์เพื่อนำมาปรับปรุงชิ้นส่วนไฮเทคเซรามิก เครื่องมือเหล่านี้เป็นเครื่องมือประเภทเดียว ที่มีความแข็งพอที่จะรับประกันว่าเราจะได้ไฮเทคเซรามิกที่มีคุณภาพ และขนาดที่สวยงาม
การทำให้เป็นเม็ด/วัตถุดิบตั้งต้น (Feedstock) | ผลิตภัณฑ์กึ่งสำเร็จรูประหว่างการจัดเตรียมสำหรับการผลิตไฮเทคเซรามิก ผง ผงสีและตัวประสานที่ทำให้เป็นเม็ดแข็ง
การฉีด | ขั้นตอนหนึ่งของกระบวนการผลิตไฮเทคเซรามิก ส่วนผสมไฮเทคเซรามิกถูกฉีดเข้าไปในแม่พิมพ์เพื่อให้ได้รูปทรงที่ต้องการ
การเคลือบโลหะ (Metallisation) | เทคนิคเพื่อทำให้คริสตัลแซฟไฟร์มีสีสัน สังเกตได้ว่าจะนำไปใช้ในการผลิตตัวเรือนนาฬิกาแบบไร้ขอบ (เช่น Centrix Integral ฯลฯ)
โครงสร้างแบบเป็นชิ้นเดียว (Monobloc Construction) | เทคโนโลยีผลิตตัวเรือนนาฬิกาที่ Rado ใช้ การทำตัวเรือนนาฬิกาให้เป็นรูปทรงต่างๆ ในชิ้นเดียวโดยไม่ต้องใช้แกนโลหะ ตัวเรือนที่มีโครงสร้างแบบเป็นชิ้นเดียวประกอบด้วยไฮเทคเซรามิกแผ่นเดียวที่ยึดทุกส่วนของตัวนาฬิกาไว้
แม่พิมพ์ | เครื่องมือที่มีความแม่นยำที่ใช้หล่อตัวเรือนนาฬิกาหรือข้อต่อของสายนาฬิกาให้เป็นรูปทรงต่างๆ
การชุบผิวแข็งพลาสมาโดยวิธีคาร์บูไรซิง (Plasma Carburising) | ขั้นตอนสุดท้ายของกระบวนการผลิตพลาสมาไฮเทคเซรามิก การเปลี่ยนเซรามิกสีขาวให้เป็นสีเมทาลิคพลาสมาไฮเทคเซรามิก ก๊าซภายใต้อุณหภูมิ 20,000 องศาเซลเซียสจะเปลี่ยนแปลงองค์ประกอบของไฮเทคเซรามิกโดยไม่กระทบต่อคุณสมบัติหลัก
โพลิเมอร์ที่เป็นตัวประสาน | ขณะเตรียมการผลิตไฮเทคเซรามิก ผงจะถูกผสมเข้ากับโพลิเมอร์ที่เป็นตัวประสาน (วัสดุสังเคราะห์) ตัวประสานทำหน้าที่ช่วยหล่อเพื่อขึ้นรูปไฮเทคเซรามิก
การเคลือบแบบ PVD | PVD (กระบวนการเคลือบโดยไอเชิงฟิสิกส์) เป็นกระบวนการเคลือบผิววัสดุ ดีที่สุดสำหรับการเคลือบพื้นผิวแข็งที่มีสีบนสเตนเลสสตีล
>Si3N4 ซิลิคอนไนไตรด์ | Si3N4 เป็นสูตรเคมีของซิลิกอนไนไตรต์ ไฮเทคเซรามิกที่เบาเป็นพิเศษ วัตถุดิบของไฮเทคเซรามิกที่บางเป็นพิเศษ
การเผาผนึก (Sintering) | ขั้นตอนหนึ่งของกระบวนการผลิตไฮเทคเซรามิก ‘การ อบ’ ชิ้นส่วนเซรามิก ในขั้นตอนนี้ ชิ้นส่วนเซรามิกก็จะหดตัวลงและมีความแข็งอย่างเต็มที่
Super-LumiNova® | วัสดุที่เรืองแสง วัสดุที่เรืองแสง Rado ใช้ Super-LumiNova® เท่านั้น ซึ่งมีเม็ดสีเรืองแสงที่ไม่ใช่สารกัมมันตรังสี
กระบวนการ Verneuil | กระบวนการผลิตคริสตัลแซฟไฟร์สังเคราะห์ กระบวนการที่กินเวลานานและยากลำบากเพื่อทำให้เป็นรูปทรงนาฬิกาคริสตัล
วิคเกอร์สเกล | สเกลที่ใช้วัดความแข็งของวัสดุอย่างเป็นทางการ ยิ่งตัวเลขสูงเท่าไหร่ วัสดุก็ยิ่งแข็งและทนทานต่อรอยขีดข่วนมากขึ้นเท่านั้น
เซอร์โคเนียมออกไซด์ | วัตถุดิบที่ใช้ผลิตไฮเทคเซรามิก

## ตัวแบ่งส่วน

# วิสัยทัศน์ของ Rado

# นาฬิกาที่ถูกออกแบบมาให้ดูดีตลอดกาล

นับตั้งแต่แบรนด์ก่อตั้งขึ้น Rado ก็เป็นผู้นำมาตลอด โดยยึดมั่นในหลักปรัชญาของแบรนด์ที่ว่า "ถ้าเราสามารถจินตนาการสิ่งใดขึ้นมาได้ เราก็สามารถสร้างสรรค์สิ่งนั้นได้"

การมีปรัชญานี้เป็นแนวคิดหลัก ทำให้ Rado มีวิสัยทัศน์มาตั้งแต่เริ่มต้น นั่นคือ การสร้างสรรค์นาฬิกาที่จะยังคงดูดีไปตลอดชีวิต

ในปี 1962 ดาวเด่นนี้ได้ถือกำเนิดขึ้น: DiaStar 1 ซึ่งวางจำหน่ายในฐานะ "นาฬิกาป้องกันรอยขีดข่วน*รุ่นแรกของโลก" หรือ "นาฬิกาที่จะใช้ได้ไปตลอดชีวิต" นาฬิการุ่น DiaStar 1 เป็นการตอบสนองความต้องการของลูกค้าในเรื่องการสวมใส่ที่สบาย ความทนทาน และสไตล์ที่โดดเด่น

นับตั้งแต่นั้นเป็นต้นมา เราก็ได้ใช้วัสดุที่ปฏิวัติวงการเพื่อรังสรรค์นาฬิกาที่ทนทานมากที่สุดจำนวนหนึ่งของโลก

*โปรดทราบว่าเราไม่สามารถใช้คำว่าป้องกันรอยขีดข่วนได้อีกต่อไป เราต้องใช้คำว่าทนทานต่อรอยขีดข่วนแทน

# นาฬิกาที่ผลิตขึ้นมาให้สวมใส่สบายเป็นอย่างยิ่ง

ในปี 1986 Rado เป็นหนึ่งในแบรนด์แรกๆ ที่ดำเนินการพัฒนาเกี่ยวกับเซรามิกและเริ่มใช้ไฮเทคเซรามิกในวงการนาฬิกา

นาฬิการุ่น Integral เป็นนาฬิการุ่นแรกของ Rado ที่ใช้ไฮเทคเซรามิกที่ทนทานต่อการขีดข่วน ที่มาในรูปลักษณ์สีดำอันเพรียวบาง ไฮเทคเซรามิกอยู่ตรงส่วนเชื่อมต่อตรงกลางของสายนาฬิกาและเป็นต้นกำเนิดของประวัติศาสตร์อันยาวนานของแบรนด์ Rado ที่มีการใช้ไฮเทคเซรามิก

นับตั้งแต่นั้นเป็นต้นมา เราก็ได้ใช้ไฮเทคเซรามิกเพื่อผลิตนาฬิกาที่สวมใส่สบายเป็นอย่างยิ่งที่ถูกออกแบบมาให้ดูดีตลอดชีวิต

ประสบการณ์การใช้ไฮเทคเซรามิกที่มีมานานเกือบ 40 ปีเพื่อผลิตนาฬิกาทำให้ Rado เข้าใจวิธีออกแบบผลิตภัณฑ์ที่มีคุณภาพและยังสวยงามกว่าใครๆ

## ตัวแบ่งส่วน

# จากนวัตกรรมหนึ่งไปสู่นวัตกรรมถัดไป

ตัวอย่างของไมล์สโตนที่น่าประทับใจจนถึงทุกวันนี้ของ Rado ที่เกิดจากการใช้วัสดุไฮเทคอยู่ด้านล่างนี้

### 1917

#### SCHLUP & CO ก่อตั้งขึ้น

โรงงานผลิตกลไกนาฬิกา Schlup & Co สร้างขึ้นที่เมืองเลงนาว

### 1957

##### หนึ่งในคอลเลกชันแรกๆ ของ Rado

#### RADO GOLDEN HORSE

การนำเสนอคอลเลกชันแรกภายใต้แบรนด์ Rado

### 1962

#### RADO DIASTAR 1 (รุ่นดั้งเดิม)

นาฬิกาที่ทนทานต่อการขีดข่วนเรือนแรกของ Rado การพลิกโฉมประวัติศาสตร์การผลิตนาฬิกา ตัวเรือนที่ทำจากทังสเตนคาร์ไบด์ (โลหะแข็ง) และคริสตัลแซฟไฟร์

### 1986

#### RADO INTEGRAL

นาฬิกาแบรนด์ Rado รุ่นแรกที่ใช้ไฮเทคเซรามิก คริสตัลแซฟไฟร์ ซึ่งเคลือบด้วยโลหะและโค้งแบบจากขอบจรดขอบติดอยู่ในแบบที่คุณมองไม่เห็น

### 1990

#### RADO Ceramica

นาฬิกาแบรนด์ Rado รุ่นแรกที่ผลิตขึ้นโดยใช้ไฮเทคเซรามิกสีดำสำหรับตัวเรือน สายนาฬิกาและตัวเรือนกลายเป็นหน่วยเดียวกัน ถือเป็นไอคอนด้านการออกแบบ

### 1991

#### RADO COUPOLE

นาฬิกาแบรนด์ Rado รุ่นแรกที่ผลิตโดยใช้ไฮเทคเซรามิกสีขาว

### 1993

#### RADO SINTRA

นาฬิกาแบรนด์ Rado รุ่นแรกที่ใช้วัสดุคอมโพสิตที่มีไทเทเนียมคาร์ไบด์

### 1998

#### RADO CERAMICA

นาฬิกาแบรนด์ Rado รุ่นแรกที่ใช้พลาสมาไฮเทคเซรามิก เซรามิกสีขาวถูกเปลี่ยนผ่านกระบวนการเผาไหม้ของพลาสมา เซรามิกจะเปล่งประกายแบบโลหะที่ไม่เหมือนใคร โดยไม่มีโลหะเป็นส่วนผสมเลย

### 2002

#### RADO V10K

นาฬิกาซีรีส์แรกของ Rado ที่ผลิตขึ้นโดยใช้เพชรที่ทำจากเทคโนโลยีชั้นสูง เพื่อให้มีความแข็งสูงถึง 10,000 วิกเกอร์ ชั้นสังเคราะห์ของเพชรแบบผลึกนาโนเคลือบนาฬิกาที่แข็งที่สุดในโลก

### 2009

#### RADO R5.5

ออกแบบโดย Jasper Morrison เป็นครั้งแรกที่ตัวเรือนนาฬิกาแบรนด์ Rado ใช้สายยึดที่มีพื้นผิวแบบเว้า โดยใช้ในคอลเล็กชัน r5.5

### 2011

#### RADO D-STAR

นาฬิกาแบรนด์ Rado รุ่นแรกที่ใช้ Ceramos วัสดุคอมโพสิตแบบไทเทเนียมคาร์ไบด์ วัสดุที่ฉีดเข้าไปนี้ปูทางสู่ดีไซน์และลายเส้นเป็นระเบียบที่ไม่เคยมีมาก่อน

### 2011

#### RADO TRUE THINLINE

นาฬิกาเซรามิกรุ่นที่บางที่สุดของ Rado ที่มีความหนาน้อยกว่า 5 มม. สำหรับรุ่นที่ใช้กลไกการทำงานแบบควอตซ์ นาฬิกาแบรนด์ Rado รุ่นแรกที่มีตัวเรือนเซรามิกแบบโครงสร้างชิ้นเดียว (Monobloc) พร้อมด้วยกลไกควอตซ์ที่มีความบางเป็นพิเศษและหนาไม่ถึงหนึ่งมิลลิเมตร โครงสร้างทั้งหมดของนาฬิกาถูกออกแบบใหม่เพื่อลดขนาดให้เล็กลง

### 2012

#### RADO HYPERCHROME

ตัวเรือนที่มีโครงสร้างแบบเป็นชิ้นเดียวอันสลับซับซ้อนของนาฬิกา Rado รุ่นนี้ถือเป็นการพัฒนาเทคโนโลยีและเป็นก้าวย่างที่สำคัญของการออกแบบ นาฬิกาซึ่งมีน้ำหนักเบา สวมใส่สบายเป็นอย่างยิ่งและดูสะดุดตา เป็นเรือนเวลาที่เหมาะสำหรับทุกโอกาส

### 2013

#### RADO ESENZA CERAMIC TOUCH

นาฬิกาไฮเทคเซรามิกแบรนด์ Rado รุ่นแรกที่ใช้เทคโนโลยีสัมผัส นาฬิกาซึ่งไม่มีเม็ดมะยมรุ่นนี้ใช้ระบบสัมผัสเพียงอย่างเดียว

### 2014

#### RADO HYPERCHROME
CERAMIC TOUCH DUAL TIMER

นาฬิกาไฮเทคเซรามิกแบรนด์ Radoรุ่นแรกที่ใช้ระบบสัมผัสพร้อมสองเขตเวลา HyperChrome Ceramic Touch Dual Timer ยังเป็นนาฬิกาแบรนด์ Rado รุ่นแรกที่ใช้ไฮเทคเซรามิกสีเทาสุดเท่อีกด้วย

### 2015

#### RADO HYPERCHROME BROWN CERAMIC

นาฬิกาแบรนด์ Rado รุ่นแรกที่ผลิตโดยใช้ไฮเทคเซรามิกสีน้ำตาล

### 2016

#### RADO HYPERCHROME ULTRA LIGHT

HyperChrome Ultra Light ซึ่งสร้างขึ้นจากวัสดุไฮเทคเซรามิกที่บางเป็นพิเศษ คือดีไซน์และเทคโนโลยีที่มีน้ำหนักเพียง 56 กรัม และได้รับการออกแบบมาให้ดูดีไปตลอดอายุการใช้งาน

### 2018

#### DIAMASTER ROSE GOLD COLOURED CERAMOS

Rado ฉีดขึ้นรูป Ceramos สีโรสโกลด์เป็นครั้งแรกในปี 2018 เพื่อสร้างตัวเรือนแบบเป็นชิ้นเดียวให้กับ DiaMaster Ceramos รุ่นกลไกออโตเมติกแบบใหม่ที่ดูเพรียวบาง

## ตัวแบ่งส่วน

# ความทนทานต่อการขีดข่วน

ความแข็งที่ทนทานต่อการขีดข่วนเป็นหนึ่งในจุดขายหลักของนาฬิกาแบรนด์ Rado และเป็นสิ่งที่ทำให้ Rado มีชื่อเสียงไปทั่วโลก

ความแข็งของวัสดุไฮเทคถูกออกแบบมาเพื่อรับประกันว่า

- นาฬิกาจะมีอายุการใช้งานที่ยาวนาน
- มีความเจิดจรัสแบบไม่มีแบรนด์ไหนเทียบได้
- และมีความทนทาน

สเกลที่วัดความแข็งของวัสดุอย่างเป็นทางการคือวิกเกอร์สเกล ยิ่งตัวเลขสูงเท่าไหร่ วัสดุก็ยิ่งแข็งเท่านั้น

ตามวิกเกอร์สเกลแล้ว วัสดุไฮเทคของแบรนด์ Rado มีความแข็งมากกว่าวัสดุที่ใช้ผลิตนาฬิกาดั้งเดิม

# ทราบหรือไม่ว่า...

เหล็กมีความแข็งระหว่าง 100 - 900 วิกเกอร์ขึ้นอยู่กับคุณภาพ ส่วนไฮเทคเซรามิกมีความแข็งระหว่าง 1,250 - 1,450 วิกเกอร์ ด้วยเหตุนี้ ไฮเทคเซรามิกจึงมีความแข็งกว่าเหล็ก

## ตัวแบ่งส่วน

# วัสดุหลักของ RADO

Rado เป็นผู้บุกเบิกและเป็นผู้นำด้านการใช้วัสดุไฮเทคมาตั้งแต่แรกเริ่ม ภาพรวมของวัสดุหลักบางส่วนที่ Rado ใช้ผลิตนาฬิกาในปัจจุบันอยู่ด้านล่างนี้

#### ไฮเทคเซรามิก

- น้ำหนักเบา
- ทนทานต่อรอยขีดข่วน
- และสามารถปรับให้เข้ากับอุณหภูมิของผิวหนังได้อย่างรวดเร็ว
- ให้ความรู้สึกสบาย
- ไม่ทำให้เกิดอาการแพ้

#### พลาสมาไฮเทคเซรามิก

- สีเมทัลลิกจะไม่จางหายไป
- น้ำหนักเบา
- ทนทานต่อรอยขีดข่วน
- และสามารถปรับให้เข้ากับอุณหภูมิของผิวหนังได้อย่างรวดเร็ว
- ให้ความรู้สึกสบาย
- ไม่ทำให้เกิดอาการแพ้

#### ไฮเทคเซรามิกที่เบาเป็นพิเศษ

- บางเป็นพิเศษ
- ทนทานต่อรอยขีดข่วน
- และสามารถปรับให้เข้ากับอุณหภูมิของผิวหนังได้อย่างรวดเร็ว
- ให้ความรู้สึกสบาย
- ไม่ทำให้เกิดอาการแพ้

#### CERAMOS

- ทนทานต่อรอยขีดข่วน
- และสามารถปรับให้เข้ากับอุณหภูมิของผิวหนังได้อย่างรวดเร็ว
- ให้ความรู้สึกสบาย
- มีความเบาของไฮเทคเซรามิกพร้อมกับลุคเมทัลลิก

#### คริสตัลแซฟไฟร์

- วัสดุที่แข็งที่สุดเป็นอันดับสองรองจากเพชร
- ทนทานต่อรอยขีดข่วน
- นาฬิกา Rado ทุกเรือนมีคริสตัลแซฟไฟร์
- ไม่ทำให้เกิดอาการแพ้

#### ไทเทเนียมชุบแข็ง

- น้ำหนักเบา
- ทนทานต่อการขีดข่วนเนื่องจากมีกรรมวิธีพิเศษ
- ไม่ทำให้เกิดอาการแพ้

#### โลหะแข็ง

- ทนทานต่อรอยขีดข่วน
- มาในลุคเมทัลลิก

## ตัวแบ่งส่วน

# ข้อสำคัญ: ความทนทานต่อการขีดข่วนของวัสดุที่มีความแข็ง

นาฬิกา Rado มีความแข็ง แต่ก็ไม่ใช่ว่าจะไม่สามารถทำลายได้ แม้ว่าวัสดุไฮเทคของเราจะทนทานต่อรอยขีดข่วน แต่นาฬิกา Rado ก็ต้องได้รับการดูแลอย่างระมัดระวังด้วย

ไฮเทคเซรามิกอาจเกิดรอยขีดข่วนขึ้นได้ถ้าถูกขูดเข้ากับของที่แข็งเท่ากันหรือมากกว่า ตัวอย่างได้แก่: ไฮเทคเซรามิก เพชร ไฮเทคไดมอนด์ หินทราย คอรันดัม (พบได้ในผนังคอนกรีตและตะไบเล็บ) และกระดาษทราย

# ทราบหรือไม่ว่า...

วัสดุที่มีอยู่ตามสภาพแวดล้อมทั่วไปน้อยมากที่จะมีความแข็งมากกว่าไฮเทคเซรามิก ถ้าใช้งานตามปกติ นาฬิกาไฮเทคเซรามิกแบรนด์ Rado ก็จะเปล่งประกายไปอีกหลายปี

## ตัวแบ่งส่วน

# ข้อสำคัญ: ความทนทานต่อแรงกระแทกของวัสดุที่มีความแข็ง

ระดับความแข็งที่สูงมากของไฮเทคเซรามิกทำให้มีแนวโน้มมากขึ้นที่ถ้ากระแทกกับของแข็งอย่างไม่ตั้งใจแล้วละก็ (ตกบนพื้นผิวที่แข็ง ฯลฯ) จะทำให้วัสดุเกิดความเสียหายได้ ซึ่งเป็นไปได้มากกว่าวัสดุที่มีส่วนประกอบที่ "อ่อนกว่า"

ไม่ควรทำนาฬิกา Rado ตกและควรหลีกเลี่ยงการเคาะอย่างรุนแรง หากได้รับการกระแทกที่แรงเพียงพอ วัสดุก็อาจจะแตกได้

ถ้าใช้งานตามปกติ นาฬิกาแบรนด์ Rado ก็จะสวยงามและเจิดจรัสไปนานอีกหลายปี

## ตัวแบ่งส่วน

# ถ้อยคำที่เราใช้ได้และใช้ไม่ได้เมื่อพูดถึงวัสดุไฮเทคของ Rado

เวลาอธิบายถึงนาฬิกาหรือวัสดุที่ใช้ เราจำเป็นต้องตรวจสอบให้แน่ใจว่าเราใช้คำศัพท์ที่ถูกต้อง ตัวอย่างของคำศัพท์ที่อธิบายถึงวัสดุไฮเทคของ Rado ได้อย่างถูกต้องและคำที่ทำให้เข้าใจผิด ซึ่งควรหลีกเลี่ยง

#### คุณลักษณะหลักเกี่ยวกับวัสดุไฮเทคของ RADO

- ทนทานต่อรอยขีดข่วน
- ทนทาน
- เปล่งประกายยาวนาน
- น้ำหนักเบา
- สวมใส่สบาย

#### คำที่ทำให้เข้าใจผิด ซึ่งไม่ได้ใช้กับวัสดุไฮเทคของ RADO

- ป้องกันรอยขีดข่วน
- แข็งแรง
- อึด
- กันกระแทก
- ไม่มีวันแตก
- ไม่มีวันถูกทำลาย
- ไม่มีวันเกิดรอยขีดข่วน

## ตัวแบ่งส่วน

# ตัวหนังสือภาพของวัสดุหลักของ Rado

Rado เป็นผู้บุกเบิกและเป็นผู้นำด้านการใช้วัสดุไฮเทคมาตั้งแต่แรกเริ่ม ภาพรวมของวัสดุหลักบางส่วนที่ Rado ใช้ผลิตนาฬิกาในปัจจุบันอยู่ด้านล่างนี้ รูปสัญลักษณ์เหล่านี้ยังปรากฏอยู่ในหนังสือคอลเล็กชันนาฬิกาและบนป้ายราคาด้วย

## ไฮเทคเซรามิกและ Ceramos

##### ไฮเทคเซรามิก

##### พลาสมาไฮเทคเซรามิก

##### บางเป็นพิเศษ
ไฮเทคเซรามิก

##### Ceramos

## คริสตัลแซฟไฟร์

##### คริสตัลแซฟไฟร์ที่มีการเคลือบป้องกันแสงสะท้อน

##### คริสตัลแซฟไฟร์ที่เคลือบป้องกันแสงสะท้อนทั้งสองด้าน

## ไทเทเนียม

##### ไทเทเนียม/pvd

##### ไทเทเนียมชุบแข็ง

## โลหะแข็ง

##### โลหะแข็งเคลือบแบบ CVD

##### โลหะแข็งเคลือบแบบ PVD

## สเตนเลสสตีล

##### เหล็กกล้าผสมคาร์บอน

##### เพชรอย่างเช่นคาร์บอน/สเตนเลสสตีล

##### สเตนเลสสตีล/PVD

## วัสดุของสายนาฬิกา

##### หนัง

##### หนัง สายนาฬิกาขนาด XS/XL

##### ผ้า

## โลหะมีค่า และ พลอย

##### ทองคำ 18 กะรัต/750

##### พลอยแท้

## เปลือกหอยมุก

## เม็ดสีเรืองแสง

##### super-luminova®

# คุณลักษณะและประโยชน์สำคัญของไฮเทคเซรามิก

## ตัวแบ่งส่วน

# ไฮเทคเซรามิกของแบรนด์ Rado ไม่ใช่เซรามิกทั่วไป

เซรามิกเป็นวัสดุอนินทรีย์ที่ไม่ใช่โลหะ ที่ได้มาจากการเผาไหม้ในอุณหภูมิสูง มีการใช้ภาชนะที่ทำจากดินที่ถูกเผาไฟครั้งแรกราวช่วง 9000 ปีก่อนคริสตกาล

ไฮเทคเซรามิกถูกพัฒนาขึ้นในช่วงครึ่งหลังของศตวรรษที่ 20 และสามารถนำไปใช้งานด้านไฮเทคได้หลากหลาย ในกรณีที่จำเป็นต้องใช้สมรรถนะหรือคุณสมบัติสูงเป็นพิเศษ รวมถึงจานเบรกของรถแข่งและระบบป้องกันความร้อนของยานอวกาศ

สิ่งที่ทำให้ไฮเทคเซรามิกของแบรนด์ Rado แตกต่างจากเซรามิกทั่วไปก็คือมีการใช้วัตถุดิบที่บริสุทธิ์เป็นอย่างยิ่ง (เช่น อะลูมิเนียมออกไซด์ เซอร์โคเนียม ซิลิกอนไนไตรต์) – ผงที่ผ่านการคาลิเบรทเป็นอย่างดีเพื่อผลิตวัตถุที่มีความหนาแน่นอย่างเต็มที่และมีคุณสมบัติด้านเชิงกลที่สุดยอด

#### เซรามิก | #### ไฮเทคเซรามิก
--- | ---
ธรรมชาติ | มนุษย์ผลิตขึ้น
วัสดุตามธรรมชาติที่มีตำหนิ | ผงที่ผ่านการคาลิเบรทเป็นอย่างดีที่สร้างจากวัสดุที่ทำให้บริสุทธิ์เป็นอย่างดี
พรุน | หนาแน่นอย่างเต็มที่
แข็ง | แข็งกว่า
เปราะบาง | กันกระแทนเมื่อเทียบกับวัสดุอื่นๆ

## ตัวแบ่งส่วน

# การผลิตนาฬิกาไฮเทคเซรามิก

การผลิตไฮเทคเซรามิกมีความซับซ้อนและเป็นกระบวนการที่ใช้เวลายาวนาน ต้องใช้ความเชี่ยวชาญในระดับสูงเพื่อทำให้ผงบริสุทธิ์เป็นเนื้อเดียวกัน ภาพรวมของขั้นตอนที่สำคัญของกระบวนการผลิตอยู่ด้านล่างนี้

1

# วัสดุบริสุทธิ์

เรือนนาฬิกาที่ทำจากไฮเทคเซรามิกเริ่มต้นจากการเป็นผงเซอร์โคเนียมออกไซด์ที่มีขนาดเล็กยิ่งยวด ซึ่งใช้ในด้านไฮเทคอื่นๆ อีก เช่น เทคโนโลยีการแพทย์และอวกาศ

2

# การเตรียมพร้อมสำหรับการฉีด

มีการใส่เม็ดสีลงไปในผงเพื่อให้มีสี จากนั้น ก็ผสมทุกอย่างเข้าด้วยกันโดยใช้ตัวประสานที่เป็นโพลิเมอร์ ซึ่งทำหน้าที่ช่วยหล่อให้ทุกอย่างเป็นเนื้อเดียวกัน จากนั้นก็ทำให้แข็งเป็นเม็ด

3

# การฉีด

จากนั้น วัตถุดิบเซรามิกที่ละลายแล้วก็จะถูกฉีดเข้าไปภายใต้แรงดันสูงในแม่พิมพ์อันซับซ้อน เมื่อเย็นลงแล้ว ตัวประสานที่เป็นโพลิเมอร์ก็จะถูกเอาออกจากชิ้นส่วนต่างๆ โดยใช้กระบวนการทางเคมี

4

# การเผาผนึก

สีสันที่แท้จริงและความหนาแน่นขั้นสุดท้าย (ลดลงประมาณ 23%) ของชิ้นส่วนเซรามิกจะปรากฏให้เห็นหลังจากผ่านการ 'อบ' ในเตาอบที่อุณหภูมิ 1,450 องศาเซลเซียส Rado เป็นผู้บุกเบิกเทคโนโลยีนี้ เพื่อรังสรรค์ไฮเทคเซรามิกหลากสี ซึ่งสร้างสีให้มีความสม่ำเสมอได้ยาก

# ทราบหรือไม่ว่า...

หลังจากกระบวนการฉีดแล้ว ชิ้นส่วนจะเปราะบางเป็นอย่างมากและแตกหักได้ง่าย หลังจากสิ้นสุดกระบวนการเผาที่สมบูรณ์แบบแล้ว ไฮเทคเซรามิกก็จะมีคุณสมบัติและสีที่คงที่

5

# การตกแต่งและการขัดเงา

จากนั้น ส่วนประกอบจะถูกนำไปปรับปรุงใหม่โดยใช้เครื่องมือที่ทำจากเพชรเพื่อให้ได้ขนาดที่ต้องการสำหรับการประกอบ ต่อมาแต่ละส่วนก็ถูกนำไปขัดเงา แปรงหรือลงพื้นผิวแบบด้านเพื่อให้ได้ชิ้นส่วนเซรามิกที่เสร็จสมบูรณ์ ขั้นตอนนี้อาจจะใช้เวลาหลายวัน

6

# การควบคุมคุณภาพ

เรามีกระบวนการควบคุมคุณภาพที่เข้มงวดเพื่อรับประกันว่าชิ้นส่วนเซรามิกแต่ละชิ้นสำหรับนาฬิกาแบรนด์ Rado จะมีความสวยงามอย่างไร้ที่ติ แต่ละชิ้นจะถูกตรวจสอบด้วยมือตามเกณฑ์คุณภาพสุนทรียศาสตร์ที่เข้มงวดเป็นอย่างยิ่ง ตำหนิใดๆ เช่น รอยขีดข่วน การแตกหัก หรือการเสียรูปจะทำให้ชิ้นนั้นถูกปฏิเสธ

7

# ตัวเรือนและข้อต่อของสายนาฬิกาสำเร็จรูป

ส่วนประกอบสำเร็จรูปพร้อมสำหรับการนำไปประกอบแล้ว (เช่น แก้วแซฟไฟร์หรือสายนาฬิกาที่สมบูรณ์)

8

# ส่วนประกอบ

ส่วนประกอบจะถูกนำไปประกอบให้กลายเป็นเรือนนาฬิกาอันงดงาม

9

# ผลิตภัณฑ์สำเร็จรูป

นาฬิกาเซรามิกที่สมบูรณ์แบบ นาฬิการุ่น True อวดพื้นผิวไฮเทคเซรามิกสีดำอันแวววาว

## ตัวแบ่งส่วน

# การผลิตนาฬิกาพลาสมาไฮเทคเซรามิก

พลาสมาไฮเทคเซรามิกไม่เหมือนกับเซรามิกสีอื่นๆ ของแบรนด์ Rado เพราะไม่ได้ได้จากเม็ดสี แต่มาจากกรรมวิธีที่ทันสมัยที่สุด ซึ่งก็คือการการชุบผิวแข็งพลาสมาโดยวิธีคาร์บูไรซิง กรรมวิธีนี้จะนำไปใช้กับชิ้นส่วนเซรามิกสีขาวที่เสร็จเรียบร้อยแล้ว ดังนั้นจึงสามารถเริ่มกรรมวิธีนี้ได้ก็ต่อเมื่อขั้นตอนที่ใช้แรงงานเป็นหลักที่ได้อธิบายข้างต้นได้เสร็จเรียบร้อยแล้ว

# 1. เตาอบพลาสมา

ส่วนประกอบของนาฬิกาเซรามิกสีขาวที่ขัดเงาจะถูกนไปวางไว้ในเตาอบพลาสมาที่ออกแบบมาเป็นพิเศษ จะมีการใช้ก๊าซที่อุณหภูมิ 20,000 องศาเซลเซียส โดยจะมีการกระตุ้นให้เกิดปฏิกิริยาทางเคมีที่เปลี่ยนแปลงองค์ประกอบของพื้นผิวของเซรามิก

# 2. ข้อต่อของสายนาฬิกาและตัวเรือนสำเร็จรูป

ซึ่งทำให้สีขาวเปลี่ยนเป็นสีพลาสมา อันเป็นสีเทาเมทัลลิกที่ไม่มีโลหะผสมอยู่เลย สีเมทัลลิกนี้เกิดจากข้างในและจะไม่ซีดจางไปตามกาลเวลา พลาสมาไฮเทคเซรามิกมีคุณสมบัติที่จำเป็น ซึ่งได้แก่ ความเบาบาง การทนทานต่อรอยขีดข่วน การไม่ทำให้เกิดอาการระคายเคืองเหมือนกันกับไฮเทคเซรามิก

## ตัวแบ่งส่วน

# ตัวเรือนไฮเทคเซรามิกแบบเป็นชิ้นเดียวที่ปฏิวัติวงการ

Rado ผลิตรูปทรงล้ำๆ ด้วยวิธีฉีดส่วนผสมเข้าไปในแม่พิมพ์ True Thinline เป็นนาฬิกาเซรามิกรุ่นแรกของแบรนด์ที่ใช้ตัวเรือนที่มีโครงสร้างแบบเป็นชิ้นเดียวที่ฉีดเข้าไปในแม่พิมพ์

เทคนิคฉีดส่วนผสมเข้าไปในแม่พิมพ์แบบใหม่นี้ทำให้เกิดความเป็นไปได้ในด้านการออกแบบนาฬิกาเซรามิกที่ไม่มีใครพบมาก่อน เป็นครั้งแรกที่คุณสามารถทำตัวเรือนนาฬิกาให้เป็นรูปทรงต่างๆ ได้ในชิ้นเดียวโดยไม่ต้องใช้แกนโลหะ เป็นอีกครั้งที่ Rado ก็ใช้ความล้ำสมัยทางด้านเทคนิคเพื่อเปิดโอกาสด้านการออกแบบใหม่ๆ

ตัวเรือนที่มีโครงสร้างแบบเป็นชิ้นเดียวประกอบด้วยชิ้นเดียวที่ยึดทุกส่วนของตัวนาฬิกาไว้ เซรามิกนี้ไม่เหมือนกับตัวเรือนเซรามิกอื่นๆ ตรงที่ไม่มีแกนโลหะ แต่เป็นตัวเรือนไฮเทคเซรามิกโดยสมบูรณ์

การผลิตแบบนี้เป็นวิธีเดียวที่ทำให้ตัวเรือนมีดีไซน์ที่ไม่เหมือนใคร เช่น นาฬิการุ่น True Thinline หรือ HyperChrome ในขณะเดียวกัน การผลิตตัวเรือนนี้ก็ทำให้นาฬิกามีความบางเป็นพิเศษและสวมใส่สบายได้อย่างเหนือระดับ

##### ตัวเรือนนาฬิกา Xeramo ที่มีแกนกลางด้านในที่ทำจากโลหะ

##### ตัวเรือนนาฬิกา True (จนกระทั่งปี 2015) ที่มีแกนกลางด้านในที่ทำจากโลหะ

##### True ตั้งแต่ปี 2015 ตั้งแต่เป็นต้นไปที่มีตัวเรือนที่มีโครงสร้างแบบเป็นชิ้นเดียว

## ตัวแบ่งส่วน

# ไฮเทคเซรามิก: ความทนทาน – ความงาม – ความสบาย

Rado เป็นผู้บุกเบิกและเป็นผู้นำด้านการใช้ไฮเทคเซรามิกในวงการผลิตนาฬิกา แบรนด์นี้มีประสบการณ์กับวัสดุที่ทันสมัยนี้มากว่า 30 ปี ข้อมูลโดยสังเขปของคุณลักษณะหลักของไฮเทคเซรามิกของ Rado อยู่ด้านล่างนี้

# ทนทานต่อรอยขีดข่วน

โครงสร้างของเซรามิกช่วยป้องกันการสึกหรอ จึงทำให้มีความทนทานต่อรอยขีดข่วนเป็นพิเศษ

นาฬิกาไฮเทคเซรามิกของ Rado ได้รับการออกแบบให้ดูดีตลอดกาล: ทนต่อรอยขีดข่วนอย่างเหนือชั้น แข็งแกร่งทนทาน และคงความเงางามรวมถึงสีสันได้ยาวนานเป็นระยะเวลาหลายปี

# น้ำหนักเบา

ความหนาแน่นของไฮเทคเซรามิกทำให้มีน้ำหนักเบามาก ไฮเทคเซรามิกที่บางเป็นพิเศษฉีกกรอบของคำว่าความเบาบางไปหลายระดับ

ความเรียบเนียนและน้ำหนักเบาที่อยู่บนข้อมือ กลายเป็นส่วนเพิ่มเติมให้กับผู้สวมใส่

# ไม่ทำให้เกิดอาการแพ้

เพราะเป็นวัสดุที่ไม่ใช่โลหะ ไฮเทคเซรามิกมีความเฉื่อยทางเคมีและจะไม่ทำให้สารเคมีบนผิวหนังเกิดการเปลี่ยนแปลงหรือทำให้เกิดปฏิกิริยาในเชิงลบอื่นๆ

คนที่เป็นโรคภูมิแพ้โลหะหรือมีผิวที่บอบบางยังสามารถสวมใส่ไฮเทคเซรามิกที่มีความอ่อนโยนและไม่ก่อให้เกิดอาการแพ้

# ปรับเข้ากับอุณหภูมิของผิวหนังอย่างง่ายดาย

ไฮเทคเซรามิกปรับเข้ากับอุณหภูมิของผิวหนังของคุณเกือบจะในทันที

ผิวหนังของคุณจะไม่รู้สึกร้อนหรือเย็นเกินไปเมื่อสวมใส่นาฬิกาไฮเทคเซรามิก

# เน้นด้านการออกแบบ

วัสดุไฮเทคยังสามารถนำมาใช้ด้านการออกแบบ โดยกำหนดให้เป็นรูปทรงและดีไซน์ใดๆ ก็ได้

นอกจากนี้การทำให้องค์ประกอบของเซรามิกมีความหลากหลาย ยังทำให้เรือนเวลาแบรนด์ Rado มีลุคใหม่ที่มีสีสันสดใสอีกด้วย

## ตัวแบ่งส่วน

# ไฮเทคเซรามิก

# คุณสมบัติ

- ทนทานต่อรอยขีดข่วน
- น้ำหนักเบา
- ไม่ทำให้เกิดอาการแพ้
- ปรับเข้ากับอุณหภูมิของผิวหนังอย่างรวดเร็ว
- หลากหลายสีสัน

ประโยชน์

- สวมใส่สบาย
- นาฬิกาจะดูดีไปนานอีกหลายปี
- ลูกค้ามีตัวเลือกหลายสี
- สีสันเป็นส่วนหนึ่งในตัวเซรามิกและจะไม่จางหายไปตามกาลเวลา

# มี...

- Rado ได้รังสรรค์ไฮเทคเซรามิกกว่า 20 สี
- พื้นผิวแบบด้าน
- แบบผิวมันวาวขัดเงา

# คอลเล็กชันปัจจุบัน

- คอลเล็กชันของนาฬิกาแบรนด์ Rado ระดับโลกมีตัวเรือน สายนาฬิกาทั้งหมดหรือส่วนเชื่อมต่อตรงกลางที่ทำมาจากไฮเทคเซรามิกเกือบจะทั้งสิ้น

# ทราบหรือไม่ว่า...

- Rado ใช้เทคโนโลยีล่าสุดและวัสดุที่บริสุทธิ์ที่สุดในการผลิตวัสดุไฮเทคเซรามิก
- Rado มีเกณฑ์คุณภาพด้านสุนทรียศาสตร์ที่เข้มงวดสำหรับชิ้นส่วนไฮเทคเซรามิกทั้งหมด
- ไฮเทคเซรามิกเป็นวัสดุที่เป็นเอกลักษณ์ของ Rado มาเกือบ 40 ปี
- ในปี 1986 นาฬิการุ่น Integral เป็นนาฬิการุ่นแรกของ Rado ที่ใช้สายนาฬิกาที่ทำจากไฮเทคเซรามิกและทนทานต่อการขีดข่วน
- Rado เป็นผู้บุกเบิกเทคโนโลยีนี้ เพื่อให้ได้ไฮเทคเซรามิกสีต่างๆ ซึ่งเป็นการยากที่จะสร้างสีให้มีความสม่ำเสมอ

## ตัวแบ่งส่วน

# พลาสมาไฮเทคเซรามิก

# คุณสมบัติ

- นาฬิกาลุคเมทัลลิกที่อัดแน่นด้วยประโยชน์ทั้งหมดของไฮเทคเซรามิก
- ทนทานต่อรอยขีดข่วน
- น้ำหนักเบา
- ไม่ทำให้เกิดอาการแพ้
- ปรับเข้ากับอุณหภูมิของผิวหนังอย่างรวดเร็ว

ประโยชน์

- สวมใส่สบาย
- นาฬิกาจะดูดีไปนานอีกหลายปี
- สีเมทัลลิกจะไม่จางหายไปตามกาลเวลา

# มี...

- สีเมทัลลิกอันอบอุ่น
- พื้นผิวแบบด้าน
- แบบผิวมันวาวขัดเงา

# ทราบหรือไม่ว่า...

- ไฮเทคเซรามิกมีลักษณะของโลหะในโทนสีอบอุ่น แต่ไม่มีส่วนประกอบของโลหะแม้แต่น้อย
- Rado ใช้เทคโนโลยีล่าสุดและวัสดุที่บริสุทธิ์ที่สุดในการผลิตวัสดุไฮเทคเซรามิก
- Rado มีเกณฑ์คุณภาพด้านสุนทรียศาสตร์ที่เข้มงวดสำหรับชิ้นส่วนไฮเทคเซรามิกทั้งหมด
- Rado เป็นผู้บุกเบิกกระบวนการการชุบผิวแข็งพลาสมาโดยวิธีคาร์บูไรซิงสำหรับไฮเทคเซรามิกเพื่อใช้ผลิตนาฬิกาและใช้เป็นครั้งแรกในปี 1998

## ตัวแบ่งส่วน

# ไฮเทคเซรามิกที่เบาเป็นพิเศษ

# คุณสมบัติ

- มีน้ำหนักน้อยกว่าเกือบกึ่งหนึ่งของเซรามิกทั่วไป
- ทนทานต่อรอยขีดข่วน
- น้ำหนักเบา
- ไม่ทำให้เกิดอาการแพ้
- ปรับเข้ากับอุณหภูมิของผิวหนังอย่างรวดเร็ว
- สีสันอยู่ในตัวเซรามิกและจะไม่จางหายไปตามกาลเวลา

ประโยชน์

- มีน้ำหนักเบาเป็นอย่างยิ่ง
- สวมใส่สบาย
- นาฬิกาจะดูดีไปนานอีกหลายปี
- สีสันเป็นส่วนหนึ่งในตัวเซรามิกและจะไม่จางหายไปตามกาลเวลา

# มี...

- สีเทาเข้ม สีบรอนซ์และสีน้ำตาล
- พื้นผิวแบบด้าน
- พื้นผิวแบบเงา

# ทราบหรือไม่ว่า...

- Rado ใช้ไฮเทคเซรามิกที่บางเป็นพิเศษเป็นครั้งแรกกับรุ่น True Thinline ในปี 2011
- Rado เชื่อมั่นว่าไฮเทคเซรามิกที่บางเป็นพิเศษเป็นวัสดุสำหรับอนาคต

## ตัวแบ่งส่วน

# Ceramos

# คุณสมบัติ

- Ceramos เป็นเครื่องหมายการค้าของ Rado
- ประกอบด้วยเซรามิกประมาณ 90% และโลหะอัลลอยด์ 10%
- ทนทานต่อรอยขีดข่วน
- น้ำหนักเบา
- สีสันอยู่ในตัว Ceramos และจะไม่จางหายไปตามกาลเวลา

ประโยชน์

- สวมใส่สบาย
- นาฬิกาจะดูดีไปนานอีกหลายปี
- สีสันอยู่ในตัว Ceramos และจะไม่จางหายไปตามกาลเวลา

# มี...

- สีทอง
- สีโรสโกลด์
- สีแพลทินัม
- แบบผิวมันวาวขัดเงา

# ทราบหรือไม่ว่า...

- Ceramos ถูกนำมาใช้เป็นครั้งแรกโดยใช้รูปแบบการฉีดให้กับ D-Star ในปี 2011
- อาจมองได้ว่า Ceramos เป็นพัฒนาการของโลหะแข็ง โดยมีความแข็งคล้ายๆ กัน แต่เบากว่ามาก
- ในปี 2018 Rado ได้เปิดตัวตัวเรือน Ceramos ในคอลเล็กชัน DiaMaster

# สี

- สีเป็นเรื่องสำคัญสำหรับ Rado และเป็นหนึ่งในเสาหลักการสื่อสารของเรา ตั้งแต่การประสบความสำเร็จในการรังสรรค์ไฮเทคเซรามิกหลากสีไปจนถึงหน้าปัดที่สดใสของ Rado True Secret คุณก็จะเจอสิ่งที่สะดุดตาคุณ
- การจะทำไฮเทคเซรามิกให้ได้เฉดสีที่ตรงตามที่ต้องการอย่างสม่ำเสมอต้องอาศัยการวิจัยอย่างละเอียดนานหลายชั่วโมง ความสำเร็จของเราก็เป็นประจักษ์พยานว่าเราสมควรได้รับสมญานามว่า «ผู้เชี่ยวชาญด้านวัสดุ»
- ในปัจจุบัน Rado ได้รังสรรค์ไฮเทคเซรามิกกว่ายี่สิบสี
- Rado True Thinline Les Couleurs Le Corbusier สะท้อนให้เห็นถึงความชำนาญของเรา เราใช้เวลา 10 ปีในการสร้างสรรค์เก้าเฉดสีที่ตรงกันจาก polychromie architecturale ที่คอลเล็กชัน Le Corbusier รังสรรค์ขึ้น
- ตั้งแต่ขอบหน้าปัดไฮเทคเซรามิกแบบสีของ Rado Captain Cook ไปจนถึงงานคอลแล็บกับดีไซเนอร์ที่มีสีสันสดใส Rado ก็ได้สร้างสรรค์สีสันไว้มากมาย

- การรังสรรค์ไฮเทคเซรามิกแบบสีเป็นเรื่องซับซ้อน และต้องวิจัยและพัฒนานานหลายชั่วโมง
- จะมีการเพิ่มเม็ดสีที่เป็นสารประกอบเคมีลงไปในผงเซอร์โคเนียมออกไซด์ที่มีความบริสุทธิ์สูงระหว่างที่เราสร้างวัตถุดิบตั้งต้นก่อนที่จะฉีดขึ้นรูปชิ้นส่วนไฮเทคเซรามิก
- ผงเซอร์โคเนียมออกไซด์ต้องมีอนุภาคขนาดเท่ากันที่ 0.001 มม. เพื่อให้ได้ไฮเทคเซรามิกที่สมบูรณ์แบบ หนาแน่นและทนทานเป็นพิเศษที่ Rado ขึ้นชื่อ เม็ดสีที่เกิดจากกระบวนการทางเคมีมีขนาดตะกอนที่ใหญ่กว่าและจะต้องผ่านการบด พร้อมด้วยผงเซอร์โคเนียมออกไซด์เพื่อให้มีความละเอียดสุดๆ อย่างถูกต้องและเสมอต้นเสมอปลาย
- หลังจากสร้างสรรค์วัตถุดิบตั้งต้นและฉีดขึ้นรูปแล้ว แต่ละชิ้นก็ต้องผ่านการเผาผนึกในเตาอบพิเศษที่มีอุณหภูมิถึง 1,450 องศาเซลเซียสนานถึงเจ็ดวัน
- อุณหภูมินี้ทำให้สารประกอบจำนวนมากที่เราใช้ไม่เสถียรเอามากๆ จึงทำให้ต้องใช้ทักษะทางเทคนิคเป็นอย่างมากเพื่อให้ได้ความเสมอต้นเสมอปลายอย่างแม่นยำ
- จะเห็นสีสุดท้ายหลังจากเผาผนึกแล้วเท่านั้น

# คุณลักษณะและประโยชน์สำคัญของวัสดุ

## ตัวแบ่งส่วน

# วัสดุในแบบฉบับของ Rado

ด้วยจิตวิญญาณที่มีวิสัยทัศน์อย่างแท้จริงและการเสาะแสวงหานวัตกรรมใหม่ๆ อย่างไม่รู้จบทำให้ Rado ไม่ตีกรอบตัวเองว่าต้องใช้วัสดุแค่เพียงประเภทเดียวเท่านั้นเพื่อผลิตนาฬิกา นอกจากไฮเทคเซรามิกแล้ว Rado ยังใช้วัสดุดั้งเดิมที่มีกรรมวิธีพิเศษเพื่อให้ได้คุณลักษณะดังต่อไปนี้ในระดับที่คล้ายคลึงกัน:

- ความเบา
- ความทนทาน
- ความสบาย

วัสดุไฮเทคเหล่านี้มาในแบบฉบับของ Rado

- คริสตัลแซฟไฟร์
- โลหะแข็ง
- ไทเทเนียมที่ผ่านกระบวนการชุบแข็ง
- สเตนเลสสตีลที่ผ่านกระบวนการชุบแข็ง

## ตัวแบ่งส่วน

# คริสตัลแซฟไฟร์

# คุณสมบัติ

- แซฟไฟร์ที่ใช้สำหรับคริสตัลเป็นแซฟไฟร์สังเคราะห์ โดยใช้กระบวนการ Verneuil
- มีโครงสร้างแบบเดียวกันทุกประการกับแซฟไฟร์ธรรมชาติ
- โปร่งใสและแข็งแรงเป็นอย่างมาก - เป็นหนึ่งในวัสดุที่แข็งที่สุดรองลงมาจากเพชร

ประโยชน์

- ทนทานต่อการขีดข่วนเป็นอย่างยิ่ง
- นาฬิกาจะดูดีไปนานอีกหลายปี

# มี...

- แก้วที่โปร่งใส
- แบบนูน เหลี่ยม แบนหรือรูปทรงกล่อง
- เมทัลไลซ์ (สีเหลือง สีโรสโกลด์ สีดำ ฯลฯ)

# คอลเล็กชันปัจจุบัน

- นาฬิกา Rado ทุกเรือนมาพร้อมคริสตัลแซฟไฟร์
- ด้านหลังตัวเรือนของนาฬิกาที่มีกลไกออโตเมติกทำจากคริสตัลแซฟไฟร์

# ทราบหรือไม่ว่า...

- Rado ใช้คริสตัลแซฟไฟร์เป็นครั้งแรกในปริมาณมากกับ Rado DiaStar 1 ในปี 1962
- คริสตัลแซฟไฟร์เป็นวัสดุที่เป็นเหมือนลายเซ็นของ Rado และใช้ในดีไซน์จำนวนมากของแบรนด์
  - ครอบคลุมทั้งตัวเรือนด้วยโครงสร้างแบบไร้ขอบ
  - คริสตัลแซฟไฟร์ ซึ่งเคลือบด้วยโลหะใช้เพื่อปกปิดซีลยาง
- สามารถเคลือบคริสตัลแซฟไฟร์ทั้งสองด้านด้วยกรรมวิธีเคลือบป้องกันแสงสะท้อน
- ต้องใช้กระบวนการที่กินเวลานานและยากลำบากเพื่อทำให้เป็นรูปทรงนาฬิกาคริสตัล
- Rado ได้พัฒนาความสามารถในการทำให้คริสตัลแซฟไฟร์เป็นรูปทรงต่างๆ Anatom เป็นนาฬิการุ่นแรกที่มีคริสตัลแซฟไฟร์แบบนูน

## ตัวแบ่งส่วน

# โลหะแข็ง

# คุณสมบัติ

- โลหะแข็งเป็นวัสดุผสมที่มาจากเซรามิก ทังสเตนคาร์ไบด์ และโลหะที่เป็นตัวประสาน
- ผสมผสานความแข็งของเซรามิกเข้ากับความแข็งทื่อของโลหะ
- วัสดุที่ทนทานเป็นอย่างสูง แข็งกว่าเหล็ก ทองคำ และแพลทินัม

ประโยชน์

- ทนทานต่อการขีดข่วนเป็นอย่างยิ่ง
- นาฬิกาจะดูดีไปนานอีกหลายปี

# มี...

- สีเมทัลลิก
- แบบผิวมันวาวขัดเงา
- สีทองได้จากกระบวนการ CVD

# คอลเล็กชันปัจจุบัน

- Rado ยังนำมาใช้จนถึงทุกวันนี้กับรุ่น DiaStar Original

# ทราบหรือไม่ว่า...

- Rado เป็นผู้บุกเบิกการใช้เป็นครั้งแรกในวงการนาฬิกาในปี 1962 กับรุ่น DiaStar 1 ซึ่งเป็นนาฬิกาที่ทนทานต่อการขีดข่วนรุ่นแรกของแบรนด์

## ตัวแบ่งส่วน

# ไทเทเนียม

# คุณสมบัติ

- เบากว่าเหล็ก แต่มีคุณสมบัติทนทานเชิงกลที่คล้ายคลึงกัน
- ทนทานต่อการกัดกร่อนเป็นพิเศษ
- ไม่ทำให้เกิดอาการแพ้

ประโยชน์

- เบาและใส่สบาย
- Rado ได้พัฒนากรรมวิธีเพิ่มความแข็งเป็นพิเศษเพื่อยกระดับความสามารถในการทนทานต่อรอยขีดข่วนของไทเทเนียมที่ใช้ในนาฬิกาแบรนด์ Rado บางรุ่น

# มี...

- สีเทาเข้มเมทัลลิก
- พื้นผิวแบบด้าน
- พื้นผิวแบบเงา

# คอลเล็กชันปัจจุบัน

- ส่วนที่พับได้ตรงสายนาฬิกาและเข็มขัดสายรัดนาฬิกา
- ด้านหลังตัวเรือน

# ทราบหรือไม่ว่า...

- กระบวนการชุบแข็งทำให้ความแข็งบริเวณพื้นผิวเพิ่มมากขึ้นถึง 1,000 วิกเกอร์ (เมื่อเทียบกับความแข็งเดิม 350 วิกเกอร์)

## ตัวแบ่งส่วน

# สเตนเลสสตีล

# คุณสมบัติ

- สเตนเลสสตีลสามารถขึ้นรูปและขัดเงาได้ง่าย
- สามารถทำเป็นรูปทรงกลมหรือรูปทรงเรขาคณิตอื่นๆ ได้ง่าย

ประโยชน์

- สามารถขัดเงานาฬิกาสเตนเลสสตีลซ้ำได้

# มี...

- สีเมทัลลิก
- สามารถผลิตเนื้อแมตต์ได้
- สามารถผลิตแบบมันวาวขัดเงาได้

# คอลเล็กชันปัจจุบัน

- ตัวเรือน สายนาฬิกาหรือข้อต่อของสายนาฬิการุ่น Centrix, Integral, Coupole, Coupole Classic และ Florence
- ใช้กับคอลเล็กชันเทรดิชันเพื่อรังสรรค์ดีไซน์ต่างๆ ที่ตรงตามนาฬิการุ่นดั้งเดิม

## ตัวแบ่งส่วน

# เพชร

# คุณสมบัติ

- เพชรธรรมชาติเป็นวัสดุที่แข็งที่สุดที่ Rado ใช้กับนาฬิกา
- เพชรเป็นส่วนประกอบที่มาจากธรรมชาติที่ช่วยเติมเต็มความงดงามที่ยาวนานของนาฬิกา Rado

ประโยชน์

- เพชรเพิ่มคุณค่าให้นาฬิกาดูและมอบความรู้สึกหรูหรา
- ความเจิดจรัสเหนือกาลเวลา
- ลูกค้าวางใจได้ว่าเพชรมาจากแหล่งที่ถูกต้องตามหลักจริยธรรม
- รับประกันคุณภาพ

# มี...

- Rado ใช้เพชรสีระดับ Top Wesselton เท่านั้น
- โดยปกติการตัดจะเป็นการเจียระไนเพชรแบบเหลี่ยมเกสร (Full Cut) หรือ 8/8 สำหรับเพชรที่มีเส้นผ่านศูนย์กลางขนาดเล็ก

# คอลเล็กชันปัจจุบัน

- ใช้สำหรับหน้าปัดของคอลเล็กชัน Rado ต่างๆ

# ทราบหรือไม่ว่า...

- นอกจากนี้ Rado ยังซื้ออัญมณีเฉพาะที่ตรงกับความต้องการของกระบวนการ Kimberley ซึ่งจะช่วยป้องกันการใช้เพชรสีเลือด
- สำหรับคำอธิบายของ Rado "jubilé" หมายถึงนาฬิกาใดๆ ที่มีเพชรหรืออัญมณี
- นาฬิกาแต่ละเรือนมาพร้อมกับใบรับรองความเป็นผลิตภัณฑ์ของแท้ที่มีรายละเอียดเกี่ยวกับจำนวน ประเภท และน้ำหนักของหินที่ใช้

## ตัวแบ่งส่วน

# เปลือกหอยมุก

# คุณสมบัติ

- วัตถุที่เกิดขึ้นเองตามธรรมชาติในเปลือกของหอยบางประเภท
- โครงสร้างจะทำให้แสงเลี้ยวเบนเนื่องจากขนาดของแผ่นเพลต ซึ่งคล้ายกับความยาวคลื่นของแสงเป็นอย่างมาก

ประโยชน์

- เปลือกหอยแต่ละอันมีความต่าง จึงทำให้แต่ละเรือนโดดเด่นไม่ซ้ำใคร
- มีสีรุ้งตามธรรมชาติ
- เปลี่ยนสีได้ขึ้นอยู่กับแสงและมุม

# มี...

- มีหลากหลายสี
- พร้อมหลักชั่วโมงหรือเพชร

# คอลเล็กชันปัจจุบัน

- ใช้สำหรับหน้าปัดของคอลเล็กชัน Rado ระดับโลกทั้งหมด

# จำไว้ว่า

# จำไว้ว่า Rado เป็นผู้เชี่ยวชาญด้านวัสดุ เพราะเรา...

- ...เป็นผู้บุกเบิกและเป็นผู้นำด้านการใช้วัสดุไฮเทคในวงการผลิตนาฬิกา
- … ผลิตนาฬิกาที่ทนทานต่อรอยขีดข่วนเรือนแรกในปี 1962 (The Original, DiaStar 1)
- … ใช้ไฮเทคเซรามิกที่ทนทานต่อรอยขีดข่วนเป็นครั้งแรกในปี 1986
- … มีประสบการณ์เกือบ 40 ปีด้านการใช้ไฮเทคเซรามิก
- … เป็นหนึ่งในผู้บุกเบิกการผลิตคริสตัลแซฟไฟร์ ซึ่งในปัจจุบันได้กลายเป็นมาตรฐานในวงการผลิตนาฬิกา
- … มีสิทธิบัตรจำนวนมากที่คุ้มครองโครงสร้างดั้งเดิม กระบวนการผลิต และเทคนิคการประกอบ
- … นาฬิกาทนทานต่อรอยขีดข่วนเป็นอย่างยิ่ง และถูกออกแบบมาให้ดูดีไปอีกนานหลายปี
- … นาฬิกาไฮเทคเซรามิกมีน้ำหนักเบา ไม่ทำให้เกิดอาการระคายเคือง สามารถปรับให้เข้ากับอุณหภูมิผิวหนังของคุณได้อย่างรวดเร็วและใส่สบายเป็นอย่างยิ่ง
- … ผลิตสีใหม่ๆ ออกมาได้โดยใช้วัสดุไฮเทคเซรามิก ซึ่งขึ้นชื่อว่าทำได้ยากยิ่ง
- … ใช้เทคโนโลยีล่าสุดและวัสดุที่บริสุทธิ์ที่สุดในการผลิตวัสดุไฮเทคที่มีคุณภาพเป็นเลิศ
- … สามารถผลิตเป็นรูปร่างต่างๆ ใช้วัสดุหลายประเภทรวมกันและมีหลายสีเพื่อรังสรรค์นาฬิกาที่มีดีไซน์แปลกใหม่
- … วิจัยและพัฒนาเทคโนโลยีใหม่ๆ อยู่เสมอ เพื่อบุกเบิกการใช้วัสดุไฮเทคใหม่ๆ ที่ดียิ่งขึ้นในวงการนาฬิกา