# เทคนิคการขาย

# การสนทนาเพื่อการขาย

# Section divider

# การขาย

ลูกค้าคือหัวใจสำคัญ ไม่ใช่ตัวผลิตภัณฑ์ ดังนั้น พนักงานขายจะต้องให้ความสำคัญกับลูกค้าและระบุความต้องการ ความจำเป็น และความปรารถนาของลูกค้าให้ได้

ในการที่จะตอบสนองต่อความต้องการต่างๆ ของลูกค้าให้ได้นั้น พนักงานขายจะต้องมีความรู้เกี่ยวกับผลิตภัณฑ์ที่ยอดเยี่ยม ดังนั้น พนักงานขายจะต้องศึกษารายละเอียดในคู่มือการใช้และใช้เครื่องมือในการฝึกอบรมต่างๆ ที่ทางแบรนด์จัดหาให้ นอกจากนี้ ทัศนคติของพนักงานขาย ก็ถือเป็นสิ่งที่มีบทบาทสำคัญในกระบวนการขายเช่นเดียวกัน

# Section divider

# ก่อนการเปิดร้าน

ก่อนที่จะเปิดร้าน ผลิตภัณฑ์จะต้องได้รับการทำความสะอาดและจัดเรียงบนชั้นจัดแสดงตามคำแนะนำในการขายที่ทางแบรนด์ได้จัดเตรียมไว้ให้ นอกจากนี้ พนักงานขายจำเป็นที่จะต้องมี ถาดนำเสนอนาฬิกา และ ถุงมือ เตรียมพร้อมไว้สำหรับจับนาฬิกาด้วย

พนักงานขายไม่เพียงแต่จะต้องมีความรู้เกี่ยวกับผลิตภัณฑ์เท่านั้น แต่ยังต้องมีความรู้เกี่ยวกับร้านค้าและสภาพแวดล้อมโดยรอบเป็นอย่างดีด้วยเพื่อให้สามารถตอบข้อสงสัยของลูกค้าได้ทั้งหมด แม้จะเป็นเรื่องที่ไม่เกี่ยวข้องกับนาฬิกาก็ตาม

พนักงานขายจะต้องมีการทำงานในแบบเชิงรุกและมีความมั่นใจ รวมถึงมีทัศนคติในเชิงบวก นอกจากนี้ยังจำเป็นที่จะต้องมีการแต่งกายที่สะอาดเรียบร้อยด้วย (ในบางประเทศจำเป็นต้องสวมใส่เครื่องแบบ)

# Section divider

# การต้อนรับและทำความรู้จักกับลูกค้า

# หน้าหลัก

เมื่อลูกค้าเข้ามาภายในร้านค้าแล้ว พนักงานจำเป็นที่จะต้องให้การต้อนรับลูกค้าอย่างอบอุ่นด้วยรอยยิ้มด้วยทัศนคติเชิงบวกและความกระตือรือร้น อย่างไรก็ตาม การทำให้ลูกค้าไม่รู้สึกอึดอัดหรือถูกเมินเฉยก็ถือเป็นเรื่องที่สำคัญเช่นเดียวกัน ดังนั้น เราจึงแนะนำให้คุณรอเพื่อสังเกตลูกค้าเป็นเวลา 30 วินาทีก่อนที่จะเดินเข้าไปหาพวกเขา

ขณะที่เดินเข้าไปหาลูกค้า ให้เริ่มต้นด้วยการแนะนำตนเองและสอบถามว่าลูกค้าต้องการข้อมูลใดๆ หรือไม่ หากพวกเขาบอกว่า 'แค่ต้องการดู' ให้พนักงานเว้นระยะเพื่อให้ลูกค้าชมสินค้ารุ่นต่างๆ ตามสะดวก

## สิ่งที่ควรทำ

- เว้นระยะห่างจากลูกค้าให้เหมาะสมโดยยังคงมีความใส่ใจและเตรียมพร้อมในการให้ความช่วยเหลือลูกค้าอยู่ตลอดเวลา
- หากลูกค้าหยุดอยู่ตรงหน้าผลิตภัณฑ์ ให้สอบถามลูกค้าว่าต้องการความช่วยเหลือใดๆ หรือไม่
- ทั้งนี้ คุณสามารถพูดคุยในเรื่องทั่วไปเพื่อเริ่มต้นการสนทนา

## สิ่งที่ไม่ควรทำ

- เว้นระยะห่างและไม่พูดอะไร อยู่ห่างจากลูกค้ามากเกินไปจนไม่สามารถให้คำแนะนำใดๆ ได้
- เดินตามลูกค้า หรืออยู่ใกล้กับลูกค้ามากเกินไปพร้อมกับพูดกับลูกค้าเกี่ยวกับผลิตภัณฑ์อย่างต่อเนื่อง

# Section divider

# การทำความรู้จักกับลูกค้า

# Section divider

1

## คำถามปลายเปิด

เมื่อลูกค้าเดินเข้ามาหาและพูดว่าต้องการที่จะซื้อนาฬิกา ให้เริ่มด้วยการถาม คำถามปลายเปิด เช่น:

###### คำถามปลายเปิด

###### คำถามเพิ่มเติม

###### คำถาม
ปลายปิด

1. ทำไมถึงต้องการที่จะซื้อนาฬิกาเรือนนี้ (ใคร)
2. ต้องการสวมใส่นาฬิกานี้ในโอกาสใด (ที่ใด)
3. ต้องการนาฬิกาประเภทใด สีอะไร หรือวัสดุแบบใด (อะไร)
4. ต้องการมอบนาฬิกานี้เป็นของขวัญในโอกาสใด (เหตุใด)
5. ต้องการมอบนาฬิกานี้เป็นของขวัญเมื่อใด (เมื่อใด)

# Section divider

2

## คำถามเพิ่มเติม

เมื่อถามคำถามปลายเปิดเรียบร้อยแล้ว คุณสามารถเริ่มถามคำถามเพิ่มเติมเพื่อเรียนรู้เกี่ยวกับความชอบของลูกค้าได้

- คุณชอบนาฬิกาที่ดูสปอร์ตหรือนาฬิกาคลาสสิก
- คุณชอบสายโลหะหรือสายหนัง
- คุณชอบทำอะไรเวลาว่าง
- คุณเดินทางบ่อยหรือไม่

###### คำถามปลายเปิด

###### คำถามเพิ่มเติม

###### คำถาม
ปลายปิด

# Section divider

3

## คำถามปลายปิด

เมื่อคุณถามคำถามปลายเปิดและคำถามเพิ่มเติมเสร็จแล้ว คุณสามารถถามคำถามปลายปิดเพื่อเป็นการสรุปการขายได้ เช่น:

###### คำถามปลายเปิด

###### คำถามเพิ่มเติม

###### คำถาม
ปลายปิด

- คุณชอบรุ่นคลาสสิกกับสายหนังเส้นนี้ใช่ไหม
- คุณรู้สึกอย่างไรบ้างเมื่อสวมใส่แล้ว

# Section divider

# การนำเสนอผลิตภัณฑ์

เมื่อรวบรวมข้อมูลครบถ้วนแล้ว คุณจะต้องนำเสนอผลิตภัณฑ์สามรุ่นตามหลักปฏิบัติ

### สิ่งที่ต้องมีในการนำเสนอ

#### ถาดนำเสนอนาฬิกา

#### ถุงมือ

#### กระจก

การนำเสนอรุ่นผลิตภัณฑ์จะต้องทำโดยการวางในถาดที่อยู่บนโต๊ะหรือเคาน์เตอร์เท่านั้น ห้ามให้สิ่งอื่นสัมผัสกับถาด โดยเฉพาะอย่างยิ่งผลิตภัณฑ์จากแบรนด์อื่น คุณจะต้องสวมถุงมือและจับถือนาฬิกาด้วยความระมัดระวัง

เมื่อลูกค้าเลือกรุ่นนาฬิกาที่ต้องการแล้ว ให้สอบถามว่ามีรุ่นอื่นที่ลูกค้าสนใจอีกหรือไม่ ถ้ามี แนะนำให้ลูกค้าลองจับถือและสวมใส่หน้ากระจกดู วิธีนี้จะทำให้ลูกค้าไม่รู้สึกเหมือนถูกบีบบังคับว่าต้องลองนาฬิกาให้ครบทั้งสามรุ่น แต่ก็ทำให้รู้สึกว่าได้รับการแนะนำให้เลือกรุ่นนาฬิกาที่เหมาะสมกับตนเองที่สุด อย่ากลัวที่จะกระตุ้นความรู้สึก ของลูกค้าด้วยการให้ข้อมูลเพิ่มเติมและเรื่องราวเกี่ยวกับรุ่นนาฬิกา

สิ่งที่สำคัญเป็นอย่างยิ่งคือต้องถามลูกค้าด้วยว่ามีความคิดเห็นอย่างไรเพื่อพิจารณาว่าตัวเลือกของลูกค้ามีความเหมาะสมแล้วหรือต้องการการพิจารณาเพิ่มเติม

ตัวอย่าง

ลูกค้าชอบรุ่นนาฬิกาที่กำลังลองสวมใส่มาก แต่หน้าปัดดูมืดเกินไป คุณสามารถนำเสนอนาฬิการุ่นอื่นที่มีหน้าปัดสว่างกว่าได้

# Section divider

# การพูดคุยเพื่อทำการขาย

### การใช้เทคนิค FAB

เทคนิค FAB จะเป็นการนำเสนอคุณลักษณะทางเทคนิค ข้อดีของนาฬิกา และประโยชน์ ที่ลูกค้าจะได้รับ

ตัวอย่างมีดังนี้:

รุ่นอ้างอิง | คุณสมบัติทางเทคนิค | ข้อดี | ประโยชน์
--- | --- | --- | ---
Multifort "M" Chronometer M038.431.11.097.00 | Super-LumiNova® | เรืองแสงในที่มืด | สามารถดูเวลาได้แม้ในความมืด
สเตนเลสสตีล | มีความทนทานเป็นพิเศษ | สามารถสวมใส่นาฬิกาได้ทุกสถานการณ์
Caliber 80 Silicon | รักษาความเที่ยงตรงได้ดี | ช่วยให้คุณตรงเวลาเสมอ
นาฬิกาผ่านการรับรองจาก COSC | คุ้มค่ากับเงินที่จ่าย
ความต้านทานต่อแรงสะเทือนดีขึ้น
พลังงานสำรองใช้งานได้นานถึง 80 ชม. | ไม่ต้องปรับวันที่ในวันจันทร์
หน้าปัด | หน้าปัดไล่เฉดสีเขียว | นาฬิการุ่นดั้งเดิม

รุ่นอ้างอิง | คุณสมบัติทางเทคนิค | ข้อดี | ประโยชน์
--- | --- | --- | ---
Ocean Star 200C M042.430.11.091.00 | Super-LumiNova® | เรืองแสงในที่มืด | สามารถดูเวลาได้แม้อยู่ในน้ำ
เม็ดมะยมแบบขันเกลียว | กันน้ำ | สามารถสวมใส่นาฬิกาขณะว่ายน้ำได้
หน้าปัด | ลายคลื่น | สะท้อนภาพลักษณ์ให้นึกถึงมหาสมุทร
เม็ดมะยม | ขอบป้องกันเม็ดมะยม | ป้องกันเม็ดมะยมจากการถูกกระแทก

รุ่นอ้างอิง | คุณสมบัติทางเทคนิค | ข้อดี | ประโยชน์
--- | --- | --- | ---
Multifort TV Big Date M049.526.11.091.00 | สเตนเลสสตีล | ไม่เกิดการแพ้ | ออกแบบมาเพื่อการใช้งาน
คาลิเบอร์ 80 Nivachron™ | พลังงานสำรองใช้งานได้นานถึง 80 ชม. | สามารถเก็บนาฬิกาไว้ในกล่องได้นานถึง 3 วันโดยไม่ต้องตั้งเวลาใหม่
วันที่ขนาดใหญ่ | หน้าต่างแสดงวันที่ใหญ่กว่ารุ่นมาตรฐาน 80% | อ่านวันที่ได้สะดวกขึ้น
หน้าปัด | หน้าปัดแต่งผิวซาตินแนวนอนไล่เฉดสี | นาฬิกาสปอร์ตสไตล์ชิครุ่นดั้งเดิม
ตัวเรือน | รูปทรงใหม่ | นาฬิการุ่นดั้งเดิม

# Section divider

# ความลังเล

### วิธีการตอบสนองต่อท่าทีลังเลของลูกค้า

ในบางครั้งลูกค้าอาจถามคำถามและมีท่าทีลังเลเกี่ยวกับผลิตภัณฑ์ ทั้งนี้ควรจำไว้ว่าการมีท่าทีลังเลไม่ได้เป็นสิ่งที่แย่เสมอไป เพราะสิ่งนี้แสดงว่าลูกค้ามีความสนใจต่อผลิตภัณฑ์

1. เริ่มต้นด้วยการสังเกตท่าทีลังเลของลูกค้า
2. จากนั้นให้ถามคำถามเพื่อให้ทราบถึงปัญหาที่แท้จริง แล้วตอบคำถามกับลูกค้าโดยให้ข้อมูลเพิ่มเติมเกี่ยวกับผลิตภัณฑ์เพื่อให้ลูกค้าสามารถพิจารณาถึงสิ่งที่ทำให้รู้สึกลังเลได้

ตัวอย่าง

ลูกค้าคิดว่านาฬิกามีความสวยงามแต่ลังเลเนื่องจากมีราคาที่แพงเกินไป สิ่งที่สามารถพูดได้มีอะไรบ้าง

1. การรับทราบถึงท่าที: ครับ/ค่ะ เราเข้าใจดี
2. สอบถามเพิ่มเติม: คุณตั้งงบสูงสุดไว้เท่าใด
3. ตอบกลับ: นาฬิการุ่นนี้มีราคาเกินงบที่คุณตั้งไว้ แต่นาฬิการุ่นนี้มีซิลิคอน Caliber 80 และโครโนมิเตอร์ที่ผ่านการรับรองมาตรฐาน (FAB)
4. ยืนยัน: พอได้ทราบดังนี้แล้ว ราคาของนาฬิกาดูสมเหตุสมผลขึ้นบ้างไหม

# Section divider

# การสรุปการขายที่สำเร็จ

### การซื้อ

เมื่อลูกค้าตัดสินใจซื้อนาฬิกาแล้ว พวกเขาจะแสดงท่าที่บางอย่างออกมาที่สามารถสังเกตเห็นได้ง่าย ท่าทีดังกล่าวอาจจะเป็นคำพูดหรือไม่ใช่คำพูดก็ได้

### การแสดงท่าทีด้วยคำพูด

ลูกค้าจะถามข้อมูลเพิ่มเติมเกี่ยวกับผลิตภัณฑ์ บรรจุภัณฑ์ วิธีการชำระเงิน เป็นต้น

### การแสดงท่าทีที่ไม่ใช่คำพูด

ลูกค้าจะดูนาฬิกา ลองสัมผัส ลองสวมใส่บนข้อมือ เป็นต้น

พนักงานขายจะต้องมีความใส่ใจต่อท่าทีที่ลูกค้าแสดงออกมาเป็นพิเศษ เมื่อระบุท่าทีดังกล่าวได้แล้ว พนักงานขายต้องแนะนำลูกค้าเกี่ยวกับวิธีการชำระเงินที่ลูกค้าต้องการ

เมื่อการขายเสร็จสมบูรณ์ พนักงานขายจะต้องแจ้งข้อมูลเกี่ยวกับการรับประกันและการบริการหลังการขาย

สิ่งที่ควรทราบ

นาฬิกาของ MIDO ทุกรุ่นมีการรับประกันระหว่างประเทศ 2 ปี สำหรับนาฬิกาที่ผ่านการรับรองจาก COSC การรับประกันจะเพิ่มขึ้นอีก 3 ปี

# Section divider

# การขายต่อยอด

### การนำเสนอผลิตภัณฑ์อื่นเพิ่มเติม

เมื่อลูกค้าตัดสินใจซื้อนาฬิกาแล้ว คุณสามารถเสนอขายผลิตภัณฑ์อื่นๆ เพื่อทำการขายเพิ่มเติมได้ การทำการขายเพิ่มเติมจะประสบผลสำเร็จมากขึ้นหากพนักงานขายให้ความใส่ใจกับสิ่งที่ลูกค้าพูดระหว่างการสนทนาเพื่อทำการขายเป็นพิเศษ

ตัวอย่าง

ระหว่างการสนทนาเพื่อทำการขาย ลูกค้าบอกว่าต้องการสวมใส่นาฬิกาเรือนนี้ทุกโอกาส

ดังนั้น คุณจึงสามารถแนะนำลูกค้าได้ว่าสายนาฬิกาสามารถเปลี่ยนได้สะดวกด้วยระบบเข็ม จึงสามารถเปลี่ยนรูปลักษณ์ของนาฬิกาได้ง่ายดาย

ตัวอย่าง

คุณได้จำหน่ายนาฬิการุ่น Multifort TV M0495261104100 (สตีลสีน้ำเงิน) และคุณยังสามารถเสนอสายยางสีน้ำเงินให้กับลูกค้าได้อีกด้วย

การเพิ่มเติมสิ่งดังกล่าวเข้าไปจะทำให้ลูกค้าได้นาฬิกาหนึ่งเรือนและสายสองเส้นที่สามารถเปลี่ยนแทนกันได้สะดวก หมายความว่าลูกค้าสามารถเปลี่ยนรูปลักษณ์ของนาฬิกาได้ตามที่ต้องการ

# Section divider

# การสรุปการขายที่ไม่สำเร็จ

### การปฏิบัติตัว

การที่ลูกค้าตัดสินใจไม่ซื้อนาฬิกาในตอนสุดท้ายอาจเป็นสิ่งที่เกิดขึ้นได้ ในกรณีนี้ พนักงานขายควรปฏิบัติตัวอย่างไร

พนักงานขายจะต้องรักษาทัศนคติไว้เช่นเดิมเหมือนกับการขายที่สำเร็จ หมายความว่าพนักงานขายต้องมีทัศนคติในเชิงบวกและยิ้มอยู่เสมอ ห้ามพนักงานขายเมินเฉยต่อลูกค้าและปล่อยให้ลูกค้าเดินออกจากร้านไปเฉยๆ

พนักงานขายต้องขอบคุณลูกค้าที่สละเวลามาเยี่ยมชม และเดินไปส่งลูกค้าถึงหน้าประตูร้าน

พนักงานขายต้องไม่รู้สึกหมดกำลังใจหากทำการขายไม่สำเร็จ และจะต้องรักษาความกระตือรือร้นเอาไว้ดังเดิม

คุณสามารถให้นามบัตรของร้านค้ากับลูกค้าได้เผื่อในกรณีที่ลูกค้าต้องการติดต่อกลับมา

# การดูแลรักษานาฬิกาและการรับประกัน

# การดูแลนาฬิกา

# Section divider

- หลีกเลี่ยงการสัมผัสกับอุณหภูมิสูง
- เก็บรักษานาฬิกา MIDO ให้ห่างจากสนามแม่เหล็ก
- เก็บรักษานาฬิกา MIDO ให้ห่างจากฝุ่น และเช็ดทำความสะอาดโดยใช้ผ้าสะอาดเพื่อขจัดน้ำเค็ม
- ถอดนาฬิกา MIDO (ที่ใส่สายหนัง) ออกก่อนอาบน้ำหรือว่ายน้ำ
- นาฬิกา MIDO PVD จะมีอายุการใช้งานที่ยาวนานขึ้นหากหลีกเลี่ยงการสัมผัสถูกน้ำหอมและผลิตภัณฑ์เครื่องสำอาง
  (ส่วนประกอบบางชนิดในผลิตภัณฑ์ดังกล่าวอาจมีฤทธิ์กัดกร่อนต่อวัสดุ PVD)

### นาฬิการะบบออโตเมติก

- การตั้งค่าวันที่ในช่วงเวลาระหว่าง 20:00 นาฬิกาหรือสองทุ่ม จนถึง 02:00 นาฬิกาหรือตีสอง อาจทำให้กลไกการทำงานเกิดความเสียหาย
- กลไกการทำงานระบบออโตเมติกควรได้รับการบริการทุกสองปี

### นาฬิการะบบควอตซ์

- อายุการใช้งานแบตเตอรี่สองปี
- ต้องนำนาฬิกาไปรับบริการทุกครั้งที่เปลี่ยนแบตเตอรี่

# Section divider

# คู่มือสำหรับผู้ใช้

# Section divider

# บัตรรับประกัน

## การรับประกันระหว่างประเทศ 2 ปี

1. วันที่ซื้อผลิตภัณฑ์
2. ตราประทับของตัวแทนจำหน่าย
3. หมายเลขซีเรียล / ข้อมูลอ้างอิง

# Section divider

# ใบรับรอง COSC

# Section divider

# ได้รับการรับรองจากสถาบัน COSC

คุณจะได้รับข้อมูลอ้างอิงสำหรับ COSC พร้อมกับแท็ก (ตามที่แสดงไว้ด้านล่าง)

ข้อมูลอ้างอิงนาฬิกา

หมายเลขซีเรียล

หมายเลขกลไก

เคล็ดลับ: ป้ายข้อมูลสามารถใช้เป็นบัตรแสดงข้อมูลสำหรับจัดแสดงสินค้าได้เนื่องจากสามารถตั้งได้ด้วยตนเอง

#### เมื่อจำหน่ายนาฬิกาโครโนมิเตอร์ จะต้องแสดงใบรับรองจาก COSC ฉบับใหม่พร้อมสติกเกอร์จากป้ายข้อมูลด้วย

# หลังการขาย

## ผู้ที่ได้รับอนุญาตอย่างเป็นทางการเพื่อซ่อมบำรุงนาฬิกา MIDO

- สำนักงานใหญ่ของ MIDO ที่เมือง Le Locle
- ศูนย์บริการอย่างเป็นทางการที่เปิดให้บริการมากกว่า 70 ประเทศทั่วโลก
- จุดจำหน่ายกว่า 2700 แห่งทั่วโลก

สามารถตรวจสอบศูนย์บริการและผู้จัดจำหน่ายอย่างเป็นทางการได้ที่เว็บไซต์:

www.MIDOwatches.com

# นโยบาย

## อินเทอร์เน็ต

- สามารถซื้อนาฬิกา MIDO ได้ทางอินเทอร์เน็ต ผ่านตัวแทนจำหน่ายอย่างเป็นทางการเท่านั้น

## ส่วนประกอบ

- ส่วนประกอบของนาฬิกามีพร้อมให้บริการเป็นเวลา 10 ปีหลังจากที่รุ่นนาฬิกาดังกล่าวหยุดการผลิตไปแล้ว
- สำหรับรุ่นที่เป็นทองคำ (18K) จะยืดความพร้อมในการให้บริการเป็น 20 ปี

# การซ่อมบำรุง

# คำแนะนำ

MIDO ขอแนะนำให้นำนาฬิกามารับบริการทุกสองปี

การทำเช่นนี้จะช่วยให้นาฬิกามีอายุการใช้งานที่ยาวนาน

### บริการซ่อมบำรุงแบบเฉพาะส่วนประกอบไปด้วย

- การตรวจสอบกลไกการทำงานตามมาตรฐานด้านคุณภาพของ MIDO
- การทำความสะอาดตัวเรือนและสายโลหะ
- การเปลี่ยนเม็ดมะยม ปุ่มกด/ปุ่มแก้ไข, กระจกคริสตัล (ยกเว้นคริสตัลและคริสตัลแซฟไฟร์เจียระไน), ปะเก็น, แบตเตอรี่สำหรับคาลิเบอร์ควอตซ์
- การฟื้นฟูและตรวจสอบคุณสมบัติกันน้ำของชิ้นส่วนที่กล่าวมาข้างต้น และการทดสอบตามข้อกำหนดของ MIDO
- การตรวจสอบทางเทคนิคและความสวยงามตามมาตรฐานด้านคุณภาพของ MIDO

### บริการซ่อมบำรุงแบบสมบูรณ์ประกอบไปด้วย

- การเปิดตัวเรือนนาฬิกา การถอดเม็ดมะยมที่มีก้านไขลาน เพื่อถอดกลไกออกจากหน้าปัดและเข็มนาฬิกา
- การถอดประกอบกลไกการทำงานทั้งหมด, การซ่อมบำรุงและเปลี่ยนชิ้นส่วนที่สึกหรอ, การทำความสะอาด, การหยอดน้ำมัน, การประกอบกลับ, การปรับความแม่นยำและตรวจสอบการทำงานตามมาตรฐานด้านคุณภาพของ MIDO, หรือการเปลี่ยนกลไกการทำงาน
- การทำความสะอาดตัวเรือนและสายโลหะ
- การเปลี่ยนเม็ดมะยม, ปุ่มกด, คริสตัล (ยกเว้นคริสตัลแร่ที่มีรูปร่างและคริสตัลแซฟไฟร์แบบเจียระไน), ปะเก็น, แบตเตอรี่ (ถ้าเป็นคาลิเบอร์กลไกควอตซ์)
- การฟื้นฟูและตรวจสอบคุณสมบัติกันน้ำของชิ้นส่วนที่กล่าวมาข้างต้น และการทดสอบตามข้อกำหนดของ MIDO
- การตรวจสอบทางเทคนิคและความสวยงามตามมาตรฐานด้านคุณภาพของ MIDO