# ผู้เชี่ยวชาญด้านประสบการณ์

# บทนำ

# คำอธิบาย

ประสบการณ์การซื้อสินค้าเป็นส่วนสำคัญที่สุดในการขายนาฬิกาสักเรือน บริการที่เราส่งมอบให้แก่ลูกค้าจะทำให้พวกเขาประทับใจกับแบรนด์ Rado ไปอีกยาวนาน หากเราต้องการเข้าหาและดึงดูดความสนใจของลูกค้า ตลอดจนสร้างความประทับใจที่ยาวนานให้แก่พวกเขา เราต้องทำให้ขั้นตอนการซื้อผลิตภัณฑ์ดีขึ้นกว่านี้ด้วยการเตรียมตัวและเตรียมร้านของเราอย่างเหมาะสม (การตกแต่งหน้าร้าน) ส่งมอบประสบการณ์การขายที่เป็นเลิศ (เทคนิคการขาย) และบริการหลังการขาย (การบริการและดูแลลูกค้า)

# วัตถุประสงค์

หลังจากจบหลักสูตรนี้ คุณจะสามารถ

1. ส่งมอบบริการการขายที่เป็นเลิศในสภาพแวดล้อมที่ยอดเยี่ยม
2. ใช้ประโยชน์จากความรู้เกี่ยวกับแบรนด์ Rado ให้มากที่สุดในสภาพแวดล้อมที่มีการแข่งขันสูง
3. รับประกันว่าลูกค้าจะได้รับประสบการณ์ที่ดีและประทับใจกับแบรนด์ของ Rado อย่างยาวนาน

# สูตรในการขายสินค้าอย่างประสบความสำเร็จ

## ตัวแบ่งส่วน

# ประสบการณ์ของลูกค้า: กุญแจสู่ความสำเร็จ

บริการเรื่องการขายไม่ใช่แค่การเอาผลิตภัณฑ์แลกกับเงินเท่านั้น ลูกค้าไม่เพียงแต่ซื้อผลิตภัณฑ์ แต่พวกเขายังมองว่าทั้งกระบวนการเป็นประสบการณ์อย่างหนึ่ง เราจำเป็นต้องส่งมอบประสบการณ์การขายที่น่าจดจำให้แก่ลูกค้า ตั้งแต่ที่พวกเขาก้าวเข้ามาในร้านบูติกจนกระทั่งออกไปจากร้าน

ต้องทำอย่างไรจึงจะทำได้สำเร็จ? เราต้องพิจารณาถึงปัจจัยดังต่อไปนี้

##### ลูกค้า

##### พนักงานขาย

##### สภาพแวดล้อม

## ตัวแบ่งส่วน

# ลูกค้า: เป็นสิ่งที่สำคัญที่สุดในกระบวนการขาย

ลูกค้าคือหัวใจสำคัญของกระบวนการขาย ทุกสิ่งทุกอย่างที่เราทำ เพื่อตอบสนองความต้องการของพวกเขา การทำความเข้าใจลูกค้าและความคาดหวังของพวกเขา ตลอดจนการปรับแนวทางของคุณให้สอดคล้องกันคือกุญแจสำคัญ

# ลูกค้าของ Rado เป็นใครกัน

- ทุกคนเป็นลูกค้าของ Rado ได้ทั้งนั้น
- เรามีนาฬิกาหลายประเภทที่เหมาะสำหรับทุกคน

# ลูกค้าของ Rado ต้องการอะไร

- ประสบการณ์การช็อปปิ้งที่ไม่เหมือนใคร
- บริการที่ปรับให้เข้ากับแต่ละบุคคล และออกแบบมาเป็นพิเศษเพื่อตอบโจทย์ความต้องการของพวกเขา
- ให้ลูกค้ารู้สึกว่ามีคนเข้าใจ ได้รับความช่วยเหลือและเป็นที่ยอมรับ

# ในฐานะพนักงานขายของ Rado คุณต้องปฏิบัติต่อลูกค้าอย่างไร

- ทำความเข้าใจลูกค้า ความคาดหวัง ความต้องการและความจำเป็นของพวกเขา
- ปรับเปลี่ยนแนวทางของคุณให้ตรงกับความต้องการของพวกเขาโดยเฉพาะ (วิธีที่คุณเข้าหาลูกค้า การพูด เหตุผลของคุณ ฯลฯ)
- ตอบโจทย์ความต้องการและความคาดหวังของลูกค้า ทำให้ลูกค้าของคุณพึงพอใจด้วยการทำให้พวกเขาตอบตกลง
- กำหนดให้ลูกค้าเป็นศูนย์กลางของกระบวนการขายทั้งหมด
- ลูกค้าต้องมาเป็นอันดับแรกเสมอ ไม่ใช่สินค้า

# ทราบหรือไม่ว่า...

การค้นคว้าหาข้อมูลบนโลกออนไลน์ในทุกวันนี้ทำให้ลูกค้ารู้เกี่ยวกับสินค้าและราคาของสินค้า ตลอดจนคุณลักษณะเด่นๆ ของสินค้าเป็นอย่างดี ในฐานะพนักงานขาย เราต้องเตรียมตัวล่วงหน้าเช่นกัน

## ตัวแบ่งส่วน

# พนักงานขาย: การเตรียมตัวและการฝึกอบรม

พนักงานขายของ Rado เป็นตัวแทนของ Rado ที่พบปะกับลูกค้าและทำหน้าที่เป็นแบรนด์แอมบาสเดอร์ รูปลักษณ์และทัศนคติของคุณที่มีต่อลูกค้าเป็นสิ่งจำเป็นอย่างยิ่งที่ทำให้เราประสบความสำเร็จ

# ในฐานะพนักงานขายของ Rado คุณต้องทำอะไรบ้าง

ข้อควรจำ: ในฐานะพนักงานขาย หน้าที่ของคุณคือ "บริหารกระบวนการขายเพื่อมุ่งไปสู่คำตอบว่า ‘ใช่’":

- เปลี่ยนผู้เยี่ยมชมให้กลายเป็นผู้ซื้อที่พึงพอใจ
- ช่วยลูกค้าเลือกนาฬิกาที่ใช่ จากนาฬิกาแบรนด์ Rado ทั้งหมดกว่า 400 รุ่น แฟมิลี่สินค้าทั้ง 10 แฟมิลี่ รวมทั้งวัสดุ สไตล์และสีสันต่างๆ มากมาย
- เป็นตัวแทนของ Rado ที่ไปพบปะกับลูกค้า

## ตัวแบ่งส่วน

# รูปลักษณ์และทัศนคติของคุณเป็นอย่างไร

#### รูปลักษณ์

รูปลักษณ์ที่สมบูรณ์แบบ (สวมใส่เสื้อผ้าและเครื่องประดับที่เลือกเฟ้นมาเป็นอย่างดีและ "แต่งตัวสะอาดหมดจด")

#### ทัศนคติ

- มีความยินดีต้อนรับ
- เป็นมิตร สุภาพและใจเย็น
- มีความรู้ พร้อมช่วยเหลือและไว้ใจได้
- เข้าอกเข้าใจผู้อื่น และเป็นผู้ฟังที่ดี
- มีใจรักและกระตือรือร้นเกี่ยวกับเรื่องแบรนด์ Rado
- เปิดเผยและตรงไปตรงมา
- การสื่อสารที่ชัดเจนและกระชับ (หลีกเลี่ยงศัพท์เฉพาะ)

## ตัวแบ่งส่วน

# การเตรียมตัวและการฝึกอบรม: จดจำหลักการ 5P

# สูตรความสำเร็จ

#### จดจำ 5p

Proper (ความเหมาะสม)
Preparation (การเตรียมพร้อม)
Prevents (การป้องกัน)
Poor (แย่)
Performance (ประสิทธิภาพ)

## ความรู้คือพลัง ดังนั้น โปรดตรวจสอบให้แน่ใจว่าคุณรู้และเข้าใจถึง

- แบรนด์ ผลิตภัณฑ์และวัสดุต่างๆ (แหล่งข้อมูล: เซสชันการฝึกอบรม โบรชัวร์เกี่ยวกับวัสดุ เว็บไซต์www.rado.com หนังสือรวบรวมคอลเล็กชันนาฬิกาของ Rado ฯลฯ)
- ร้านบูติกของคุณ สินค้าจัดเก็บไว้ที่ไหน ทำงานกันอย่างไร (แหล่งข้อมูล: เพื่อนร่วมงานและผู้จัดการร้าน คู่มือการดำเนินงานในร้าน ฯลฯ)
- ข้อเสนอของคุณ รู้ว่าผลิตภัณฑ์ตัวไหนที่มีขายในร้านบูติกของคุณ (รุ่น สไตล์ สี ขนาดและตัวเลือกที่มี)
- แบรนด์และผลิตภัณฑ์ของคู่แข่ง
- สถานการณ์ในปัจจุบันและแนวโน้มในอนาคต
- กระบวนการขาย
- การดำเนินงานในร้านและวิธีการทำงานของคุณในร้าน

## ตัวแบ่งส่วน

# นี่คือสิ่งที่ช่วยคุณ

Rado มีเครื่องมือที่มีประโยชน์ ซึ่งสามารถ

- ช่วยให้คุณเรียนรู้และปัดฝุ่นความรู้เกี่ยวกับผลิตภัณฑ์และวัสดุของคุณ
- ช่วยเหลือคุณตลอดกระบวนการขาย
- นำเสนอนาฬิกาในแบบที่เน้นให้เห็นถึงคุณค่า

# หนังสือคอลเลกชันนาฬิกา

มีข้อมูลที่จำเป็นทั้งหมดสำหรับพนักงานขาย:

- ข้อมูลเกี่ยวกับคอลเลกชันสินค้าในปัจจุบัน (แฟมิลี่สินค้า ข้อมูลอ้างอิง คุณลักษณะของสินค้าในแบบรูปภาพที่ใช้แทนข้อมูล ฯลฯ)
- รูปภาพที่ใช้แทนข้อมูลพร้อมความหมาย
- ข้อมูลเกี่ยวกับวัสดุ
- ข้อมูลเกี่ยวกับบริการลูกค้า

# แคตตาล็อกสำหรับลูกค้า

ประกอบด้วยเนื้อหาที่เกี่ยวข้องกับแบรนด์และผลิตภัณฑ์สำหรับลูกค้า

# เว็บไซต์

เว็บไซต์ของ Rado เป็นแหล่งข้อมูลเกี่ยวกับแบรนด์ สินค้า วัสดุ เทนนิส และแอมบาสเดอร์ที่เยี่ยมยอด

www.rado.com

# คู่มือการใช้งาน/การ์ดคู่มือการใช้งานนาฬิกา

คู่มือการใช้งานและการ์ดคู่มือการใช้งานนาฬิกามีข้อมูลที่เกี่ยวข้องสำหรับลูกค้า

- ข้อมูลเกี่ยวกับผลิตภัณฑ์ด้านวัสดุที่ใช้และกลไก
- แนวทางด้านการรับประกันและที่อยู่ของศูนย์บริการ
- คู่มือการใช้งานนาฬิกาทุกเรือน

# สภาพแวดล้อมของผลิตภัณฑ์

ใช้วัสดุของ Rado เสมอทุกครั้งที่คุณนำเสนอผลิตภัณฑ์ให้แก่ลูกค้า

- ถุงมือของ Rado
- ถาดวางสินค้าของ Rado
- กระจกของ Rado

# บรรจุภัณฑ์

ใช้บรรจุภัณฑ์ของ Rado เท่านั้นเมื่อส่งมอบนาฬิกาให้ลูกค้า

# ชุดตัดสายนาฬิกา

อุปกรณ์ตัดสายนาฬิกามีเครื่องมือที่จำเป็นทั้งหมดในการตัดสายนาฬิกา

วิธีการ "ตัดสายนาฬิกา" ในบท "บริการลูกค้า" ที่อยู่ด้านล่างและโซลูชันเอกซ์ทราเน็ต @CS ของเรายังมีคำอธิบายเพิ่มเติมเกี่ยวกับวิธีตัดสายนาฬิกา

# ทราบหรือไม่ว่า...

คุณสามารถดาวน์โหลดแคตตาล็อกสำหรับลูกค้า คู่มือสำหรับผู้ใช้และคำอธิบายเกี่ยวกับการรับประกันได้ที่ service.rado.com?

## ตัวแบ่งส่วน

# สภาพแวดล้อม: การเตรียมพร้อมและการจัดระเบียบ

ร้านบูติกตลอดจนวิธีนำเสนอสินค้าจะเป็นการส่งสารแสดงถึงความงามและคุณภาพที่ทำให้ Rado แตกต่างจากแบรนด์อื่นๆ ในสภาพแวดล้อมที่สมบูรณ์แบบ คุณจะสามารถถ่ายทอดคุณค่าหลักของเรา ซึ่งก็คือคุณภาพ ความทนทานและดีไซน์ไปถึงลูกค้าได้

# ความโดดเด่น

ในสภาพแวดล้อมที่มีการแข่งขันสูง ความโดดเด่นของแบรนด์เป็นสิ่งที่จำเป็นต่อความสำเร็จของเรา:

- หาสถานที่ที่ดีที่สุดเพื่อนำเสนอสินค้าของ Rado ทั้งในและนอกร้านค้า
- นำเสนออย่างชัดเจน สร้างการมองเห็น และเป็นที่จดจำ
- ใช้วัสดุในการจัดหน้าร้านที่ถูกต้องและเหมาะสม นำเสนออย่างคงเส้นคงวาเพื่อให้เกิดความประทับใจที่ดี

## ตัวแบ่งส่วน

# สภาพแวดล้อม: จดจำหลักการ 5P

# สูตรความสำเร็จ

## จดจำ 5p

Proper (ความเหมาะสม)
Preparation (การเตรียมพร้อม)
Prevents (การป้องกัน)
Poor (แย่)
Performance (ประสิทธิภาพ)

- ตรวจสอบสต็อกสินค้าของคุณ และสั่งสินค้ามาเติมเมื่อจำเป็น
- ทำความสะอาดส่วนจัดแสดงสินค้า เคาน์เตอร์ ตู้กระจกและหน้าต่าง
- ทำความสะอาดนาฬิกาโดยใช้ผ้าทำความสะอาดแบบพิเศษที่ Rado จัดหาให้
- ใช้วัสดุในการตกแต่งหน้าร้านที่ถูกต้อง
- ตกแต่งเคาน์เตอร์หรือส่วนจัดแสดงนาฬิกาตามแนวทางการนำเสนอสินค้า

# แนวทางการจัดวางสินค้าหน้าร้านและสื่อโฆษณา

## ตัวแบ่งส่วน

# บทนำ

# "ไม่มีโอกาสครั้งที่สองในการสร้างความประทับใจแรกที่ดี"

วิธีที่คุณนำเสนอสินค้าที่สวยงามของเรานั้นมีความสำคัญสูงสุดและส่งผลโดยตรงต่อความประทับใจแรกที่ลูกค้ามีต่อแบรนด์ Rado นี่เป็นปัจจัยในการตัดสินใจอย่างหนึ่งที่ทำให้ Rado แตกต่างจากคู่แข่งและเน้นให้เห็นถึงการออกแบบที่เป็นเอกลักษณ์ของเรา เราต้องการเป็นผู้ผลิตที่โดดเด่นในเชิงบวก ไม่ใช่เป็นเพียงหนึ่งในผู้ผลิตหลายๆ คน

การออกแบบที่เป็นเอกลักษณ์ไม่เพียงแต่ใช้กับนาฬิกาของเราเท่านั้น แต่ยังครอบคลุมถึงทุกรายละเอียดของสภาพแวดล้อมของสินค้าอีกด้วย แนวทางการจัดวางสินค้าหน้าร้านนี้ได้รับการจัดทำขึ้นเพื่อช่วยให้คุณสร้างความโดดเด่นและจัดระเบียบนาฬิกา Rado อย่างถูกวิธีและสอดคล้องกับแคมเปญและเอกลักษณ์สำหรับองค์กรของเรา

การปฏิบัติตามแนวทางดังกล่าวจะส่งผลดีต่อจุดขายและกลยุทธ์การขายของคุณ

ทำให้ลูกค้ารู้สึกถึงความแตกต่างของ Rado!

พื้นที่จัดแสดงหลักที่มีอิทธิพลในเชิงบวกต่อจุดขาย

1. หน้าต่างร้านค้า
2. ชุดแบ็ควอลล์พร้อมตู้โชว์สินค้า
3. ตู้โชว์แบบเคาน์เตอร์

## ตัวแบ่งส่วน

# คอลเล็กชัน RADO

# สินค้าที่ถูกต้อง – ในสถานที่ที่เหมาะสม

นี่คือการผสมผสานที่สำคัญในการเพิ่มยอดขายที่ร้านค้า การทำความเข้าใจว่าคอลเล็กชัน Rado ในปัจจุบันมีโครงสร้างอย่างไรนั้น จะช่วยให้คุณสามารถจัดระเบียบและให้ภาพรวมที่ชัดเจนแก่ผู้บริโภคปลายทางเกี่ยวกับข้อเสนอของ Rado ได้

เพื่อเป็นการช่วยเหลือคุณในกระบวนการนี้ เราได้สร้างหมวดหมู่สินค้าขึ้นสองหมวดหมู่ตามลำดับความสำคัญดังนี้:

#### มีความสำคัญอันดับหนึ่ง

- Captain Cook

- Centrix

- True Square

- True Round

- DiaStar Original

- Anatom

#### มีความสำคัญอันดับสอง

- HyperChrome

- Florence

- Integral

เราได้สร้างหมวดหมู่ผลิตภัณฑ์ขึ้นมาสามหมวดหมู่ตามลำดับความสำคัญดังนี้เพื่อช่วยเหลือคุณ:

#### มีความสำคัญอันดับหนึ่ง

- Captain Cook
- Centrix
- True Square
- True Round
- DiaStar Original
- Anatom

#### มีความสำคัญอันดับสอง

- HyperChrome
- Florence
- Integral

#### มีความสำคัญอันดับสาม

- DiaMaster
- Coupole

# แนวทางการตกแต่งร้านค้า

## ตัวแบ่งส่วน

# กฎพื้นฐาน

- ใช้ดิสเพลย์และอุปกรณ์ตกแต่งของ Rado เท่านั้น
- หาทำเลที่ดีที่สุดสำหรับแบรนด์เสมอ
- จัดตำแหน่งชั้นวางให้อยู่ในระดับสายตาของลูกค้า
- เน้นสินค้าใหม่ที่ได้รับการโฆษณา
- ไฮไลท์สินค้าสำคัญที่กำลังลงโฆษณา
- จัดแสดงนาฬิกาเป็นกลุ่มอย่างชัดเจน ตามคอลเล็กชันนาฬิกา
- ใช้ถุงมือ Rado เมื่อสัมผัสนาฬิกา
- ตรวจดูให้แน่ใจว่ามีแสงไฟทำงานได้อย่างสมบูรณ์แบย
- รักษานาฬิกาและพื้นที่จัดแสดงให้สะอาดอยู่เสมอ
- รักษาความสะอาดของกระจกอย่างสม่ำเสมอ

## ตัวแบ่งส่วน

# พื้นที่จัดแสดงแบบวินโดว์

# แนวคิด

- การจัดวางนาฬิกาแบบเป็นแนวตรง
- นาฬิกาแต่ละแฟมิลี่จะถูกจัดเป็นหนึ่งกลุ่ม
- สร้างกลุ่มย่อยอย่างมีหลักการภายในแฟมิลี่นาฬิกา / ดูขั้นตอนที่ 2 และกฎเพิ่มเติม

# การจัดเตรียม

- พยายามเพิ่มพื้นที่จัดแสดงสินค้าอยู่เสมอเพื่อนำเสนอคอลเล็กชัน Rado ทั้งหมดที่มีอยู่ในร้านค้า
- วางองค์ประกอบการจัดแสดงสินค้าของ Rado ที่มีความเหมาะสม เพื่อไม่ให้มีการตกแต่งมากเกินไป
- โปรดปฏิบัติตามเกณฑ์จำนวนนาฬิกาสูงสุดต่อพื้นที่จัดแสดง
- หากพื้นที่จัดแสดงสินค้ามีเนื้อที่จำกัด ถือเป็นสิ่งสำคัญอย่างมากที่จะต้องสลับคอลเล็กชันต่างๆ เพื่อแสดงนาฬิการุ่นต่างๆ ให้มากที่สุด

1

# ขั้นตอนที่ 1

- เรียงนาฬิกาตามแฟมิลี่
- กำหนดหลักที่ต้องการไฮไลท์

2

# ขั้นตอนที่ 2

- สร้างกลุ่มย่อยอย่างมีหลักการภายในแฟมิลี่นาฬิกาโดยอิงตามสี วัสดุ หรือกลไกการทำงาน
- ใช้แผ่นป้ายแสดงชื่อสินค้าที่เหมาะสม
- ใช้เฉพาะ C-Clips ของ Rado เท่านั้น

3

# ขั้นตอนที่ 3

- กำหนดตำแหน่งที่จะเป็นไฮไลท์หลัก
- ดำเนินการต่อและจัดแฟมิลี่นาฬิกานี้ให้เสร็จสมบูรณ์
- ปฏิบัติตามวิธีการจัดวางนาฬิกาแบบเป็นแนวตรง

4

# ขั้นตอนที่ 4

- เว้นช่องว่างเล็กน้อยระหว่างนาฬิกาที่อยู่ในแฟมิลี่เดียวกัน

5

# ขั้นตอนที่ 5

- เว้นช่องว่างที่ชัดเจนระหว่างแฟมิลี่นาฬิกา

6

# ขั้นตอนที่ 6

- การจัดเรียงขนาด: นาฬิกาเรือนใหญ่ที่สุดไว้ทางซ้าย และเรือนเล็กที่สุดไว้ทางขวา

# ผลลัพธ์

- การจัดวางนาฬิกาแบบเป็นแนวตรง
- นาฬิกาแต่ละแฟมิลี่จะถูกจัดเป็นหนึ่งกลุ่ม
- กลุ่มย่อยอย่างมีหลักการ ภายในแฟมิลี่นาฬิกา
- สำหรับป้ายของตัวแทนที่ได้รับอนุญาตอย่างเป็นทางการ (Authorized Retailer) ให้วางถัดจากส่วนจัดแสดงสินค้า

## ตัวแบ่งส่วน

# กฎเพิ่มเติม

- นาฬิกาที่เป็นไฮไลท์ควรมีความเกี่ยวข้องกับการจัดวางสินค้าที่มองเห็นได้

- ใช้หมอนรองนาฬิกา (Watch Stands Cushion) เพื่อเน้นสินค้าใหม่หรือสินค้าระดับไฮเอนด์

- หน้าปัดของนาฬิกาจะต้องอยู่ในแนวนอน

- ใช้การจัดเรียงนาฬิกาแบบเคลื่อนย้ายภายในกลุ่มย่อยเพื่อแยกความแตกต่างของนาฬิกา

- วางนาฬิกาได้สูงสุด 4 เรือนในร่องเดียวกันโดยอยู่ภายในแฟมิลี่นาฬิกาเดียวกัน

- วางป้ายข้อมูลสินค้าไว้ข้างนาฬิกาที่เกี่ยวข้อง
- หลีกเลี่ยงการซ่อนนาฬิกา บริเวณด้านหลังป้ายข้อมูลสินค้า

- ตัวจับยึดนาฬิกาแบบสะพาน (Bridge Watch Holder) ใช้เน้นนาฬิกาที่มีสายหนัง

- รักษาช่องว่างเล็กๆ ไว้ระหว่างฐานของส่วนจัดแสดงสินค้าและป้าย
- เพิ่มแท็บเล็ตอีกหนึ่งเครื่อง (เลขอ้างอิง: 78.2730.080) หากพื้นที่จัดแสดงเอื้ออำนวย

## ตัวแบ่งส่วน

# คำใบ้

- ติดป้ายราคาบนตัวจับยึดนาฬิกา

- ปิดนาฬิกาสายหนังด้วยคลิปนาฬิกา เพื่อนำไปใส่บน C-Clip

- ยกส่วนจัดแสดงสินค้าที่มองเห็นได้ขึ้นเพื่อสับเปลี่ยนนาฬิกา

- ใช้ C-Clip ที่มีกระจกเพื่อไฮไลท์นาฬิกาแบบออโตเมติกซึ่งด้านหลังตัวเรือนเป็นแบบโปร่งใส

## ตัวแบ่งส่วน

# ส่วนจัดแสดงสินค้าแบบเคาน์เตอร์

# แนวคิด

- การจัดวางนาฬิกาแบบเป็นแนวตรง
- นาฬิกาแต่ละตระกูลจะถูกจัดเป็นหนึ่งกลุ่ม
- สร้างกลุ่มย่อยอย่างมีหลักการ ภายในแฟมิลี่นาฬิกา / ดูขั้นตอนที่ 2 และกฎเพิ่มเติม

# การจัดเตรียม

- พยายามเพิ่มพื้นที่จัดแสดงสินค้าอยู่เสมอเพื่อนำเสนอคอลเล็กชัน Rado ทั้งหมดที่มีอยู่ในร้านค้า
- วางองค์ประกอบการจัดแสดงสินค้าของ Rado ที่มีความเหมาะสม เพื่อไม่ให้มีการตกแต่งมากเกินไป
- โปรดปฏิบัติตามเกณฑ์จำนวนนาฬิกาสูงสุดต่อพื้นที่จัดแสดง
- หากพื้นที่จัดแสดงสินค้ามีเนื้อที่จำกัด ถือเป็นสิ่งสำคัญอย่างมากที่จะต้องสลับคอลเล็กชันต่างๆ เพื่อแสดงนาฬิการุ่นต่างๆ ให้มากที่สุด

1

# ขั้นตอนที่ 1

- เรียงนาฬิกาตามแฟมิลี่
- กำหนดสินค้าหลักที่ต้องการไฮไลท์

2

# ขั้นตอนที่ 2

- สร้างกลุ่มย่อยอย่างมีหลักการ ภายในแฟมิลี่นาฬิกาโดยอิงตามสี วัสดุ หรือกลไกการทำงาน
- ใช้แผ่นป้ายแสดงชื่อสินค้าที่เหมาะสม
- ใช้เฉพาะ C-Clips ของ Rado เท่านั้น

3

# ขั้นตอนที่ 3

- กำหนดตำแหน่งที่จะเป็นไฮไลท์หลัก
- ดำเนินการต่อและจัดแฟมิลี่นาฬิกานี้ให้เสร็จสมบูรณ์
- ปฏิบัติตามวิธีการจัดวางนาฬิกาแบบเป็นแนวตรง

4

# ขั้นตอนที่ 4

- เว้นช่องว่างเล็กน้อยระหว่างนาฬิกาที่อยู่ในแฟมิลี่เดียวกัน

5

# ขั้นตอนที่ 5

- การจัดเรียงขนาด: นาฬิกาเรือนใหญ่ที่สุดไว้ทางซ้าย และเรือนเล็กที่สุดไว้ทางขวา

6

# ขั้นตอนที่ 6

- เว้นช่องว่างที่ชัดเจนระหว่างแฟมิลี่นาฬิกา

# ผลลัพธ์

- การจัดวางนาฬิกาแบบเป็นแนวตรง
- นาฬิกาแต่ละตระกูลจะถูกจัดเป็นหนึ่งกลุ่ม
- กลุ่มย่อยอย่างมีหลักการ ภายในแฟมิลี่นาฬิกา
- สำหรับป้ายของตัวแทนที่ได้รับอนุญาตอย่างเป็นทางการ (Authorized Retailer) ให้วางถัดจากส่วนจัดแสดงสินค้า

## ตัวแบ่งส่วน

# กฎเพิ่มเติม

- นาฬิกาที่เป็นไฮไลท์ควรมีความเกี่ยวข้องกับการจัดวางสินค้าที่มองเห็นได้

- ใช้หมอนรองนาฬิกา (Watch Stands Cushion) เพื่อเน้นสินค้าใหม่หรือสินค้าระดับไฮเอนด์

- หน้าปัดของนาฬิกาจะต้องอยู่ในแนวนอน

- ใช้การจัดเรียงนาฬิกาแบบเคลื่อนย้ายภายในกลุ่มย่อยเพื่อแยกความแตกต่างของนาฬิกา

- วางนาฬิกาได้สูงสุด 4 เรือนในร่องเดียวกันโดยอยู่ภายในแฟมิลี่นาฬิกาเดียวกัน

- วางป้ายข้อมูลสินค้าไว้ข้างนาฬิกาที่เกี่ยวข้อง
- หลีกเลี่ยงการซ่อนนาฬิกา บริเวณด้านหลังป้ายข้อมูลสินค้า

- ตัวจับยึดนาฬิกาแบบสะพาน (Bridge Watch Holder) ใช้เน้นนาฬิกาที่มีสายหนัง

- ใช้ C-Clip ที่มีกระจกเพื่อไฮไลท์นาฬิกาแบบออโตเมติกซึ่งด้านหลังตัวเรือนเป็นแบบโปร่งใส

## ตัวแบ่งส่วน

# คำใบ้

- ติดป้ายราคาบนตัวจับยึดนาฬิกา

- ปิดนาฬิกาสายหนังด้วยคลิปนาฬิกา เพื่อนำไปใส่บน C-Clip

- ยกส่วนจัดแสดงสินค้าที่มองเห็นได้ขึ้นเพื่อสับเปลี่ยนนาฬิกา

- สำหรับตู้โชว์แบบเคาน์เตอร์ขนาดใหญ่ ให้ใช้เคาน์เตอร์จัดแสดงสินค้า A และ B ร่วมกัน

การรู้จักลูกค้าเกิดขึ้นตลอดกระบวนการขายและเริ่มต้นทันทีที่ลูกค้าได้รับการต้อนรับเข้าสู่ร้าน ด้วยการสังเกตและการเปิดใจ คุณจะได้รับสัญญาณบ่งชี้มากมายตั้งแต่นาทีแรกของการพูดคุยโต้ตอบ ซึ่งจะช่วยให้คุณสามารถเลือกนาฬิกาที่เหมาะสมกับลูกค้าได้

# แนะนำทักษะการขาย

# คำอธิบาย

จุดมุ่งหมายของโมดูลการฝึกอบรมนี้คือการมอบกุญแจที่จะทำให้คุณรู้สึกสบายใจกับลูกค้าทุกคน มีความชัดเจนในเทคนิคการขาย และฝึกฝนที่จะนำไปปรับใช้กับสถานการณ์การขายตามปกติ

การฝึกอบรมนี้แบ่งออกเป็นสองส่วน:

1. สิ่งที่จะช่วยให้เข้าใจลูกค้า: โปรไฟล์ลูกค้าทั่วไป, ทักษะสำคัญ
2. สิ่งที่จะช่วยในการขายสินค้า: เทคนิคการขาย, ทักษะสำคัญ

เพื่อความเข้าใจง่าย เราจะเรียกลูกค้าว่า 'คุณลูกค้า' ตลอดการฝึกอบรม

# วัตถุประสงค์

เมื่อสิ้นสุดการฝึกอบรมนี้ คุณจะสามารถ:

1. แยกแยะลูกค้าทั่วไปของเราและสามารถปรับตัวได้
2. เข้าใจเกี่ยวกับทักษะที่ใช้ในการขาย
3. ทำความคุ้นเคยกับขั้นตอนของกระบวนการขาย

มาเริ่มจากพื้นฐานกันก่อน: เราจะทำความรู้จักลูกค้าของเราได้อย่างไร

# ค้นพบลูกค้าของคุณ

## ตัวแบ่งส่วน

# จะรู้จักลูกค้าของคุณได้อย่างไร

การรู้จักวิธีการขายนั้นมีความสำคัญเหนือสิ่งอื่นใด คือสามารถเข้าใจได้อย่างรวดเร็วและแม่นยำว่าใครคือลูกค้า อะไรเป็นแรงจูงใจของเธอ สิ่งใดที่จะดึงดูดความสนใจท่ามกลางคอลเล็กชันและรุ่นต่างๆ นอกจากนี้ หนึ่งในกุญแจสู่ความสำเร็จของพนักงานขายคือการรู้จักวิธีการขายนั้นมีความสำคัญเหนือสิ่งอื่นใด คือสามารถเข้าใจได้อย่างรวดเร็วและแม่นยำว่าใครคือลูกค้า อะไรเป็นแรงจูงใจของคุณลูกค้า สิ่งใดที่จะดึงดูดความสนใจท่ามกลางคอลเล็กชันและรุ่นต่างๆ นอกจากนี้ หนึ่งในกุญแจสู่ความสำเร็จของพนักงานขายคือความรู้ที่เธอ/เขาได้พัฒนามาจากลูกค้า

นอกเหนือจากเทคนิคการขายมาตรฐานแล้ว สิ่งเหล่านี้คือทักษะเชิงกลยุทธ์ที่คุณจะต้องทำความคุ้นเคย

## ช่วงเวลาเชิงกลยุทธ์เพื่อเรียนรู้ลูกค้า

การรู้จักลูกค้าเกิดขึ้นตลอดกระบวนการขายและเริ่มต้นทันทีที่ลูกค้าได้รับการต้อนรับเข้าสู่ร้าน โดยการแสดงการสังเกตและการเปิดใจ คุณจะได้รับสัญญาณบ่งชี้มากมายตั้งแต่นาทีแรกของการโต้ตอบ ซึ่งจะช่วยให้คุณสามารถเลือกนาฬิกาที่เหมาะสมกับลูกค้าได้

#### การค้นพบลูกค้า

##### การต้อนรับ

##### การเข้าหา

##### แรงจูงใจของลูกค้า

##### การนำเสนอสินค้า

##### ความรู้สึกคัดค้าน

##### การปิดการขาย

##### การขายสินค้าเพิ่ม

##### การยืนยันและการกล่าวลา

#### การสนับสนุนการขาย

## ตัวแบ่งส่วน

# ลูกค้าประเภทต่างๆ

เพื่อช่วยเหลือคุณในการสังเกต เราได้แบ่งลูกค้าออกเป็น 5 ประเภท ซึ่งคุณสามารถใช้เป็นหลัก เพื่อเรียนรู้ลูกค้าและเข้าใจความคาดหวังของคุณลูกค้าที่มีต่อแบรนด์และบริการของคุณ คุณสามารถใช้สิ่งเหล่านี้เพื่อปรับคำพูดและข้อโต้แย้งเมื่อคุณนำเสนอนาฬิการุ่นต่างๆ

อย่างไรก็ตาม อย่าลืมว่าลูกค้าแต่ละรายมีเอกลักษณ์เฉพาะตัว และอาจสร้างผลลัพธ์เชิงลบได้หากคุณ "จัดประเภท" ลูกค้าอยู่ในโปรไฟล์ที่ตายตัวเกินไป

1. ผู้นำเทรนด์
2. "ผู้ให้ของขวัญ"
3. ผู้ชื่นชอบกีฬา
4. "ผู้หลงใหลนาฬิกา"
5. แฟนคลับของ Rado / คนรักความคลาสสิก

หมวดหมู่ตัวเลือกเหล่านี้มีไว้เพื่ออธิบายโปรไฟล์ประเภทต่างๆ (ไลฟ์สไตล์ นิสัยการซื้อ จุดประสงค์ในการซื้อ ความสนใจในแบรนด์และความภักดี ความสนใจที่มีต่อนาฬิกา ความคาดหวัง) ช่วยให้คุณมีแนวคิดเกี่ยวกับประเด็นที่ควรสังเกตและสามารถเจาะลึกเพื่อให้ได้แนวคิดที่ไม่เอนเอียง และตรงเป้าหมายของคู่สนทนา ไม่ว่าลูกค้าที่คุณแนะนำจะเป็นหนึ่งในโปรไฟล์มาตรฐานเหล่านี้หรือไม่ก็ตาม

## ตัวแบ่งส่วน

1

# ผู้นำเทรนด์

ไลฟ์สไตล์

เน้นเรื่องสไตล์และความอินเทรนด์ ผู้มีความชำนาญด้านเทคโนโลยี เป็นผู้ใช้งานโซเชียลมีเดีย

นิสัยการซื้อ

มองหาข้อมูลที่เน้นการออกแบบผ่านช่องทางโซเชียลมีเดีย สนใจในเทรนด์ สไตล์ และคนมีชื่อเสียง

จุดประสงค์ในการซื้อ

มองหาเครื่องประดับใหม่เพื่อให้ดูดีและอินเทรนด์

ความสนใจในแบรนด์และความภักดี

คอลเล็กชันล่าสุดที่มีดีไซน์หรือสีสันของรุ่นพิเศษ

ความสนใจที่มีต่อนาฬิกา

ดีไซน์ คำรับรองจากคนดัง รุ่นลิมิเต็ดเอดิชัน เพชร

ความคาดหวัง

ช่องทางการสื่อสารเกี่ยวกับแบรนด์ที่มีภาพประกอบจำนวนมาก และติดตามว่าเหล่าคนดังคนใดถูกพบว่าสวมใส่นาฬิกาของแบรนด์

### คุณควรระมัดระวังในเรื่องใดเมื่อต้องรับมือกับ "ผู้นำเทรนด์"

ผู้นำเทรนด์ต้องการอยู่ในแฟชันหรือเป็นผู้มีอิทธิพลด้านแฟชัน คุณลูกค้าชอบที่จะทำให้ตนเองแตกต่างจากคนอื่นตามสไตล์ของตัวเอง ในขณะที่ติดตามสิ่งที่เป็นแฟชันและแอมบาสเดอร์ที่ชื่นชอบ นาฬิกาของคุณลูกค้าเป็นเครื่องประดับที่ทำให้เธอมีเอกลักษณ์เฉพาะตัวในขณะที่กำลังอินเทรนด์ และต้องเข้ากับตู้เสื้อผ้าของเธอได้ คุณลูกค้าชอบที่จะมองหาสิ่งใหม่ล่าสุด

คุณลูกค้าคาดหวังอะไรจากคุณ

- คุณลูกค้าคาดหวังว่าคุณจะรู้จักเทรนด์ล่าสุด (สี รูปทรง วัสดุ ...) คุณจำเป็นต้องทราบเกี่ยวกับสินค้าที่มาใหม่และรุ่นลิมิเต็ดเอดิชัน
- เพื่อปรับจังหวะการขายของคุณให้สอดคล้องกับเธอ คุณจำเป็นต้องรู้จักแบรนด์แอมบาสเดอร์และคนดังที่สวมใส่นาฬิกาของเรา
- คุณต้องสามารถเน้นย้ำถึงความเป็นพันธมิตรกับนักออกแบบที่มีชื่อเสียง ซึ่งได้ร่วมมือในการออกแบบนาฬิกา
- นาฬิกาจะต้องเข้ากับสไตล์ของคุณลูกค้า
- เหนือสิ่งอื่นใดคำพูดของคุณจะต้องกระตุ้นความอยากได้

## ตัวแบ่งส่วน

2

# ผู้ให้ของขวัญ

ไลฟ์สไตล์

อาชีพการงานที่มีความมั่นคงทางการเงิน ชอบที่จะเอาใจตนเองและคนที่รักด้วยของขวัญ

นิสัยการซื้อ

ชอบมอบความเซอร์ไพรส์ ต้องการให้การซื้อสินค้ามีความพิเศษ เช่น สำหรับโอกาสพิเศษ มีความกังวลว่าผู้ได้รับของขวัญจะชอบหรือไม่

จุดประสงค์ในการซื้อ

มอบของขวัญสำหรับตัวเอง ของขวัญสำหรับครอบครัวและเพื่อนในโอกาสพิเศษ

ความสนใจในแบรนด์และความภักดี

ลูกค้าประจำ เนื่องจากมีความเชื่อมั่นในแบรนด์และประสบการณ์ในเชิงบวกของลูกค้า

ความสนใจที่มีต่อนาฬิกา

ผู้รับของขวัญที่ชื่นชอบแบรนด์ คุ้มราคา

ความคาดหวัง

การนำเสนอสินค้าตามเพศ วัสดุ ขนาดและช่วงราคา

### คุณควรระมัดระวังในเรื่องใดเมื่อต้องรับมือกับ "ผู้ให้ของขวัญ"

เป็นลูกค้าที่สมบูรณ์แบบสำหรับการเพิ่มยอดขายและนาฬิกาสำหรับคู่รัก คุณลูกค้าพร้อมมอบหัวใจและต้องการความมั่นใจอย่างเพียงพอเกี่ยวกับของขวัญที่เธอจะมอบให้กับผู้รับ ลูกค้าของคุณจะพึงพอใจหากผู้รับของขวัญมีความสุข ดังนั้นคุณควรตั้งเป้าที่จะตอบสนองทั้งสองอย่าง

คุณลูกค้าคาดหวังอะไรจากคุณ

- คุณต้องเป็นผู้ฟังที่กระตือรือร้นและใช้ทักษะในการค้นหาว่าใครคือผู้ให้ของขวัญและเหตุผลในให้ของขวัญ คุณต้องรู้ว่าใครจะเป็นผู้สวมใส่นาฬิกา และช่วยเหลือคุณลูกค้าในการเลือกรุ่นที่เหมาะสมที่สุดสำหรับผู้รับ
- คุณทำหน้าที่เป็นที่ปรึกษาและวางตัวเองเหมือนอยู่ในสถานการณ์ของผู้รับนาฬิกา
- การพูดคุยของคุณเพื่อสร้างความอยากได้ถือเป็นส่วนสำคัญ
- คุณสามารถใช้ประโยชน์จากความปรารถนาของคุณลูกค้าเพื่อสร้างความพึงพอใจโดยเสนอนาฬิกาเพิ่มเติมให้กับตัวคุณลูกค้าเอง (โดยเฉพาะนาฬิกาสำหรับคู่รัก)

## ตัวแบ่งส่วน

3

# ผู้ชื่นชอบกีฬา

ไลฟ์สไตล์

เน้นการใช้งานเป็นหลักและมีแนวทางเชิงปฏิบัติในการตัดสินใจซื้อ ฟังก์ชันการทำงานเป็นสิ่งสำคัญ รวมถึงการบริการหลังการขาย

นิสัยการซื้อ

เน้นการใช้งานจริงเชิงปฏิบัติ ใส่ใจงบประมาณ มองหาความคุ้มค่า

จุดประสงค์ในการซื้อ

ต้องการนาฬิกาที่มีประโยชน์ครบครัน/เข้ากับไลฟ์สไตล์ของเขา เช่น กีฬา ซื้อนาฬิกาที่อยู่ในงบประมาณของเขา

ความสนใจในแบรนด์และความภักดี

เชื่อมั่นในวัสดุไฮเทคของ Rado

ความสนใจที่มีต่อนาฬิกา

ประโยชน์
การใช้งานที่หลากหลาย
ความทนทาน
ช่วงราคา

ความคาดหวัง

สินค้าและการบริการโดยรวมที่ดีในระหว่างการซื้อและบริการหลังการขาย

### คุณควรระมัดระวังในเรื่องใดเมื่อต้องรับมือกับ "ผู้ชื่นชอบในกีฬา"

ผู้ชื่นชอบกีฬาพร้อมที่จะลงทุนในนาฬิกาที่สามารถติดตามเขาได้ในทุกกิจกรรมของเขา ซึ่งรวมถึงกีฬา แง่มุมด้านฟังก์ชันการทำงานและการใช้งานเชิงปฏิบัติมีความสำคัญเหนือกว่าสิ่งอื่น แม้ว่าความสวยงามของสินค้าจะมีส่วนช่วยในการซื้อก็ตาม

คุณลูกค้าคาดหวังอะไรจากคุณ

- คุณจะโน้มน้าวเขาด้วยการแสดงคุณสมบัติทางเทคนิคของสินค้า
- คุณต้องสามารถตอบคำถามของเขาเกี่ยวกับเทคโนโลยีใหม่และความทนทานของวัสดุได้
- เขาต้องการความมั่นใจเกี่ยวกับความทนทานของสินค้าที่เขาซื้อ แนะนำให้เขารู้จักกับการรับประกันและบริการหลังการขาย

## ตัวแบ่งส่วน

4

# ผู้หลงใหลนาฬิกา

ไลฟ์สไตล์

ชอบด้านเทคนิคของนาฬิกา ชอบที่จะรู้ว่านาฬิกาต่างๆ ได้รับการออกแบบและผลิตอย่างไร

นิสัยการซื้อ

ค้นคว้าข้อมูลนาฬิกาเป็นจำนวนมากโดยพิจารณาจากวัสดุ การออกแบบ และประวัติก่อนที่จะทำการซื้อ

จุดประสงค์ในการซื้อ

มองหารายละเอียดในนาฬิกา ต้องการความเป็นเอกลักษณ์

ความสนใจในแบรนด์และความภักดี

รวบรวมความรู้เกี่ยวกับแบรนด์อย่างเพียงพอผ่านการวิจัยและบทวิจารณ์

ความสนใจที่มีต่อนาฬิกา

สำหรับคอลเล็กชัน เช่น รุ่นลิมิเต็ดอิดิชัน, วัสดุพิเศษ, ดีไซน์หรือความซับซ้อนของนาฬิกา

ความคาดหวัง

พนักงานขายที่มีความรู้มากสามารถให้คำอธิบายผลิตภัณฑ์ในเชิงลึกได้

### คุณควรระมัดระวังในเรื่องใดเมื่อต้องรับมือกับ "ผู้หลงใหลนาฬิกา"

โปรไฟล์ลูกค้ารายนี้มีความกระตือรือร้นเกี่ยวกับนาฬิกา เขามีความรู้เกี่ยวกับแบรนด์ เทคโนโลยีที่ใช้ ความแตกต่างระหว่างคอลเล็กชันเป็นอย่างดี สำหรับเขาแล้ว ทุกรายละเอียดมีคุณค่า ในฐานะสมบัติที่ล้ำค่า นาฬิกาแต่ละเรือนจะต้องมีเอกลักษณ์เฉพาะตัวและทำให้เขารู้สึกไม่เหมือนใคร

คุณลูกค้าคาดหวังอะไรจากคุณ

- เพื่อสนับสนุนการพิจารณาของเขา คุณต้องรู้ลึกถึงประวัติของแบรนด์ วิสัยทัศน์ การวิจัย การปฏิวัติ และคุณภาพอันไร้ที่ติ
- คุณต้องสามารถอธิบายกระบวนการผลิตและรายละเอียดการผลิตได้
- คุณทราบถึงการร่วมมือกับนักออกแบบที่มีชื่อเสียงและสามารถเน้นย้ำถึงเทคโนโลยีล้ำหน้าที่ได้รับการใช้งาน

## ตัวแบ่งส่วน

5

# แฟนคลับของ Rado / คนรักความคลาสสิก

ไลฟ์สไตล์

ชื่นชอบ Rado และรู้จักแบรนด์เป็นอย่างดี มองว่าการซื้อนาฬิกาเป็นการลงทุนที่ยั่งยืนตลอดชีวิต เชื่อมั่นในคุณภาพที่ผลิตจากสวิส

นิสัยการซื้อ

ชอบดีไซน์ที่คลาสสิก ความงามชั่วนิรันดรซึ่งทุกคนรู้จักเป็นอย่างดี เมื่อแบรนด์ใดดึงดูดความสนใจของเธอได้ เธอจะสมัครรับข่าวสารและติดตามทุกช่องทางโซเชียลมีเดียของแบรนด์ เพื่อรับทราบข้อมูลเกี่ยวกับโปรโมชันทั้งหมด

จุดประสงค์ในการซื้อ

ในการเป็นเจ้าของนาฬิกาที่ ‘ครบครัน’ ที่เหมาะกับงบประมาณในการซื้อ

ความสนใจในแบรนด์และความภักดี

ติดตามข้อมูลการสื่อสารของ Rado มาอย่างยาวนาน จึงรู้จักแบรนด์เป็นอย่างดี

ความสนใจที่มีต่อนาฬิกา

อาจเป็นหรือไม่ได้เป็นเจ้าของนาฬิกา Rado

ความคาดหวัง

เพื่อซื้อนาฬิกาที่มีชื่อเสียง/แสดงสถานะทางสังคม

### คุณควรระมัดระวังในเรื่องใดเมื่อต้องรับมือกับ "แฟนของ Rado"

ผู้ที่ชื่นชอบ Rado เหนือแบรนด์อื่น จะติดตามวิวัฒนาการอย่างใกล้ชิด คุณลูกค้าพยายามที่จะแสดงสถานะทางสังคมของเธอและต้องการลงทุนในนาฬิกาที่มีดีไซน์ที่โดดเด่นและง่ายต่อการจดจำผ่านนาฬิกา Rado ไม่ว่าจะเป็นการซื้อครั้งแรกหรือไม่ก็ตาม สิ่งนี้คือการลงทุนเพื่อชีวิต เป็นนาฬิกาที่สวมใส่ได้ในทุกโอกาส

คุณลูกค้าคาดหวังอะไรจากคุณ

- คุณต้องรู้จักนาฬิกาสไตล์คลาสสิกและสามารถอธิบายได้ว่าทำไมนาฬิกาเหล่านี้จึงกลายเป็นสัญลักษณ์
- คุณต้องสามารถระบุลูกค้าของคุณได้ เพื่อนำเสนอสินค้าที่จะอยู่คู่กับเธอเมื่อเวลาผ่านไป เธอจะต้องไม่รู้สึกเหนื่อยหน่าย ความเป็นอมตะและการใช้งานที่หลากหลายของรุ่นนาฬิกาจะต้องเป็นคุณลักษณะเด่น
- คุณต้องมั่นใจในความทนทานของสินค้าและคุณภาพการผลิต (ผลิตจากสวิส)
- คุณกำลังติดต่อกับลูกค้าที่รู้จักแบรนด์ การส่งเสริมการขาย และข้อเสนอในปัจจุบันเป็นอย่างดี เธออาจใช้โอกาสนี้ในการซื้อเป็นครั้งแรก คุณต้องช่วยเหลือเธอในขั้นตอนที่สำคัญนี้

แม้จะมีความคล้ายคลึงกันในโปรไฟล์ของลูกค้า แต่แต่ละรายก็ไม่เหมือนกัน คุณต้องสามารถปรับให้เข้ากับลูกค้าแต่ละรายได้

## ตัวแบ่งส่วน

# บุคลิกภาพและทัศนคติระหว่างบุคคล

ซอฟต์สกิลบางอย่างที่จะช่วยให้คุณเปิดใจกับลูกค้าและเรียนรู้เพิ่มเติมเกี่ยวกับเธอ

##

ปรับให้เข้ากับลูกค้าโดยสังเกตรายละเอียดเล็กๆน้อยๆที่ใช้ในการระบุตัวตน (ภาษา น้ำเสียง ท่าทาง)

- สังเกตลูกค้าและพยายามค้นหาข้อมูลที่อาจเป็นประโยชน์สำหรับคุณในการเริ่มต้นการสนทนา เช่น ในวันที่อากาศร้อน ให้เชิญลูกค้าเข้าไปในร้านเพื่อนั่งพักและดื่มเครื่องดื่มเพื่อความสดชื่น
- ปรับภาษาของคุณให้เข้ากับลูกค้า เช่น หากลูกค้ารู้จักนาฬิกาเป็นอย่างดี ให้พูดคุยกับเธอพร้อมรายละเอียดทางเทคนิคเพิ่มเติม หากลูกค้ารู้เพียงเล็กน้อยเกี่ยวกับนาฬิกาหรือรายละเอียดทางเทคนิค ให้ใช้เวลาในการอธิบายด้วยคำพูดที่เข้าใจง่าย

##

พาตนเองไปอยู่ในสถานการณ์ของลูกค้าและทำความเข้าใจสิ่งที่สำคัญที่สุดในคำขอของเธอ

หากลูกค้าไม่ทราบคำศัพท์หรือความซับซ้อนของนาฬิกา เช่น โครโนกราฟ แต่กำลังมองหานาฬิกาที่ดูสปอร์ต ให้อธิบายเกี่ยวกับฟังก์ชันโครโนกราฟ และนำเสนอตัวเลือกนาฬิกาสไตล์สปอร์ตแบบต่างๆ

##

เชิญลูกค้าให้พูดคุย สอบถามข้อมูลเพิ่มเติมเกี่ยวกับความต้องการของเธอ เดินหน้าตามความคาดหวังของเธอ

มีส่วนร่วมในการสนทนากับลูกค้าอย่างเป็นกันเองโดยไม่กดดัน พร้อมพยายามสร้างความสัมพันธ์และความเชื่อมโยงกับลูกค้า รับฟังความต้องการของลูกค้าอย่างระมัดระวัง สิ่งที่เธอกำลังมองหาและให้ความช่วยเหลือที่จำเป็น

##

ลูกค้าต้องรู้สึกเป็นที่ยอมรับและได้รับการนึกถึง

ทักทายลูกค้าด้วยรอยยิ้มที่จริงใจและสบตา พร้อมให้ความช่วยเหลือโดยให้พื้นที่แก่ลูกค้า – อยู่ใกล้ๆ แต่อย่า 'ตามติด' เธอตลอด

# หาแรงจูงใจของลูกค้า

## ขั้นตอนสำคัญของกระบวนการขาย

การค้นหาแรงจูงใจของลูกค้าถือเป็นขั้นตอนสำคัญในกระบวนการขาย เมื่อมีการติดต่อและได้สร้างความไว้วางใจแล้ว ให้ค้นหาว่าอะไรเป็นแรงจูงใจที่ลูกค้าของคุณมาเยี่ยมชมร้านค้าของเราและเหตุผลที่สามารถจูงใจให้ลูกค้าทำการซื้อ

#### การค้นพบลูกค้า

##### การต้อนรับ

##### การเข้าหา

##### แรงจูงใจของลูกค้า

##### การนำเสนอสินค้า

##### ความรู้สึกคัดค้าน

##### การปิดการขาย

##### การขายสินค้าเพิ่ม

##### การยืนยันและการกล่าวลา

#### การสนับสนุนการขาย

รวบรวมข้อมูลที่สมบูรณ์และเป็นกลาง โดยไม่มีการกีดกั้นในทางวัฒนธรรมหรือการตีความ

ลูกค้าทุกคนมีเอกลักษณ์เฉพาะตัว ดังนั้นควรได้รับการปฏิบัติตามที่เหมาะสม ตั้งใจฟังลูกค้าเพื่อทำความเข้าใจความต้องการอย่างชัดเจน

การตั้งใจฟังลูกค้า

ตรวจสอบความเข้าใจของคุณเกี่ยวกับความคาดหวังและความต้องการของลูกค้า กระตุ้นให้ลูกค้าพูดมากขึ้น

สร้างความมั่นใจให้กับลูกค้าว่าคุณเข้าใจเธอ โดยทวนคำพูดและขอคำยืนยัน สิ่งนี้สามารถกระตุ้นให้ลูกค้าขยายความเพิ่มเติมและสนทนาต่อไปได้

การทวนคำพูด

รู้วิธีถามคำถามที่ถูกต้องในเวลาที่เหมาะสมเพื่อรับข้อมูลกว้างๆ

- ชี้แจงรายละเอียดหรือสรุป ให้ตัวเลือกอยู่ในกรอบที่จำกัด ดำเนินบทสนทนาไปข้างหน้าอย่างราบรื่น ชี้แจงความคิดของลูกค้า
- ตั้งคำถามที่เกี่ยวข้องกับสิ่งที่ลูกค้ากำลังพูดถึง และมีส่วนร่วมในการสนทนาอย่างต่อเนื่อง โดยการทวนข้อมูลเพื่อสรุปสิ่งที่ลูกค้าได้กล่าวไว้

การถามคำถาม

# บุคลิกภาพและทัศนคติระหว่างบุคคล

ซอฟต์สกิลบางอย่างที่จะช่วยให้คุณเปิดใจกับลูกค้าและเรียนรู้เพิ่มเติมเกี่ยวกับเธอ

##

อยู่กับลูกค้าและเสนอวิธีแก้ไขปัญหาตามคำขอของเธอ

ฟังและใส่ใจกับสิ่งที่ลูกค้าต้องการ และแนะนำนาฬิกาบางรุ่นที่ตรงกับข้อมูลที่สำคัญจากลูกค้า

##

ให้ความสนใจลูกค้าอย่างแท้จริง อย่าพูดในสิ่งที่ไม่ตรงกับความต้องการและปรับให้เข้ากับคำพูดของลูกค้า

ถามคำถามปลายเปิดจะช่วยรวบรวมข้อมูลเพิ่มเติม

##

ความมุ่งมั่นของผู้ขายต่อลูกค้า: แรงจูงใจ ความตั้งใจ และความกระตือรือร้น

รักษาความกระตือรือร้นในระดับเดียวกันกับลูกค้าทุกคน ให้ความเคารพและปฏิบัติต่อลูกค้าทุกคนอย่างเท่าเทียม แม้ว่าลูกค้าบางรายอาจยังไม่มีความตั้งใจจะซื้อ และเพียงต้องการเข้ามาเลือกดูสินค้าเท่านั้น

# ทราบหรือไม่ว่า

ยิ่งคุณรู้จักลูกค้ามากขึ้นเท่าใด การเลือกรุ่นนาฬิกาก็จะยิ่งง่ายขึ้นเท่านั้น ลูกค้าจะเกิดความเชื่อมั่นและเปิดใจที่จะซื้อ

# ทำการขาย

## การนำเสนอสินค้า

การให้ความช่วยเหลือของคุณสำหรับการตัดสินใจซื้อ เริ่มต้นด้วยขั้นตอนการนำเสนอรุ่นนาฬิกา คุณต้องแสดงความเชี่ยวชาญของคุณและปรับการพูดคุยของคุณให้เข้ากับลูกค้าตามข้อมูลและแรงจูงใจที่รวบรวมไว้ในขั้นตอนก่อนหน้านี้

#### การค้นพบลูกค้า

##### การต้อนรับ

##### การเข้าหา

##### แรงจูงใจของลูกค้า

##### การนำเสนอสินค้า

##### ความรู้สึกคัดค้าน

##### การปิดการขาย

##### การขายสินค้าเพิ่ม

##### การยืนยันและการกล่าวลา

#### การสนับสนุนการขาย

# บุคลิกภาพและทัศนคติระหว่างบุคคล

ซอฟต์สกิลบางอย่างที่จะช่วยให้คุณเปิดใจกับลูกค้าและเรียนรู้เพิ่มเติมเกี่ยวกับเธอ

##

สร้างความพึงพอใจให้กับลูกค้าอย่างเต็มที่โดยให้คำตอบที่เป็นส่วนตัวกับเธอ และปรับให้เข้ากับเธอโดยเฉพาะทั้งในด้านเนื้อหาและรูปแบบ เพื่อรับประกันว่าจะได้รับประสบการณ์ที่ดีที่สุด

เอาใจใส่ลูกค้าและทำให้เธอรู้สึกว่าเธอเป็นลูกค้าที่มีเอกลักษณ์ไม่เหมือนใคร เข้าใจความต้องการและนำเสนอตัวเลือกที่ตรงกับสิ่งที่ลูกค้ากำลังมองหา

##

รู้จักสินค้า แสดงความเชี่ยวชาญในการนำเสนอ

- ทำความคุ้นเคยกับลักษณะทางเทคนิคของสินค้าแต่ละชนิด
- แยกแยะความแตกต่างของคอลเล็กชันโดยชี้ให้เห็นถึงคุณสมบัติและประโยชน์
- นำเสนอสินค้าที่มีคุณค่าทางความรู้สึก

##

สามารถให้ข้อมูลองค์ประกอบทางเทคนิคและปรับให้เข้ากับระดับความเข้าใจของลูกค้า

# ทราบหรือไม่ว่า

ยิ่งคุณรู้จักรุ่นนาฬิกามากเท่าไร คุณก็จะยิ่งรู้สึกสะดวกสบายมากขึ้นเท่านั้นเมื่ออยู่ต่อหน้าลูกค้า คุณจะสามารถตอบคำถามและโน้มน้าวใจของลูกค้าได้

## ตัวแบ่งส่วน

# วิธีจัดการกับข้อโต้แย้ง

## ใจเย็น อดทน และอุตสาหะ

ขั้นตอนที่น่าหวาดหวั่นในกระบวนการขาย! ลูกค้าแสดงการคัดค้าน โต้แย้งข้อเสนอของคุณ ดูเหมือนไม่เชื่อมั่นในคำอธิบายของคุณ

ทัศนคติของคุณอาจทำให้การตัดสินใจซื้อสำเร็จหรือล้มเหลวได้

#### การค้นพบลูกค้า

##### การต้อนรับ

##### การเข้าหา

##### แรงจูงใจของลูกค้า

##### การนำเสนอสินค้า

##### ความรู้สึกคัดค้าน

##### การปิดการขาย

##### การขายสินค้าเพิ่ม

##### การยืนยันและการกล่าวลา

#### การสนับสนุนการขาย

คุณควรมองว่าการคัดค้านเป็นโอกาสที่ดีในการทำความเข้าใจความคาดหวังของลูกค้าให้ดีขึ้น ฟังเธออย่างตั้งใจ

เทคนิคการตั้งคำถามและทวนคำพูด ยังสามารถใช้ได้ในขั้นตอนนี้

การตั้งใจฟังลูกค้า

การทวนคำพูด

การถามคำถาม

# บุคลิกภาพและทัศนคติระหว่างบุคคล

ซอฟต์สกิลบางอย่างที่จะช่วยให้คุณเปิดใจกับลูกค้าและเรียนรู้เพิ่มเติมเกี่ยวกับเธอ

##

เทคนิค คำพูด และทัศนคติที่ช่วยรักษาความสัมพันธ์ให้สมดุลและยกระดับการสื่อสาร: ความมุ่งมั่นโดยไม่ก้าวร้าว และการแสดงความมั่นใจด้วยความสงบและสุภาพ

พูดคุยเกี่ยวกับคุณสมบัติและข้อดีของผลิตภัณฑ์ (โมดูลผลิตภัณฑ์) รวมถึงสิ่งที่คุณได้เรียนรู้จากโมดูลที่เกี่ยวกับแบรนด์ วัสดุ และประสบการณ์

##

คิดค้นและดำเนินการเพื่อสร้างความพึงพอใจให้กับลูกค้าแม้จะมีอุปสรรคและการคัดค้าน ให้มุ่งมั่นและแน่วแน่

หากลูกค้าไม่เห็นด้วยกับคำพูดของคุณ เช่น เธอคิดว่าแบรนด์อื่นดีกว่า ให้เน้นย้ำถึงคุณสมบัติและประโยชน์ของสินค้าของเราซึ่งแบรนด์อื่นไม่มี แต่ยอมรับอย่างนุ่มนวลว่าลูกค้ามีสิทธิ์ที่จะทำตามความคิดเห็นของเธอ

##

นำตนเองไปอยู่ในสถานการณ์ของลูกค้าและทำความเข้าใจสิ่งที่สำคัญที่สุดในคำขอของเธอ

หากลูกค้าไม่ทราบคำศัพท์หรือความซับซ้อนของนาฬิกา เช่น โครโนกราฟ แต่กำลังมองหานาฬิกาที่ดูสปอร์ต ให้อธิบายเกี่ยวกับฟังก์ชันโครโนกราฟ และนำเสนอตัวเลือกนาฬิกาสไตล์สปอร์ตแบบต่างๆ

##

ลูกค้าต้องรู้สึกเป็นที่ยอมรับและได้รับการคำนึงถึง

แม้ในช่วงเวลาที่ละเอียดอ่อน ลูกค้าของคุณต้องรู้สึกว่าได้รับการยอมรับและได้รับความช่วยเหลือในการตัดสินใจเลือกของเธอ

## ตัวแบ่งส่วน

# ปิดการขาย

ลูกค้าของคุณดูสนใจนาฬิการุ่นใดรุ่นหนึ่ง ตอนนี้เป็นเวลาสำหรับคุณที่จะปิดการขาย ตั้งแต่การเลือกรุ่นนาฬิกาไปจนถึงการออกจากร้าน ลูกค้าของคุณต้องรู้สึกว่าได้รับความช่วยเหลือ คุณต้องพยายามให้เธอกลับมาใช้บริการอีก เพื่อสร้างความภักดี นอกจากนี้สิ่งที่สำคัญพอๆ กับการต้อนรับก็คือ นาทีสุดท้ายที่ลูกค้าอยู่ในร้านค้าของคุณและคำทักทาย ควรสร้างความทรงจำที่น่ารื่นรมย์ที่สุดให้กับลูกค้า

#### การค้นพบลูกค้า

##### การต้อนรับ

##### การเข้าหา

##### แรงจูงใจของลูกค้า

##### การนำเสนอสินค้า

##### ความรู้สึกคัดค้าน

##### การปิดการขาย

##### การขายสินค้าเพิ่ม

##### การยืนยันและการกล่าวลา

#### การสนับสนุนการขาย

# บุคลิกภาพและทัศนคติระหว่างบุคคล

ซอฟต์สกิลบางอย่างที่จะช่วยให้คุณเปิดใจกับลูกค้าและเรียนรู้เพิ่มเติมเกี่ยวกับเธอ

##

สร้างความต่อเนื่องในความสัมพันธ์ตั้งแต่การต้อนรับจนถึงการทักทายในครั้งสุดท้าย

รักษาความสุภาพและให้ความช่วยเหลือตั้งแต่วินาทีที่คุณสบตาและพูดคุยกับลูกค้า แม้ว่าลูกค้าเลือกที่จะไม่ซื้อสินค้าใดๆ ก็ตาม คุณยังคงต้องรักษาทัศนคติแบบเดิมจนกว่าเธอจะออกจากจุดขายไป

##

เอาใจใส่ความสัมพันธ์อยู่ตลอดเพื่อสร้างบรรยากาศที่ดี ที่ให้ความรู้สึกของความเป็นอยู่ที่ดี

แสดงความยินดีกับลูกค้าสำหรับการเลือกของเธอ
แนะนำให้เธอรู้จักกับการรับประกันและพูดคุยเกี่ยวกับบริการหลังการขาย
คุณต้องทำให้เธอรู้สึกว่า Rado อยู่เคียงข้างเธอเสมอ แม้ว่าจะอยู่นอกร้านก็ตาม

##

ทำตามคำมั่นสัญญาเพื่อเพิ่มความภักดีของลูกค้า

หากจำเป็นต้องมีการติดตามผล เช่น การสั่งเปลี่ยนสินค้า

# วิธีดูแลนาฬิกา Rado

## ตัวแบ่งส่วน

นาฬิกาแบรนด์ Rado มีความทนทาน นาฬิกาแบรนด์ Rado จะยังคงสวยงามและเงางามไปนานอีกหลายปี ถ้าเจ้าของใช้งานตามปกติอย่างทะนุถนอม เพราะนาฬิกาทำจากวัสดุไฮเทคที่ทนทานต่อรอยขีดข่วน

## คำแนะนำ

หากต้องการถนอมนาฬิกาให้อยู่ในสภาพที่ดี (ให้นานที่สุดเท่าที่จะเป็นไปได้) เราขอแนะนำให้คุณปฏิบัติตามวิธี (ป้องกันความเสียหาย) ดังต่อไปนี้

- ทำความสะอาดนาฬิกาเป็นประจำ แนะนำให้ใช้น้ำอุ่นผสมสบู่เล็กน้อย ถ้านาฬิกาสัมผัสกับน้ำทะเลหรือเครื่องสำอาง
- ใช้ผ้าไมโครไฟเบอร์เช็ดทำความสะอาด
- ในกรณีที่ได้รับการกระทบกระเทือนอย่างรุนแรง วัสดุที่โดดเด่นของ Rado อาจได้รับความเสียหายจากของที่แข็งเหมือนๆ กันหรือสิ่งที่แข็งกว่า โลหะแข็ง แก้วแซฟไฟร์ ไฮเทคเซรามิกและเพชรที่ผลิตจากเทคโนโลยีชั้นสูงทนทานต่อรอยขีดข่วน แต่ใช่ว่าจะไม่มีทางถูกทำลายได้
- ควรหลีกเลี่ยงไม่ให้นาฬิกาสัมผัสกับหินทราย กระดาษทราย ตะไบเล็บ พื้นผิวของหินแกรนิต ผนังคอนกรีต ฯลฯ เนื่องจากวัสดุดังกล่าวมีสสารที่มีความแข็ง เช่น เพชร คอรันดัม โลหะออกไซด์ และคริสตัลควอตซ์ ซึ่งอาจทำให้เกิดรอยขีดข่วนได้
- ควรถนอมนาฬิกาเซรามิก ไม่ควรที่จะทำนาฬิกาเหล่านี้ตกพื้นและควรหลีกเลี่ยงการเคาะอย่างรุนแรง หากกระแทกอย่างรุนแรงมากพอ ก็อาจจะแตกได้
- หากต้องการรักษาสภาพของสายหนังให้ดีอยู่นานที่สุดเท่าที่จะทำได้ กรุณาหลีกเลี่ยงการสัมผัสกับน้ำ ความชื้น การโดนแสงแดดเป็นเวลานานหรือสัมผัสกับสารที่เป็นน้ำมันและผลิตภัณฑ์เครื่องสำอาง

โปรดจำไว้ว่าการซ่อมบำรุงนาฬิกาอยู่เป็นประจำจะช่วยคงความงามและอายุการใช้งานของนาฬิกา Rado ไว้ได้

# การดูแลลูกค้าและการสื่อสาร

## ตัวแบ่งส่วน

# ประสบการณ์ของลูกค้าจาก A-Z

ลูกค้าปัจจุบันมีความคาดหวังที่เฉพาะเจาะจงอย่างมากเมื่อติดต่อกับทาง Rado เขามักจะมีคำถามที่เฉพาะเจาะจงเกี่ยวกับผลิตภัณฑ์ที่ซื้อไป ซึ่งในปัจจุบัน ผลิตภัณฑ์ดังกล่าวอาจกลายเป็นรุ่นที่ค่อนข้างเก่าไปแล้ว

- สิ่งแรกที่ต้องทำคือ สื่อสารกับลูกค้า และเข้าใจความต้องการของเขา รวมทั้งแสดงให้เห็นว่าเราให้ความสำคัญกับความต้องการของเขาอย่างจริงจัง เรารับฟังลูกค้า
- หากลูกค้ารู้สึกว่าเรากำลังพยายามแก้ไขปัญหาให้ สิ่งนี้จะช่วยให้เราสร้างความสัมพันธ์กับเขาได้ ยิ่งพวกเขาแสดงตัวตนกับเราและบริการของเรามากเท่าใด ลูกค้าก็จะยิ่งพูดถึง Rado มากขึ้นเท่านั้น
- การติดต่อใดๆ กับตัวแทนฝ่ายบริการลูกค้าจะช่วยให้เราสามารถนำเสนอคอลเล็กชันใหม่ของ Rado และสร้างความสนใจเกี่ยวกับสินค้าปัจจุบันของเราให้กับลูกค้าได้
- หากลูกค้ารู้สึกสบายใจ สิ่งนี้จะเกิดขึ้นโดยอัตโนมัติ และเราไม่เพียงแต่สร้างลูกค้าที่มีความสุขเท่านั้น แต่พวกเขาจะเป็นกระบอกเสียงให้กับ Rado อีกด้วย

## ตัวแบ่งส่วน

# การร้องเรียน

วิธีการเสนอประสบการณ์ให้กับลูกค้าจะถูกนำมาใช้มากยิ่งขึ้นสำหรับการร้องเรียน ลูกค้าติดต่อเราด้วยทัศนคติเชิงลบ แต่ก็มีความคาดหวังที่ชัดเจนเช่นกัน ด้วยการรับฟังและตอบสนองความต้องการของลูกค้า เราได้สร้างพื้นฐานที่ดีในการควบคุมการสนทนาให้เป็นไปในเชิงบวก

กุญแจสำคัญ

แสดงให้เห็นว่าคุณกำลังรับฟังและเข้าใจข้อกังวลของพวกเขา

โดยทั่วไปแล้ว แนวทางนี้ช่วยเปิดโอกาสใหม่ๆ เมื่อคุณจัดการกับข้อร้องเรียน และทำให้ลูกค้ามีความเต็มใจที่จะประนีประนอมมากขึ้น

โดยเฉพาะอย่างยิ่งกับลูกค้าที่มีความละเอียด ในตอนแรกพวกเขาอาจมีความคาดหวังที่สูงมาก และพยายามที่จะกดดัน หากเราเอาจริงเอาจังกับพวกเขาตั้งแต่แรกเริ่มและรับฟังพวกเขา เราจะสามารถพบเส้นทางในการแก้ไขปัญหาร่วมกับลูกค้าได้

วิธีการที่ตรงไปตรงมาและละเอียดอ่อนนี้มีคุณค่าอย่างสูงสำหรับลูกค้า และถึงแม้ว่า "ปัญหา" เดิมจะมีอยู่ แต่พวกเขาก็มักจะมีความสุขและกลับไปด้วยความรู้สึกในเชิงบวก

# กลยุทธ์และชั้นเชิง

- ให้ลูกค้าอธิบายสถานการณ์
- รับฟังอย่างตั้งใจโดยไม่เข้าแทรกและปล่อยให้ลูกค้าพูดให้จบก่อน
- แสดงความเห็นอกเห็นใจและทำให้เขารู้ว่าคุณจริงจังกับข้อร้องเรียน
- ข้อร้องเรียนของลูกค้ามักจะเต็มไปด้วยอารมณ์ ให้ลองคิดจากมุมมองของลูกค้า
- อย่าถือว่าข้อร้องเรียนเป็นเรื่องส่วนตัว การจะจัดการกับข้อร้องเรียนให้สำเร็จได้นั้น ขึ้นอยู่กับทัศนคติของคุณเอง
- ตั้งคำถามเพื่อให้ได้ข้อมูลให้มากที่สุดเท่าที่จะทำได้ คุณจะได้รู้ถึงขอบเขตและประเด็นหลักของปัญหา

- สรุปบทสนทนาเพื่อรับประกันว่าคุณได้ทำความเข้าใจกับปัญหาอย่างถูกต้อง
- เวลาเป็นสิ่งสำคัญ ให้แก้ไขปัญหาอย่างฉับไวและมีประสิทธิภาพมากที่สุดเท่าที่จะทำได้
- ให้ข้อมูลที่ถูกต้องเกี่ยวกับปัญหา วิธีแก้ไขปัญหา ระยะเวลาที่ต้องใช้ และค่าใช้จ่ายที่อาจเกิดขึ้นให้ลูกค้าทราบ
- อธิบายขั้นตอนให้ลูกค้าทราบเสมอ
- ทำให้ลูกค้าวางใจว่าคุณจะเป็นคนจัดการกับข้อร้องเรียนนี้ด้วยตนเองจนกว่าจะสำเร็จ
- ติดตามผลเพื่อรับประกันว่าจะมีการจัดการกับกรณีนี้อย่างมีประสิทธิภาพ หลังจากที่ลูกค้าจากไปแล้ว

# ทราบหรือไม่ว่า...

จากลูกค้าที่ไม่พึงพอใจทั้งหมด 100 คน มีเพียงแค่ 5% เท่านั้นที่ร้องเรียน
จากลูกค้าที่ร้องเรียน 5% ลูกค้ากลุ่มดังกล่าว 50% พึงพอใจกับการจัดการกับข้อร้องเรียนและบอกต่อเรื่องนี้กับผู้อื่นอีกหนึ่งคน
ลูกค้า 50% ไม่พอใจกับปฏิกิริยาต่อข้อร้องเรียนและบอกคนอื่นๆ ต่ออีก 11 คน!

## ตัวแบ่งส่วน

# การอนุญาตให้เข้ารับบริการล่วงหน้า

เราสามารถลดระยะเวลาการรอให้ลูกค้าได้ทันทีที่เราได้รับคำขอบริการการบำรุงรักษา

เมื่อติดต่อกับลูกค้าที่มีนาฬิกาที่ต้องการการบำรุงรักษา เราอาจประเมินสถานการณ์โดยใช้คำถามเพียงไม่กี่ข้อ:

- นาฬิกาแสดงข้อบกพร่องอะไรบ้าง
- นาฬิกาถูกซื้อเมื่อใด
- นาฬิกาเคยเข้ารับการหลังการขายบ้างแล้วหรือยัง

สิ่งนี้มักเกี่ยวข้องกับนาฬิกาที่มีอายุมากกว่าห้าปีหรือสถานการณ์ที่ไม่เคยเข้ารับบริการภายในระยะเวลาเดียวกันนี้ หากเป็นกรณีดังกล่าว อาจจำเป็นต้องมีการบริการที่ครอบคลุมมากขึ้น วิธีการเดียวกันนี้ใช้กับการเปลี่ยนแบตเตอรี่สำหรับนาฬิการะบบควอตซ์ หากนาฬิกาไม่ได้เข้ารับบริการเป็นเวลานานกว่าสองปี

การใช้ข้อมูลนี้ จะทำให้เราสามารถให้คำแนะนำอย่างมืออาชีพแก่ลูกค้าผ่านบริการของ Rado รวมทั้งขออนุมัติค่าใช้จ่ายตามราคาการบริการของ Rado รายการราคาปัจจุบันสำหรับค่าบริการสามารถดูได้ที่ service.rado.com/

วิธีนี้ช่วยให้เราสามารถเร่งการบริการให้เร็วขึ้นได้ ในขณะเดียวกันก็ช่วยป้องกันความเข้าใจผิดและลดภาระงานด้านการดูแล

เพื่อให้ได้มาซึ่งความเชี่ยวชาญด้านการบริการในเชิงลึก Rado ได้ให้คำแนะนำและการฝึกอบรมสำหรับพนักงานบริการและพนักงานขาย ติดต่อฝ่ายบริการลูกค้าที่ Rado Switzerland สำหรับข้อมูลเพิ่มเติม

## ตัวแบ่งส่วน

# การติดต่อ

Rado มีเครือข่ายของศูนย์บริการระหว่างประเทศและศูนย์บริการของ Rado ที่ได้รับอนุญาตจำนวนมาก ซึ่งมีการให้บริการอยู่ทั่วทุกมุมโลก

service.rado.com

การพูดคุยกับลูกค้าอาจมีความเข้มข้นในบางครั้ง โดยเฉพาะอย่างยิ่งเมื่อคุณลงรายละเอียดทางเทคนิค เป็นการดีสำหรับการมีอินเทอร์เน็ต ทำให้ลูกค้าในปัจจุบันได้รับข้อมูลเป็นอย่างดีก่อนที่จะมาติดต่อด้วยตัวเอง นอกจากนี้ยังมีบางครั้งที่เราไม่สามารถตอบคำถามของลูกค้าได้ทันที อย่างไรก็ตาม นี่ไม่ใช่เหตุผลที่ต้องกังวลเพราะ Rado จะคอยให้ความช่วยเหลือ

คุณสามารถค้นหาข้อมูลเกี่ยวกับบริการของ Rado ได้ในสมุดคอลเล็กชันและแผนกบริการลูกค้าในพื้นที่ รวมทั้งสามารถเข้าถึงคู่มือการบริการลูกค้าของเราได้เสมอในเอกซ์ทราเน็ตของ Rado

cs.rado.com

หากคุณไม่พบข้อมูลที่ต้องการ คุณอาจติดต่อแผนกบริการลูกค้าของ Rado ได้ในสวิตเซอร์แลนด์ผ่านทางโทรศัพท์และอีเมล เรายินดีที่จะจัดการกับข้อกังวลของลูกค้าของเราและให้ข้อมูลในลักษณะที่รวดเร็วและเป็นมืออาชีพ

# สิ่งที่ลูกค้าถาม

## ตัวแบ่งส่วน

# ความแม่นยำของนาฬิกา

ลูกค้าถามคำถามที่เฉพาะเจาะจงเกี่ยวกับนาฬิกาเชิงกล ทุกๆ คาลิเบอร์มีความคลาดเคลื่อนในตัวเอง ซึ่งอยู่ในช่วงไม่กี่วินาที แต่สูงสุดไม่เกิน 20 วินาทีต่อวัน ค่าความแม่นยำต่อคาลิเบอร์สามารถพบได้ในหนังสือคอลเล็กชันนาฬิกาและคู่มือการดูแลลูกค้า

อย่างไรก็ตาม มีสิ่งหนึ่งที่ชัดเจนคือ – Rado ไม่ได้ทำงานช้า!

## ตัวแบ่งส่วน

# เซรามิก แซฟไฟร์ และโลหะแข็ง

ในกรณีร้ายแรง วัสดุที่เป็นเอกลักษณ์ของ Rado อาจได้รับความเสียหายจากวัสดุที่มีความแข็งใกล้เคียงกันหรือจากสสารที่แข็งกว่า แม้ว่าโลหะแข็ง คริสตัลแซฟไฟร์ เซรามิก และเพชรจะทนต่อการขีดข่วน แต่ก็ใช่ว่าจะทำลายไม่ได้

หลีกเลี่ยงนาฬิกาสัมผัสกับหินทราย กระดาษทราย ตะไบเล็บ พื้นผิวของหินแกรนิต ผนังคอนกรีต หรือสิ่งที่คล้ายกัน เนื่องจากวัสดุดังกล่าวมีสสารที่มีความแข็ง เช่น เพชร คอรันดัม โลหะออกไซด์ และคริสตัลควอตซ์ ซึ่งอาจทำให้เกิดรอยขีดข่วนได้

ป้องกันการกระแทก

ไม่ควรทำให้นาฬิกาเซรามิกตกหล่นและควรหลีกเลี่ยงการกระแทกอย่างรุนแรง แม้ว่าเซรามิกจะทนต่อการขีดข่วน แต่วัตถุที่มีความแข็งมากก็มีความเสี่ยงที่จะแตกหักได้ตามกฎของฟิสิกส์

## ตัวแบ่งส่วน

# กันน้ำได้

เพื่อให้แน่ใจว่าสามารถกันน้ำได้อย่างสมบูรณ์ เราแนะนำให้ตรวจสอบนาฬิกาปีละครั้งโดยพันธมิตรผู้ให้บริการของ Rado ที่ผ่านการรับรอง ซีลที่ใช้ ซึ่งป้องกันไม่ให้น้ำซึมเข้าไปในนาฬิกา จะมีการเปลี่ยนแปลงและเสื่อมสภาพเมื่อเวลาผ่านไป อิทธิพลจากภายนอก เช่น น้ำเกลือ น้ำหอม ครีม เหงื่อ ความร้อน และความเย็น สามารถเร่งกระบวนการนี้ได้

การทดสอบการกันน้ำใช้เวลาเพียงไม่กี่นาทีและให้บริการฟรีที่ศูนย์บริการของ Rado

## ตัวแบ่งส่วน

# พลังงานแม่เหล็ก

ทุกวันนี้ เราถูกล้อมรอบด้วยพลังงานของแม่เหล็ก ซึ่งสามารถพบได้ในโทรศัพท์มือถือ คอมพิวเตอร์ เครื่องเป่าผม และอุปกรณ์ไฟฟ้าอื่นๆ

นาฬิกาเชิงกลจะมีความไวต่อสนามแม่เหล็กและสามารถได้รับประจุแม่เหล็กเมื่อสัมผัสซ้ำๆ

ผลกระทบของสนามแม่เหล็กมักจะทำให้นาฬิกาทำงานเร็วมาก หรือแม้กระทั่งหยุดทำงานในกรณีที่รุนแรง อย่างไรก็ตาม ไม่ต้องกังวล เนื่องจากศูนย์บริการของ Rado ทุกแห่งสามารถล้างพลังของแม่เหล็กจากนาฬิกาได้ภายในไม่กี่นาที โดยไม่ก่อให้เกิดความเสียหายถาวร

กลไกการทำงานล่าสุดจาก Rado เช่น ใน Captain Cook ไฮเทคเซรามิครุ่นใหม่ มีแฮร์สปริง Nivachron™ ที่ต้านทานสนามแม่เหล็ก ซึ่งทำให้นาฬิกา Rado มีความไวต่อแม่เหล็กน้อยลง 20x

## ตัวแบ่งส่วน

# นาฬิกาบรอนซ์

บรอนซ์ไม่เหมือนกับวัสดุไฮเทคของเรา เนื่องจากจะมีการเปลี่ยนแปลงไปตามกาลเวลาและค่อยๆ เกิดคราบ ซึ่งเป็นชั้นป้องกันที่เกิดขึ้นตามธรรมชาติเมื่อสัมผัสกับออกซิเจน

บรอนซ์สามารถมีสีเข้มขึ้นได้หลายระดับขึ้นอยู่กับลักษณะการสวมใส่และสภาพแวดล้อม อย่างไรก็ตาม นาฬิกาจะมีเอกลักษณ์เฉพาะตัวของผู้สวมใส่อยู่เสมอ

อาจมีความเป็นไปได้ที่ผู้ซื้อนาฬิกาเรือนนี้จะไม่ทราบถึงการเปลี่ยนแปลงตามธรรมชาติของบรอนซ์ ดังนั้นจึงติดต่อศูนย์บริการเพื่อร้องเรียนเกี่ยวกับพื้นผิวที่เปลี่ยนแปลงนี้ว่าเป็นข้อบกพร่อง

เราควรอธิบายให้ลูกค้าทราบว่าการเปลี่ยนสีเป็นผลตามที่ต้องการและไม่ใช่ข้อบกพร่อง:

บรอนซ์เป็นโลหะผสมที่เก่าแก่ที่สุดที่มนุษย์สร้างขึ้น พื้นผิวของบรอนซ์จะเปลี่ยนแปลงและพัฒนาเป็นคราบเมื่อเวลาผ่านไป การเปลี่ยนแปลงพื้นผิวนี้เป็นที่ต้องการ และทำให้นาฬิกาแต่ละเรือนมีลักษณะเฉพาะตามลักษณะการสวมใส่ของผู้สวมใส่นาฬิกา

# การบริการและการบำรุงรักษาของ Rado

## ตัวแบ่งส่วน

# การดูแลนาฬิกา RADO

นาฬิกา Rado เป็นผลิตภัณฑ์ที่มีความทนทาน ด้วยการใช้งานและการดูแลตามปกติ นาฬิกา Rado ยังคงรักษาความงดงามและความเงางามไว้ได้ตลอดหลายปีด้วยวัสดุไฮเทคที่ทนต่อการขีดข่วน

เพื่อให้นาฬิกาทำงานได้ดีเป็นปกติ เราขอแนะนำให้คุณใส่ใจกับประเด็นต่อไปนี้:

- แนะนำให้ทำความสะอาดเป็นประจำโดยใช้น้ำอุ่นผสมสบู่เล็กน้อย หากนาฬิกาสัมผัสกับน้ำเค็มหรือเครื่องสำอาง
- ใช้ผ้าไมโครไฟเบอร์ที่สะอาดสำหรับเช็ดทำความสะอาด
- เราแนะนำให้ลูกค้าทดสอบการกันน้ำของนาฬิกา Rado ที่ศูนย์บริการ Rado ทุกๆ ปีเพื่อป้องกันการซ่อมแซมที่มีราคาแพง การทดสอบนี้ใช้เวลาเพียงไม่กี่นาทีและไม่มีค่าใช้จ่ายใดๆ ที่ศูนย์บริการของ Rado
- เพื่อรักษาสภาพของสายหนังให้นานที่สุด ควรหลีกเลี่ยงการสัมผัสกับน้ำ ความชื้น สารที่มันเยิ้ม รวมทั้งผลิตภัณฑ์เครื่องสำอางและแสงแดดเป็นเวลานาน

## ตัวแบ่งส่วน

# การบำรุงรักษานาฬิกาที่ศูนย์บริการทั่วโลก

เช่นเดียวกับเครื่องมือที่มีความแม่นยำสูงอื่นๆ กลไกการทำงานของนาฬิกายังต้องได้รับการบำรุงรักษาเพื่อให้แน่ใจว่าทำงานได้อย่างสมบูรณ์ กลไกการทำงานจะทำงานตลอด 24 ชั่วโมงเมื่อสวมใส่นาฬิกาเป็นประจำ

ไม่จำเป็นต้องบำรุงรักษานาฬิกาเป็นระยะ เมื่อลูกค้าสังเกตเห็นความคลาดเคลื่อนในเรื่องความแม่นยำหรือนาฬิกาหยุด เราแนะนำให้คุณติดต่อศูนย์บริการของ Rado เพื่อรับบริการ ตามแนวทางปฏิบัติแล้ว ความถี่ในการบำรุงรักษากลไกการทำงานของนาฬิกาตามปกติ - จะขึ้นอยู่กับการใช้งานนาฬิกา - ซึ่งอยู่ที่ประมาณห้าถึงเจ็ดปี

## ตัวแบ่งส่วน

# การบริการเรื่องแบตเตอรี่

แบตเตอรี่ใหม่จะมีอายุการใช้งานไม่เกิน 30 เดือน โดยขึ้นอยู่กับชนิดและขนาดของนาฬิกา รวมทั้งพลังงานที่ต้องใช้ในการทำหน้าที่ต่างๆ เช่น โครโนกราฟจะต้องการพลังงานมากกว่านาฬิกาที่มีการแสดงผลเพียงแค่ชั่วโมง และนาที จะต้องเปลี่ยนแบตเตอรี่เมื่อเข็มวินาทีเริ่มเดินทุกๆ สี่วินาที หรือเมื่อจอแสดงผลดิจิตอลเริ่มกะพริบบนนาฬิกามัลติฟังก์ชัน ส่วนนาฬิกาที่ไม่มีเข็มวินาที การหมดพลังงานของแบตเตอรี่จะปรากฏขึ้นก็ต่อเมื่อเข็มนาฬิกาหยุดเดินพร้อมกัน

การบริการแบตเตอรี่เป็นมากกว่าการเปลี่ยนแบตเตอรี่ เนื่องจากเรายังต้องทำความสะอาดสายนาฬิกาและตัวเรือน รวมทั้งเปลี่ยนซีลทั้งหมด การทำเช่นนี้จะทำให้เรารักษาคุณค่าและสภาพที่ดีของนาฬิกาเอาไว้ได้ วิดีโอต่อไปนี้จะแสดงขั้นตอนในการบริการแบตเตอรี่

## ตัวแบ่งส่วน

# การบริการแบบครบวงจร

จะต้องมีการยกเครื่องกลไกการทำงานของนาฬิกาใหม่ทั้งหมดทุกๆ ห้าถึงเจ็ดปี เนื่องจากน้ำมันหล่อลื่นจะแห้งและจะต้องได้รับการเปลี่ยนใหม่ การบริการแบบครบวงจรเป็นการให้บริการแบบหลายขั้นตอนโดยช่างซ่อมนาฬิกาที่มีทักษะสูง ซึ่งจะช่วยฟื้นคืนความงามและฟังก์ชันการทำงานของนาฬิกาของคุณอย่างเต็มรูปแบบ วิดีโอต่อไปนี้จะแสดงขั้นตอนในการบริการแบบครบวงจร

## ตัวแบ่งส่วน

# การตัดสายนาฬิกา

ในการตัดสายนาฬิกาให้สั้นลง Rado ขอนำเสนอเครื่องมือที่โดดเด่นที่จะช่วยให้คุณดำเนินการได้ ณ จุดขายใดๆ วิดีโอต่อไปนี้จะแนะนำคุณเพิ่มเติมเกี่ยวกับเครื่องมือนี้และวิธีการตัดสายนาฬิกา Rado

การตัดสายนาฬิกาเซรามิกแบบ 3 ข้อต่อของ Rado

การตัดสายนาฬิกาเซรามิกแบบ 5 ข้อต่อของ Rado

การตัดสายนาฬิกาเซรามิกแบบครึ่งข้อต่อของ Rado

การตัดสายนาฬิกาเหล็กแบบ 3 ข้อต่อของ Rado

การตัดสายนาฬิกาเหล็กแบบ 5 ข้อต่อของ Rado

## ตัวแบ่งส่วน

# การฝึกอบรมการบริการ

E-learning เป็นเครื่องมือที่ช่วยในการเพิ่มพูนความรู้เกี่ยวกับ Rado เป็นอย่างดี

เพื่อสร้างความเชี่ยวชาญด้านการผลิตนาฬิกา เราขอเสนอหลักสูตรการฝึกอบรมเชิงทฤษฎีและเชิงปฏิบัติที่เกี่ยวข้องกับผลิตภัณฑ์ของเรารวมทั้งการจัดการผลิตภัณฑ์ นอกเหนือจากโมดูลบริการนี้ หากคุณสนใจ โปรดอย่าลังเลที่จะติดต่อฝ่ายบริการลูกค้าของเราในเมืองเลงนาว เรามีการฝึกอบรมสำหรับพนักงานขาย พนักงานบริการลูกค้า และช่างซ่อมนาฬิกา

# การรับประกันของ Rado

## ตัวแบ่งส่วน

# การรับประกันการขายทั่วโลก

นาฬิกา Rado รับประกัน 5 ปีนับจากวันที่ซื้อ ในระหว่างการจัดส่ง การรับประกันทั่วโลกของแบรนด์ Rado ครอบคลุมถึงตำหนิที่เกิดจากวัสดุและกระบวนการผลิต การเรียกร้องสิทธิ์ในการรับประกันจะต้องใช้บัตรรับประกันที่ถูกต้อง ข้อบกพร่องที่อยู่ในการรับประกันจะได้รับการซ่อมแซมโดยไม่มีค่าใช้จ่าย

ประเด็นต่อไปนี้จะไม่สามารถเรียกร้องสิทธิ์การรับประกันได้:

- การสึกหรอตามปกติและการเสื่อมสภาพ (เช่น สายหนังที่มีอายุมากกว่า 6 เดือน)
- ความเสียหายต่อชิ้นส่วนนาฬิกาอันเนื่องมาจากการปฏิบัติใดๆ ที่ไม่ปกติ ขาดการดูแล ความประมาท อุบัติเหตุ หรือการใช้นาฬิกาอย่างไม่เหมาะสม
- การให้บุคคลที่ไม่ได้รับอนุญาตเข้ามาดูแลนาฬิกา (เช่น เพื่อเปลี่ยนแบตเตอรี่หรือให้บริการอื่นๆ)

## ตัวแบ่งส่วน

# การรับประกันการบริการทั่วโลก

พันธมิตรผู้ให้บริการที่ผ่านการรับรองของ Rado จะเป็นผู้ออกการรับประกันการบริการที่ถูกต้องในระดับสากลในบริการทุกๆ ประเภท การรับประกันการบริการมีอายุ 24 เดือนและเกี่ยวข้องกับงานที่ทำและชิ้นส่วนอะไหล่ที่ใช้

การรับประกันการบริการไม่รวมถึงสิ่งต่อไปนี้:

- ร่องรอยการสึกหรอตามปกติเนื่องจากการเสื่อมสภาพและการหมดอายุของสายหนังและสายยาง ความเสียหายที่เกิดกับคริสตัลแซฟไฟร์ (การแตกหักหรือการบิ่น) ความเสียหายทั้งหมดอันเนื่องมาจากการปฏิบัติที่ไม่เหมาะสม อุบัติเหตุ และ/หรือ การขาดการดูแล หรือเนื่องจากผลกระทบภายนอก
- การรับประกันการบริการจะถือเป็นโมฆะในกรณีที่เป็นการกระทำโดยบุคคลที่ไม่ได้รับการอนุมัติจาก Rado Watch Co. Ltd. ในการให้บริการนี้

## ตัวแบ่งส่วน

# บัตรรับประกันการขาย

การรับประกันทั่วโลกของ Rado จะมีผลก็ต่อเมื่อได้กรอกข้อมูลลงในบัตรรับประกันอย่างถูกต้อง

บัตรรับประกันการขายที่ใช้ได้

- ระบุวันที่
- กรอกเสร็จสมบูรณ์
- มีตราประทับสำหรับผู้ค้าปลีกนาฬิกาของ Rado ที่ได้รับอนุญาตอย่างเป็นทางการ

1. ID นาฬิกา
2. ต้องกรอกด้วยมือที่จุดขาย
3. การยืนยันตัวตน

## ตัวแบ่งส่วน

# การบริการอย่างมีมิตรไมตรี

Rado นำเสนอสิ่งใหม่ๆ อยู่เสมอ เราให้บริการมากมายโดยไม่คิดค่าใช้จ่าย เนื่องจากลูกค้ามีความสำคัญต่อเรา เราเปลี่ยนความยาวของสายนาฬิกาโดยไม่คิดค่าใช้จ่าย ทดสอบการกันน้ำอยู่เป็นประจำโดยไม่มีค่าใช้จ่าย ทดสอบและปรับความเที่ยงตรงของนาฬิกาเชิงกลโดยไม่มีค่าใช้จ่าย

เราดูแลลูกค้าและช่วยให้พวกเขาสามารถดูแลนาฬิกา Rado อันเป็นที่รักของตนเองได้

# จำไว้ว่า

# จำไว้ว่า...

- … การเตรียมตัวอย่างเหมาะสมจะช่วยป้องกันมิให้เกิดผลการปฏิบัติงานที่ย่ำแย่
- … การจัดแสดงสินค้าหน้าร้านถือเป็นวิธีการที่ยอดเยี่ยมในการนำเสนอสินค้าของ Rado
- … ใช้ไกด์ไลน์และรายการตรวจสอบจากสำนักงานใหญ่เพื่อให้เกิดประโยชน์สูงสุด
- … ลูกค้าเป็นศูนย์กลางของกระบวนการขายทั้งหมด
- … แสดงท่าทีเป็นมิตรและต้อนรับลูกค้า
- … ให้ความเคารพลูกค้าเสมอ
- … รับมือกับข้อร้องเรียนอย่างเป็นมืออาชีพ
- … การซ่อมบำรุงอย่างสม่ำเสมอถือเป็นส่วนหนึ่งของการซ่อมบำรุงนาฬิกาทั่วไป