# ผู้เชี่ยวชาญของแบรนด์

# บทนำ

# คำอธิบาย

Rado เป็นแบรนด์ที่ได้รับการยอมรับทั่วโลก มีชื่อเสียงในด้านการออกแบบเชิงนวัตกรรมและการใช้วัสดุที่ล้ำหน้าเพื่อสร้างนาฬิกาที่สวยและทนทานที่สุดของโลก นับตั้งแต่จุดเริ่มต้นที่เมืองเลงนาว ประเทศสวิตเซอร์แลนด์ Rado ก็เป็นผู้บุกเบิกมาโดยตลอด โดยยึดมั่นในปรัชญาของแบรนด์ที่ว่า "ถ้าเราจินตนาการได้ เราก็สามารถทำได้" จวบจนถึงทุกวันนี้ เรียนรู้เพิ่มเติมเกี่ยวกับ Rado

# วัตถุประสงค์

หลังจากจบหลักสูตรนี้ คุณจะ

1. คุ้นเคยกับอดีต ปัจจุบันและอนาคตของ Rado มากยิ่งขึ้น
2. เข้าใจคุณค่าของแบรนด์ และสามารถสื่อสารคุณค่านั้นให้กับลูกค้าของคุณได้
3. สามารถสื่อสารคุณลักษณะ และประโยชน์ต่างๆ ของ Rado พร้อมผนวกเข้ากับกระบวนการขายได้

# ประวัติของ Rado โดยสังเขป

นับตั้งแต่ก่อตั้ง Rado ก็เป็นผู้บุกเบิกและผู้นำมาโดยตลอด ทั้งยังได้ทำสิ่งที่แตกต่างจากแบรนด์อื่นๆ ต่อไปนี้คือภาพรวมของสิ่งที่ทำให้ Rado เป็นแบรนด์ที่พิเศษ

##### ประวัติความเป็นมายาวนานถึง 100 ปี

##### ผู้บุกเบิก - ผู้มีวิสัยทัศน์และปฏิวัติวงการ

##### นักออกแบบที่มีอัตลักษณ์ไม่เหมือนใคร

##### ผู้นำแห่งความทนทานและความสะดวกสบาย

##### ผู้ผลิตคอลเล็กชันพิเศษ

##### แบรนด์ที่แข็งแกร่ง

## ตัวแบ่งส่วน

# ประวัติความเป็นมายาวนานถึง 100 ปี

ต้นกำเนิดของแบรนด์ที่แท้จริงเกิดขึ้นในปี 1917 เมื่อตระกูล Schlup เริ่มผลิตกลไกการทำงานของนาฬิกาภายในโรงงานของตนเองที่เมืองเลงนาว ประเทศสวิตเซอร์แลนด์ ในปัจจุบัน Rado ยังคงมีสำนักงานใหญ่อยู่ที่เมืองเลงนาว และเป็นที่รู้จักในระดับโลกในฐานะผู้ผลิตนาฬิกาที่มุ่งเน้นด้านการออกแบบและความทนทาน

## ตัวแบ่งส่วน

# ผู้บุกเบิก: วิสัยทัศน์และการปฏิวัติ

Rado ได้เปลี่ยนวิสัยทัศน์ให้กลายเป็นความจริงที่เป็นรูปธรรมนับแต่วันแรก จากเพชรที่ผลิตจากเทคโนโลยีชั้นสูงไปจนถึงไฮเทคเซรามิก ทำให้ Rado ได้ก้าวข้ามการพัฒนาที่สำคัญไปทีละขั้น เราภูมิใจในประวัติศาสตร์ด้านนวัตกรรมของเรา ที่มีการนำเสนอสิ่งที่ไม่คาดฝันให้วงการการผลิตนาฬิกาของประเทศสวิตเซอร์แลนด์ได้เห็นอย่างต่อเนื่อง เหตุการณ์สำคัญต่างๆ ของเราสะท้อนถึงการพัฒนาด้านเทคโนโลยีและวัสดุ และเรายังคงพัฒนาอยู่อย่างต่อเนื่อง

## ตัวแบ่งส่วน

# นักออกแบบที่มีอัตลักษณ์ไม่เหมือนใคร

การออกแบบถือเป็นสิ่งสำคัญที่ Rado ใส่ใจ และเป็นปัจจัยหลักสำคัญของนาฬิกาหลายรุ่นที่เขย่าวงการและมีความโดดเด่นเหนือรุ่นอื่นๆ Rado ไม่ได้เป็นแค่เจ้าของรางวัลด้านการออกแบบระดับนานาชาติอันทรงเกียรติหลายรางวัลเท่านั้น แต่แบรนด์ยังได้ร่วมมือกับนักออกแบบชั้นนำในการสร้างสรรค์นาฬิการุ่นใหม่ๆ

## ตัวแบ่งส่วน

# ผู้นำแห่งความทนทานและความสะดวกสบาย

นาฬิกาของ Rado ซึ่งมีความสวยงาม ใส่สบาย ทนทาน และป้องกันรอยขีดข่วนถูกออกแบบมาให้ดูดีตลอดกาล เบื้องหลังทั้งหมดนี้มาจากงานวิจัยเชิงลึกและเทคโนโลยีด้านวัสดุที่ทันสมัย Rado ใช้วัสดุที่แปลกใหม่เพื่อสร้างนาฬิกาที่ทนทานที่สุดเรือนหนึ่งในโลกและสวมใส่สบายอย่างมาก Rado กล่าวได้อย่างมั่นใจเลยว่าเราเป็นนาฬิกาของ Rado ซึ่งมีความสวยงาม ใส่สบาย ทนทาน และป้องกันรอยขีดข่วนถูกออกแบบมาให้ดูดีตลอดกาล เบื้องหลังทั้งหมดนี้มาจากงานวิจัยเชิงลึกและเทคโนโลยีด้านวัสดุที่ทันสมัย Rado ใช้วัสดุที่ล้ำหน้า เพื่อสร้างนาฬิกาที่ทนทานที่สุดเรือนหนึ่งในโลกและสวมใส่สบายอย่างมาก Rado กล่าวได้อย่างมั่นใจเลยว่าเราเป็น Master of Materials หรือผู้เชี่ยวชาญด้านวัสดุตัวจริง หรือผู้เชี่ยวชาญด้านวัสดุตัวจริง

## ตัวแบ่งส่วน

# ผู้ผลิตคอลเล็กชันพิเศษ

คอลเล็กชันล่าสุดของเราเหมาะกับทุกสไตล์ และเป็นรุ่นที่ดีที่สุดของ Rado สไตล์และวัสดุเป็นหัวใจสำคัญของความสำเร็จของ Rado ในขณะที่ ทางแบรนด์ยังคงสร้างนาฬิกาที่สวยงามและสะดุดตาซึ่งจะยืนหยัดอยู่เหนือกาลเวลา

## ตัวแบ่งส่วน

# แบรนด์ที่แข็งแกร่ง

- คอลเล็กชันของ Rado มีภาพลักษณ์ของแบรนด์ที่แข็งแกร่ง
- Rado ได้พิสูจน์ให้เห็นแล้วว่าเป็นแบรนด์สัญชาติสวิสที่น่าเชื่อถือและไว้ใจได้
- Rado เป็นสัญลักษณ์ของความเชี่ยวชาญด้านวัสดุไฮเทค และการออกแบบผลิตภัณฑ์ที่ทันสมัยในแบบที่ไม่เหมือนใคร
- แบรนด์ Rado ได้เปรียบตรงที่เป็นที่รู้จักทั่วโลกและมีความน่าเชื่อถือเป็นอย่างมากในด้านการออกแบบ
- เป็นที่รู้กันดีว่า Rado มีชื่อเสียงในวงการเทนนิส
- Rado มีแบรนด์แอมบาสเดอร์ที่เป็นที่รู้จักระดับโลก

# หัวใจสำคัญของ Rado ในการชนะใจลูกค้า

# จุดขายหลักและจุดแข็งของ Rado ที่พิสูจน์ให้ผู้คนเห็น

การถ่ายทอดจุดเด่นหลักๆ ของ Rado อย่างชัดเจนเป็นสิ่งสำคัญที่จะทำให้เราชนะใจลูกค้าและทำให้ลูกค้าจงรักภักดีต่อแบรนด์ได้ ข้อมูลโดยสังเขปที่ทำให้ Rado แตกต่างจากแบรนด์อื่นๆ ถูกนำเสนออยู่ด้านล่างนี้

## ตัวแบ่งส่วน

## แบรนด์นาฬิกาสัญชาติสวิส

Rado เป็นที่รู้จักในวงการนาฬิกามาตั้งแต่เริ่มก่อตั้งแบรนด์แล้ว ในปัจจุบัน Rado

- เป็นแบรนด์นาฬิกาสัญชาติสวิสที่มีชื่อเสียง
- เป็นที่รู้จักทั่วโลก
- ผลิตนาฬิกาที่ประเทศสวิตเซอร์แลนด์

## ตัวแบ่งส่วน

## กลไกการทำงานแบบ ETA ที่มีคุณภาพ

Rado ผสมผสานระหว่างความสบายและความทนทานของวัสดุไฮเทคเข้ากับศิลปะในการทำนาฬิกา นาฬิกาแบรนด์ Rado ทุกเรือนมีกลไกแบบออโตเมติกหรือแบบควอตซ์ ETA ที่มีคุณภาพสูง ซึ่ง

- มีส่วนประกอบขนาดเล็กที่ซับซ้อนและทำงานสอดประสานกันเพื่อขับเคลื่อนนาฬิกาเรือนนั้น
- รังสรรค์ขึ้นโดยใช้ความเชี่ยวชาญขั้นสูง

## ตัวแบ่งส่วน

## ผลิตจากสวิส

นาฬิกาที่ผลิตขึ้นที่ประเทศสวิตเซอร์แลนด์ขึ้นชื่อว่าดีเยี่ยมกว่านาฬิกาที่ผลิตขึ้นที่ประเทศอื่นๆ นาฬิกาที่ผลิตในสวิตเซอร์แลนด์เป็นสัญลักษณ์ของ

- ความรู้
- คุณภาพ
- ความสวยงาม
- นวัตกรรมทางเทคนิค
- ความแม่นยำ

และได้รับการคุ้มครองตามกฎหมายของประเทศสวิตเซอร์แลนด์

Rado สามารถกล่าวอย่างภาคภูมิใจว่านาฬิกาของเราผลิตขึ้นในประเทศสวิตเซอร์แลนด์

## ตัวแบ่งส่วน

## เทคโนโลยีและนวัตกรรมล่าสุด

นับตั้งแต่แบรนด์ถือกำเนิดขึ้น Rado ก็เป็นผู้นำมาตลอด โดยยึดมั่นในปรัชญาของแบรนด์ที่ว่า "ถ้าเราจินตนาการสิ่งใดขึ้นมาได้ เราก็สามารถสร้างสรรค์สิ่งนั้นได้" ซึ่งยังคงเป็นความจริงจนถึงทุกวันนี้ Rado ขึ้นชื่อเรื่อง

- การใช้วัสดุไฮเทค ได้แก่ ไฮเทคเซรามิก
- การเป็นผู้บุกเบิกและใช้วัสดุและเทคโนโลยีไฮเทคในวงการผลิตนาฬิกาเป็นแบรนด์แรก

## ตัวแบ่งส่วน

## ไฮเทคเซรามิก

Rado เป็นผู้บุกเบิกและเป็นผู้นำด้านการใช้ไฮเทคเซรามิกในการผลิตนาฬิกา ไฮเทคเซรามิกที่ Rado นำมาใช้นั้น:

- น้ำหนักเบา
- ทนทาน
- ไม่ก่อให้เกิดการระคายเคือง
- สามารถปรับเข้ากับอุณหภูมิของผิวหนังได้อย่างรวดเร็ว
- สวมใส่สบาย

## ตัวแบ่งส่วน

## ออกแบบมาให้ดูดีตลอดอายุการใช้งาน

นาฬิกาเป็นสัญลักษณ์ของช่วงเวลาที่สำคัญในชีวิต และมักจะถูกให้เป็นของขวัญเนื่องในเหตุการณ์สำคัญๆ เช่น วันแต่งงาน วันเกิดและวันเกษียณอายุ นาฬิกาเป็นเพื่อนที่จะอยู่เคียงข้างตลอดชีวิต การที่ Rado ใช้วัสดุที่ทนทานต่อรอยขีดข่วนหมายความว่านาฬิกาแบรนด์ Rado ถูกออกแบบมาให้ดูดีไปอีกนานหลายปีเหมือนกับครั้งแรกที่ใส่ นาฬิกาแบรนด์ Rado สวยงามอย่างยาวนาน

## ตัวแบ่งส่วน

## คุณภาพสูง

มีเพียงเทคโนโลยีและวัสดุล่าสุดเท่านั้นที่ได้รับการอนุมัติให้ผลิตสำหรับนาฬิกา Rado

- นาฬิกาแต่ละเรือนของ Rado ได้รับการตรวจสอบโดยละเอียดตามกระบวนการควบคุมคุณภาพที่เข้มงวด
- ผงเซอร์โคเนียมออกไซด์บริสุทธิ์เป็นวัตถุดิบที่ใช้ผลิตไฮเทคเซรามิก Rado เลือกใช้ผงเซอร์โคเนียมออกไซด์ที่บริสุทธิ์ที่สุดเท่าที่จะหาได้
- Rado ได้พัฒนาเทคโนโลยีขึ้นมาเพื่อสร้างตัวเรือนไฮเทคเซรามิกที่มีโครงสร้างแบบเป็นชิ้นเดียว ตัวเรือนที่มีโครงสร้างแบบเป็นชิ้นเดียวประกอบด้วยเซรามิกแผ่นเดียวที่ยึดทุกส่วนของตัวนาฬิกาไว้

## ตัวแบ่งส่วน

## การออกแบบที่เป็นเอกลักษณ์

- Rado มีความภาคภูมิใจที่ได้รับรางวัลด้านการออกแบบระดับนานาชาติอันทรงเกียรติหลายรางวัล
- Rado จับมือกับนักออกแบบระดับหัวกะทิเพื่อรังสรรค์นาฬิการุ่นใหม่ๆ
- ผลงานออกแบบของ Rado มีวิสัยทัศน์ เป็นเอกลักษณ์ แสดงถึงนวัตกรรม และดีไซน์ของนาฬิการุ่นต่างๆ ในหลากหลายคอลเล็กชันก็เป็นที่ชื่นชอบของลูกค้าในวงกว้าง

## ตัวแบ่งส่วน

## คุ้มราคาอย่างสุดๆ

เมื่อคำนึงถึงคุณสมบัติ ดีไซน์ ความสบาย ความทนทาน ประสบการณ์และเทคโนโลยีทั้งหมดทั้งมวลที่จำเป็นสำหรับการผลิตนาฬิกาแล้ว นาฬิกาแบรนด์ Rado ก็นับว่าเป็นการลงทุนที่คุ้มค่า

## ตัวแบ่งส่วน

## บริการลูกค้าที่เป็นเลิศ

เพราะนาฬิกาชั้นหนึ่งต้องมาพร้อมกับบริการลูกค้าชั้นหนึ่ง Rado จึงให้บริการลูกค้าอย่างยอดเยี่ยมในร้านบูติกเกือบ 125 ร้าน จุดขายเกือบ 3,000 จุดและศูนย์บริการทั่วโลกของ Rado มากมายที่ได้รับอนุญาตและพร้อมให้บริการที่คุณไว้ใจได้ทั่วโลก

## ตัวแบ่งส่วน

## พันธมิตรที่เชื่อถือได้

บริษัท เดอะ สวอทช์ กรุ๊ป เป็นผู้ผลิตนาฬิกาอันดับหนึ่งของโลกและมีเครือข่ายองค์กรจัดจำหน่ายอยู่ทั่วทุกมุมโลก Rado ซึ่งเป็นส่วนหนึ่งของกรุ๊ป และได้รับการสนับสนุนในด้านกระบวนการใหม่ๆ ที่ทันสมัย ตลอดจนเครือข่ายจัดจำหน่ายที่แข็งแกร่ง ดังนั้น หากลูกค้ามีปัญหาเรื่องนาฬิกา ก็จะได้รับความช่วยเหลือ ไม่ว่าจะอยู่ที่ใดในโลกนี้ก็ตาม

# ประวัติศาสตร์และหมุดหมายอันสำคัญ

## ตัวแบ่งส่วน

# จุดเริ่มต้นของ Rado ที่เมืองเลงนาว ประเทศสวิตเซอร์แลนด์

เมื่อเริ่มแรกในปี 1917 Rado เป็นเพียงแค่ธุรกิจครอบครัวที่ผลิตกลไกการทำงานและส่วนประกอบของนาฬิกา

### 1917

#### การก่อตั้ง SCHLUP & CO ที่เมืองเลงนาว

พี่น้องตระกูล Schlup ได้ก่อตั้งโรงงานผลิตนาฬิกาเล็กๆ ขึ้นที่เมืองเลงนาว ซึ่งถือเป็นจุดเริ่มต้นของแบรนด์ Rado ในปี 1945 โรงงานแห่งนั้นก็กลายเป็นหนึ่งในผู้ผลิตกลไกการทำงานของนาฬิกาที่ใหญ่ที่สุด

# ทราบหรือไม่ว่า...

โรงงานเล็กๆ แห่งนั้นของ Schlup & Co ถูกดัดแปลงมาจากส่วนหนึ่งของบ้านพ่อแม่ของพวกเขา

## ตัวแบ่งส่วน

# คอลเลกชันแรกๆ ของ Rado

หลังจากที่เริ่มต้นในวงการด้วยการเป็นผู้ผลิตกลไกการทำงาน บริษัทก็ได้เปลี่ยนแปลงกลยุทธ์ โดยมุ่งเน้นที่การผลิตนาฬิกา

### 1957

#### GOLDEN HORSE:

#### หนึ่งในคอลเลกชันแรกๆ ของ Rado

การตัดสินใจที่จะใส่ใจกับการพัฒนาผลงานโดยใช้ชื่อ Rado ทำให้มีการเปิดตัวคอลเล็กชันต่างๆ อย่างรวดเร็ว

ก้าวย่างนี้ทำให้บริษัทเริ่มต้นก้าวเข้าสู่เส้นทางการเป็นแบรนด์ระดับโลก ในช่วงท้ายทศวรรษที่ 1950s Rado ก็ได้เป็นแบรนด์ระดับโลกอย่างแท้จริง

# ทราบหรือไม่ว่า...

คอลเล็กชัน Golden Horse เป็นแรงบันดาลใจให้แก่คอลเล็กชัน HyperChrome ในปัจจุบัน

## ตัวแบ่งส่วน

# วิสัยทัศน์: นาฬิกาที่ใช้งานได้ชั่วชีวิต

นาฬิกาทองคำและโลหะดั้งเดิมที่ขายทั่วไปตามท้องตลาดในสมัยนั้นเป็นรอยได้ง่ายและต้องได้รับการขัดอยู่บ่อยๆ Rado มีวิสัยทัศน์ไม่เหมือนใครในการรังสรรค์นาฬิกาที่ทนทานและจะดูดีตลอดอายุการใช้งาน

### 1962

#### DIASTAR 1:

#### นาฬิกาแบรนด์ Rado รุ่นแรกที่ทนต่อการขีดข่วน

ตอบสนองต่อความต้องการของลูกค้าที่อยากได้นาฬิกาที่ใส่สบาย ทนทานต่อรอยขีดข่วน และมีสไตล์เฉพาะตัว

DiaStar 1 เป็นนาฬิการุ่นที่ปฏิวัติวงการการผลิตนาฬิกา เพราะเป็นรุ่นแรกที่ใช้โลหะแข็งและยังเป็นรุ่นแรกของแบรนด์ Rado ที่ใช้คริสตัลแซฟไฟร์อีกด้วย

## ตัวแบ่งส่วน

# จากนวัตกรรมหนึ่งไปสู่นวัตกรรมถัดไป

Rado ยังคงรังสรรค์นวัตกรรมด้านดีไซน์และวัสดุอยู่อย่างต่อเนื่องในช่วงทศวรรษที่ 1970 และ 1980 ตามปรัชญาของแบรนด์ที่ว่า "ถ้าเราสามารถจินตนาการสิ่งใดขึ้นมาได้ เราก็สามารถสร้างสรรค์สิ่งนั้นได้" วิสัยทัศน์ของ Rado ทำให้แบรนด์ใช้ไฮเทคเซรามิกเป็นครั้งแรกในปี 1986

### 1986

#### INTEGRAL:

#### นาฬิกาแบรนด์ Rado รุ่นแรกที่ใช้ไฮเทคเซรามิก

ปฏิวัติวงการนาฬิกาด้วยการใช้ไฮเทคเซรามิกที่ทนทานต่อการขีดข่วนบริเวณสายนาฬิกา

# ทราบหรือไม่ว่า...

Rado ก้าวเข้ามาเป็นแบรนด์ระดับไฮเอนด์ของ Swatch เมื่อปี 1986

## ตัวแบ่งส่วน

# วิวัฒนาการเรื่องเซรามิก

ในยุค 1990 ได้มีการใช้งานไฮเทคเซรามิกอย่างต่อเนื่อง ซึ่งทุกวันนี้ก็ถือเป็นหนึ่งในวัสดุที่เป็นเอกลักษณ์ของ Rado และก่อให้เกิดดีไซน์ใหม่ๆ ที่เป็นเอกลักษณ์ตามมา

### 1990

#### Ceramica:

#### นาฬิกาแบรนด์ Rado รุ่นแรกที่ใช้ไฮเทคเซรามิก

นาฬิกาแบรนด์ Rado รุ่นแรกที่ผลิตขึ้นโดยใช้ไฮเทคเซรามิกสีดำสำหรับตัวเรือนและสายนาฬิกา รวมเป็นชิ้นเดียวกัน ถือเป็นไอคอนด้านการออกแบบ

### 1991

#### COUPOLE:

#### นาฬิกาแบรนด์ Rado รุ่นแรกที่ใช้ไฮเทคเซรามิกสีขาว

นาฬิกาแบรนด์ Rado อีกรุ่นที่ปฏิวัติวงการ: ไฮเทคเซรามิกสีขาว ซึ่งทุกวันนี้เป็นวัสดุหลักในคอลเล็กชันของ Rado

### 1998

#### Ceramica:

#### นาฬิกาแบรนด์ Rado รุ่นแรกที่ใช้พลาสมาไฮเทคเซรามิก

เป็นผู้บุกเบิกกระบวนการเผาไหม้ของพลาสมา เซรามิกจะถูกเปลี่ยนให้เป็นวัสดุสีโทนอุ่นที่มีลักษณะพิเศษและเปล่งประกายแบบโลหะโดยไม่ต้องใช้โลหะ

## ตัวแบ่งส่วน

# วิวัฒนาการด้านการออกแบบ

ในยุค 1990 ได้มีการใช้งานไฮเทคเซรามิกอย่างต่อเนื่อง ซึ่งทุกวันนี้ก็ถือเป็นหนึ่งในวัสดุที่เป็นเอกลักษณ์ของ Rado และก่อให้เกิดดีไซน์ใหม่ๆ ที่เป็นเอกลักษณ์ตามมา

### 2002

#### V10K:

#### นาฬิการุ่นที่แข็งแกร่งที่สุดของ Rado

นาฬิกาซีรีส์แรกของ Rado ที่ผลิตขึ้นโดยใช้เพชรที่ทำจากเทคโนโลยีชั้นสูง เพื่อให้มีความแข็งสูงถึง 10,000 วิกเกอร์

### 2009

#### r5.5:

#### ออกแบบโดย Jasper Morrison

เป็นครั้งแรกที่ตัวเรือนนาฬิกาของ Rado ใช้สายยึดที่มีพื้นผิวแบบเว้า

### 2011

#### D-STAR:

#### นาฬิกา Rado รุ่นแรกที่ทำจาก Ceramos

Ceramos นาฬิการุ่นที่ใช้วัสดุผสมไทเทเนียมคาร์ไบด์ ซึ่งเป็นวัสดุที่ฉีดขึ้นรูปและเป็นการปูทางสู่การออกแบบใหม่ๆ

### 2011

#### TRUE THINLINE:

#### นาฬิกาเซรามิกรุ่นที่บางที่สุดของ Rado

True Thinline รุ่นควอตซ์ ซึ่งมีความบางแค่ 5 มม. เป็นนาฬิกาเซรามิกไฮเทครุ่นที่บางที่สุดของ Rado และเป็นรุ่นแรกที่มีการใช้ตัวเรือนแบบโครงสร้างชิ้นเดียว (Monobloc) ที่เขย่าวงการนาฬิกา

## ตัวแบ่งส่วน

# มุ่งเน้นอนาคต

ตั้งแต่ปี 2012 เป็นต้นมา Rado อยู่ในช่วงพัฒนาอย่างเข้มข้นมาโดยตลอด มีชื่อเสียงจากการใช้วัสดุและแนวทางที่แหวกแนวเพื่อออกแบบนาฬิกา ยังคงเป็นผู้นำในวงการมาจนถึงทุกวันนี้และยังคงพัฒนารูปลักษณ์ที่น่าดึงดูดใจ โดยการเปิดตัวคอลเล็กชันและผลิตภัณฑ์ใหม่ๆ

ในฐานะแบรนด์บุกเบิก Rado มุ่งเน้นอนาคตอยู่เสมอ นี่คือการพัฒนาใหม่ๆ บางส่วน ที่จะปูทางไปสู่นวัตกรรมใหม่ๆ ในอนาคต

### 2012

#### HYPERCHROME:

#### การออกแบบที่หรูหรา

ตัวเรือนแบบโครงสร้างชิ้นเดียว (Monobloc) (ตัวเรือนนาฬิกาเซรามิกแบบหล่อชิ้นเดียว) เป็นการพัฒนาเทคโนโลยีและพัฒนาการด้านการออกแบบครั้งสำคัญ

นาฬิกาตระกูล HyperChrome ซึ่งมีน้ำหนักเบา ใส่สบายและมีรูปลักษณ์สะดุดตา ถือเป็นหน้าตาใหม่ของ Rado

### 2013

#### Diamaster:

#### นาฬิการุ่นคลาสสิคพร้อมโครงสร้างของสายนาฬิการูปแบบใหม่

นาฬิกาไฮเทคเซรามิกรุ่นแรกของ Rado ที่มีสายนาฬิกาแบบข้อต่อ 5 ชิ้น ตัวเรือนทรงกลมพร้อมขาตัวเรือน

ตระกูล DiaMaster ยังถือเป็นนาฬิกาแบรนด์ Rado รุ่นแรกที่ผสมผสานศิลปะการผลิตนาฬิกาดั้งเดิมเข้ากับไฮเทคเซรามิก (Grande Seconde หรือ Power Reserve)

### 2015

#### TRUE:

#### ดีไซน์ที่ร่วมสมัย

การออกแบบนาฬิกาตระกูล True ใหม่โดยใช้ตัวเรือนที่มีโครงสร้างแบบเป็นชิ้นเดียว

นาฬิกาตระกูล True ยังมีการร่วมมือด้านการออกแบบอื่นๆ อีกด้วย

### 2018

#### DIAMASTER:

#### กลไกการทำงาน

ความสมดุลที่ลงตัวระหว่างความคลาสสิคและความทันสมัย

ไม่ใช่แค่กลไกการทำงานรูปแบบใหม่เท่านั้น แต่กลไกการทำงานแบบเดิมๆ ของนาฬิกาไฮเทคเซรามิกยังถูกปรับแต่งใหม่ในคอลเล็กชันของ Rado อีกด้วย

### 2018

#### HYPERCHROME:

#### วัสดุ

แนวสปอร์ต ใช้งานได้หลากหลายโอกาสและพร้อมสำหรับกลไกการทำงานและวัสดุใหม่ๆ

Rado ที่มุ่งเน้นนำเสนอสิ่งใหม่ๆ กำลังมองหาวัสดุใหม่ เช่น บรอนซ์และเทคโนโลยีใหม่ๆ ที่มีไฮเทคเซรามิกแบบบางพิเศษในรูปโฉมใหม่และสีใหม่ด้วย

### 2019

#### TRUE THINLINE:

#### สีสัน

สีใหม่ๆ ในคอลเล็กชันนี้จะทำให้กลุ่มเป้าหมายชื่นชอบ

Rado ได้ฝึกปรือจนเชี่ยวชาญเทคนิคในการรังสรรค์ไฮเทคเซรามิกสีน้ำเงินและสีเขียว การสร้างสีให้มีความสม่ำเสมอในเซรามิกขึ้นชื่อว่าเป็นเรื่องยาก

### 2019

#### ธรรมเนียม:

#### ดีไซน์และสไตล์วินเทจ

การออกแบบสไตล์วินเทจจากในอดีตกลับมาอีกครั้ง

การมองย้อนกลับไปในอดีตทำให้ Rado สามารถจินตนาการถึงการออกแบบสไตล์วินเทจได้ใหม่เพื่อให้ตอบโจทย์ความต้องการและความชื่นชอบของผู้สวมใส่นาฬิกายุคใหม่

### 2020

#### การออกแบบที่เผยกลไกภายใน:

True Square Open Heart เป็นนาฬิการูปทรงสี่เหลี่ยมเรือนแรกที่มีตัวเรือนแบบเป็นชิ้นเดียวที่ผลิตจากไฮเทคเซรามิกแบบฉีดขึ้นรูป

### 2021

#### ไฮเทคเซรามิก:

ในปี 2021 Captain Cook ที่เป็นเอกลักษณ์ของ Rado เปิดตัวครั้งแรกด้วยวัสดุที่ทำจากไฮเทคเซรามิก

### 2022

#### รูปทรงที่เป็นสัญลักษณ์:

นวัตกรรมในปี 1962 เป็นการเฉลิมฉลองครบรอบ 60 ปี ซึ่งสร้างสรรค์ขึ้นโดยความร่วมมือกับนักออกแบบชาวสวิสนามว่า Alfredo Häberli

### 2023

#### การเฉลิมฉลองแด่การปฏิวัติอุตสาหกรรมนาฬิกาที่เกิดจาก Rado

ปี 2023 นับเป็นปีที่ครบรอบ 40 ปีของการเปิดตัวรุ่น Rado Anatom นาฬิการุ่นแรกที่นำคริสตัลแซฟไฟร์มาทำเป็นรูปทรงต่างๆ การพัฒนาเทคโนโลยีนี้ได้พลิกโฉมอุตสาหกรรมนาฬิกา Rado ขอฉลองครบรอบหมุดหมายสำคัญนี้ด้วยการนำรุ่น Rado Anatom มารังสรรค์ใหม่สำหรับคนยุคนี้

# Rado ในปัจจุบัน

## ตัวแบ่งส่วน

# ตัวเลขที่สำคัญของ Rado

ในปัจจุบัน Rado เป็นแบรนด์นาฬิกาที่มีชื่อเสียงระดับโลกด้านการออกแบบนวัตกรรมและการใช้วัสดุต่างๆ ที่ปฏิวัติวงการอย่างมีวิสัยทัศน์มาผลิตเป็นนาฬิกาที่มีความทนทานที่สุดรุ่นหนึ่งในโลก

# ในปัจจุบัน Rado...

...รันวงการเทนนิสมาเป็นเวลา

### 40

ปีแล้ว

...และจัดจำหน่ายเรือนเวลาผ่านบริษัทในเครือ

### 32

บริษัทในเครือของ Swatch Group และตัวแทนจัดจำหน่ายทั่วทุกมุมโลก

...ได้รับรางวัลระดับโลกมากกว่า

### 60

รางวัลด้านการออกแบบ
ระดับนานาชาติอันทรงเกียรติ

...มีจำหน่ายใน

### 90

ประเทศทั่วโลก

...วางจำหน่ายในร้านบูติก

### 125

แห่งทั่วโลก

...หาซื้อได้ตามจุดขายเกือบ

### 3000

แห่งทั่วโลก

*ข้อมูลประจำเดือนมกราคม 2025

## ตัวแบ่งส่วน

# ศูนย์กลางนวัตกรรมของ Swatch Group

ระหว่างที่มีการปรับโครงสร้างอุตสาหกรรมการผลิตนาฬิกาของประเทศสวิตเซอร์แลนด์โดยคุณ Nicolas G. Hayek เป็นผู้ดำเนินการ Rado ก็ได้กลายมาเป็นส่วนหนึ่งของ Swatch Group ในปี 1986

ตั้งแต่นั้นเป็นต้นมา แบรนด์ก็สามารถใช้ประโยชน์จากความเชี่ยวชาญของกลุ่ม Swatch Group ซึ่งได้สนับสนุนการวิจัยด้านวัสดุและการออกแบบดั้งเดิม

ในปัจจุบัน Swatch Group มีพนักงานกว่า 35,000 คนในกว่า 50 ประเทศทั่วโลกและเป็นผู้ผลิตนาฬิกาอันดับหนึ่ง Swatch Group ยังผลิตนาฬิกา เครื่องประดับ กลไกการทำงานและชิ้นส่วนของนาฬิกาอย่างต่อเนื่อง

1. สินค้าพิเศษและสินค้าหรูหรา
2. สินค้าระดับสูง
3. สินค้าระดับกลาง
4. สินค้าระดับพื้นฐาน
5. สินค้าขายปลีก

บริษัทผลิตส่วนประกอบเกือบทุกประเภทที่จำเป็นแก่การผลิตนาฬิกาที่จำหน่ายภายใต้แบรนด์นาฬิกาทั้ง 16 แบรนด์ และยังจัดจำหน่ายส่วนประกอบต่างๆ ให้แก่ทั้งวงการการผลิตนาฬิกาของประเทศสวิตเซอร์แลนด์

นอกจากนี้ยังมีองค์กรที่เป็นเครือข่ายจัดจำหน่ายทั่วโลกเป็นของตนเองอีกด้วย Swatch Group ยังเป็นผู้ที่มีอิทธิพลในอุตสาหกรรมระบบอิเล็กทรอนิกส์

## ตัวแบ่งส่วน

# เสาหลักของแบรนด์

Rado สื่อสารโดยการใช้ ‘เสาหลัก’ ของแบรนด์ดังต่อไปนี้ นี่คือคุณสมบัติหลักที่ทำให้ Rado โดดเด่นไม่เหมือนใคร สามารถเห็น ‘เสาหลัก’ เหล่านี้ได้จากทุกสิ่งทุกอย่างที่ Rado ทำ

#### วัสดุและนวัตกรรม

Rado ขึ้นชื่อเรื่องการใช้วัสดุไฮเทคเพื่อรังสรรค์นาฬิกาที่สวมใส่สบายและทนทาน Rado ยังผลิตไฮเทคเซรามิกสำหรับนาฬิกาแบรนด์ของตนเองมาตั้งแต่ปี 1986 และสร้างสรรค์นวัตกรรม นำเสนอกระบวนการการผลิตใหม่ๆ ตลอดจนวัสดุและคอลเล็กชันใหม่ๆ อย่างต่อเนื่องอีกด้วย

#### ดีไซน์

ในฐานะที่เป็นส่วนสำคัญด้านการออกแบบระดับนานาชาติ Rado ยังเป็นผู้นำด้านการออกแบบและนวัตกรรมทางด้านวัสดุเพื่อสร้างนาฬิกาที่ดูสวยงามตลอดกาล แบรนด์ได้ทำงานร่วมกับงานด้านการออกแบบที่สำคัญ (รางวัล Good Design Award, Red Dot Award, Grands Prix du Design Award เป็นต้น) เพื่อส่งเสริมผลงานของนักออกแบบรุ่นใหม่

#### สีสัน

Rado ได้รับสมญานามว่าเป็นผู้เชี่ยวชาญด้านวัสดุเนื่องจากนวัตกรรมและความรู้ทางเทคนิคในเรื่องเทคโนโลยีวัสดุของเรา จิตวิญญาณความเป็นผู้บุกเบิกและความชำนาญของเราทำให้เราผลิตไฮเทคเซรามิกได้กว่า 20 สี สีสันเป็นส่วนสำคัญของสิ่งที่เราทำ สัมผัสความสดใสด้วยการสวมใส่นาฬิกา Rado

#### เทนนิส

นับตั้งแต่ปี 2012 เป็นต้นมา Rado ก็ถูกเชื่อมโยงกับกีฬาเทนนิสอย่างใกล้ชิด ซึ่งเป็นกีฬาที่ให้ความสำคัญกับความท้าทาย และนักเทนนิสมักจะพยายามอย่างสุดความสามารถ ในฐานะที่ Rado เป็นผู้จับเวลาอย่างเป็นทางการในการแข่งขันที่มีอยู่มากมายทั่วโลก แบรนด์จึงมีความเชื่อมโยงอย่างแน่นแฟ้นกับกีฬาเทนนิส

#### แอมบาสเดอร์

แบรนด์แอมบาสเดอร์ของ Rado สะท้อนถึงคุณค่าหลักของแบรนด์ ได้แก่ นวัตกรรม ความสามารถในการปรับตัว การก้าวข้ามขีดจำกัด และการมุ่งมั่นพัฒนาสู่ความเป็นเลิศอย่างต่อเนื่อง

#### คริกเกต

คริกเกตเป็นกีฬาที่อาศัยเวลาและผู้เล่นจะต้องแข่งกับเวลา Rado มีความเกี่ยวข้องกับคุณลักษณะทั้งสองข้ออย่างมาก ไม่ว่าจะเป็นการจับเวลาได้อย่างไร้ที่ติและการผลักดันให้ทำสิ่งที่ไม่คาดคิดมาก่อน ในฐานะผู้จับเวลาอย่างเป็นทางการของคริกเกตทีมชาย และทีมหญิงของอังกฤษ Rado ก็ถือเป็นหัวใจสำคัญของกีฬานี้

## ตัวแบ่งส่วน

# RADO และ ดีไซน์

Rado เฟ้นหาแรงบันดาลใจจากอุตสาหกรรมอื่นๆ ที่หลากหลายอยู่เสมอ และเรื่องการออกแบบก็เช่นกัน Rado ได้ขอให้สถาปนิกและประติมากรชั้นนำ ตลอดจนนักออกแบบแฟชันและนักออกแบบอุตสาหกรรมที่มีชื่อเสียงนำปรัชญาการออกแบบที่โดดเด่นของพวกเขามาประยุกต์ใช้กับนาฬิการุ่นที่โดดเด่นของ Rado อย่างเช่น รุ่น Ceramica หรือ True ผู้ร่วมสร้างสรรค์ผลงานแต่ละคน ซึ่งได้รับการยกย่องในวงการและพื้นที่ต่างๆ มากมายมีส่วนช่วยนำเสนอสิ่งที่พิเศษในการทำให้วิสัยทัศน์ของ Rado เป็นจริงขึ้นมา

##### TRUE SHADOW

#### KUNIHIKO MORINAGA

##### CERAMICA

#### KONSTANTIN GRCIC

##### TRUE FACE

#### OSCAR ZIETA

##### TRUE CYCLO

#### PHILIPPE NIGRO

##### R5.5

#### JASPER MORRISON

##### TRUE N25E121

#### AARON NIEH

##### TRUE PHOSPHO

#### BIG-GAME

##### TRUE BLAZE

#### SAM AMOIA

##### TRUE STRATUM

#### RAINER MUTSCH

##### TRUE 101

#### LESLIE CHAN

##### TRUE THINLINE STUDS

#### BETHAN GRAY

##### TRUE THINLINE GEM

#### INMA BERMÚDEZ

##### TRUE THINLINE MY BIRD

#### EVGENIA MIRO

##### TRUE THINLINE DEEP WEB

#### FLORA MIRANDA

##### TRUE THINLINE TOGE

#### AYAKO SUWA

##### DIAMASTER PRAJUN

#### KWANKAO SVETAVIMALA

##### True Thinline Colours

#### Les Couleurs® Le Corbusier

##### True Thinline Stillness

#### Li Edelkoort

##### Original DiaStar 60-year anniversary

#### Alfredo Häberli

##### True Thinline

#### Raquel Orozco

##### Captain Cook Marina Hoermanseder
Heartbeat

#### Marina Hoermanseder

##### True Square Tej Chauhan

#### Tej Chauhan

##### True Square Undigital

#### YOY

##### True Square x Yuan Youmin

#### Yuan Youmin

##### True Square Forma Fantasma

#### Forma Fantasma

##### True Square Over The Abyss

#### Thukral and Tagra

#####

#### Great Gardens of the World

##### True Square X Kunihiko Morinaga

#### Kunihiko Morinaga

##### DIASTAR ORIGINAL

#### TEJ CHAUHAN

## ตัวแบ่งส่วน

# RADO และกีฬาเทนนิส

Rado แสดงออกถึงความทุ่มเทให้แก่กีฬาเทนนิสอย่างเต็มที่

##### ด้วยการแข่งขันเทนนิสนานาชาติจำนวนมากที่ทางแบรนด์ได้มีส่วนร่วม

##### นาฬิกาที่ได้รับแรงบันดาลใจจากกีฬาเทนนิส

##### แบรนด์แอมบาสเดอร์สำหรับกีฬาเทนนิส

# ประวัติศาสตร์

Rado เป็นแฟนตัวยงและผู้สนับสนุนกีฬาเทนนิสและผู้เล่นมาเกือบสี่ทศวรรษ มีมรดกที่น่าอิจฉาในฐานะหุ้นส่วนและผู้จับเวลาอย่างเป็นทางการของทัวร์นาเมนต์ที่มีชื่อเสียงระดับโลกมากมาย

ในทุกๆ การเสิร์ฟ การวอลเลย์ เบสไลน์แรลลี่ Rado เป็นศูนย์กลางของการแข่งขัน – โดยเฉพาะอย่างยิ่งกีฬาที่การจับเวลาคือทุกสิ่ง และแมตช์การแข่งขันที่กินเวลายาวนานหลายชั่วโมง ระบบการจับเวลาที่แม่นยำของเราทำให้มั่นใจได้ว่าทุกช่วงเวลามีค่าและไม่มีสิ่งใดที่ถูกปล่อยทิ้ง ในขณะที่ผู้เล่นและแฟนๆ เสียสมาธิไปกับการแข่งขัน นาฬิกาที่หัวมุมของ Rado จะคอยติดตามทุกช่วงเวลา

## ตัวแบ่งส่วน

# เยาวชนดาวเด่นของ Rado

โครงการ YoungStars ซึ่งเปิดตัวในปี 2015 ได้รับการออกแบบมาเพื่อสนับสนุนนักเทนนิสเยาวชนรุ่นใหม่ที่มีแววด้วยวัตถุประสงค์ในการสร้างทีมผู้เล่นระดับนานาชาติที่มีความสามารถและมีความกระตือรือร้นพร้อมทั้งมีศักยภาพในการเป็นดาวรุ่งด้านเทนนิสรุ่นต่อไป สำหรับ Rado YoungStars ในปัจจุบันประกอบด้วย Linda Noskova, Leandro Riedi และ Luca Nardi ผู้เล่นมืออาชีพรุ่นใหม่เหล่านี้มีทักษะ ความเข้มแข็งและแรงใจเหมือนกันที่ทำให้พวกเขาเป็นผู้เล่นที่ดีที่สุดสำหรับโครงการ

หนทางที่จะไปถึงจุดสูงสุดยังอีกยาวไกลสำหรับ Rado YoungStars แต่ความทุ่มเท ความมุ่งมั่นและความปรารถนาที่จะประสบความสำเร็จคือค่านิยมที่พวกเขามีร่วมกับ Rado ซึ่งทำให้แบรนด์เป็นพันธมิตรที่สมบูรณ์แบบของดาวรุ่งด้านเทนนิสเหล่านี้ Rado มีความยินดีที่ได้มีโอกาสสนับสนุน YoungStars ในทุกย่างก้าวสู่ความสำเร็จ

## ตัวแบ่งส่วน

# แบรนด์แอมบาสเดอร์ของ Rado

แบรนด์แอมบาสเดอร์ของ Rado สะท้อนถึงคุณค่าหลักของแบรนด์ ได้แก่ นวัตกรรม ความสามารถในการปรับตัว การก้าวข้ามขีดจำกัด และการมุ่งมั่นพัฒนาสู่ความเป็นเลิศอย่างต่อเนื่อง อ่านรายละเอียดเพิ่มเติมเกี่ยวกับแบรนด์แอมบาสเดอร์ของเราได้ที่ rado.com

# ASHLEIGH BARTY

อาชีพที่เป็นแรงบันดาลใจให้โลก

Ash Barty เลิกเล่นเทนนิสเมื่อต้นปี 2022 หลังจากที่ชนะ Australian Open และ Wimbledon เมื่อไม่กี่เดือนก่อนหน้านี้ การได้ชมการเล่นอันน่าตื่นตาตื่นใจและสไตล์การเล่นที่สง่างามและแข็งแกร่งของเธอทำให้แฟนๆ หลงใหล

การได้ร่วมงานกับ Rado เริ่มต้นขึ้นตั้งแต่ช่วงเริ่มต้นอาชีพการงานของเธอ และก้าวไปไกลกว่าการงานที่ทำเมื่ออยู่ในสนามเทนนิส เรารู้สึกตื่นเต้นที่จะได้ร่วมงานกับ Ash แบรนด์แอมบาสเดอร์ของเราในบทต่อไปในชีวิตของเธอ

# HRITHIK ROSHAN

Hrithik Roshan เป็นหนึ่งในนักแสดงที่ทำงานหนักและประสบความสำเร็จมากที่สุดในบอลลีวูด ตลอดการทำงานที่โดดเด่นมากว่าสองทศวรรษ เขาได้ปรากฎตัวในภาพยนตร์มากมายหลายสิบเรื่อง โดยได้รับบทบาทที่ท้าทายเป็นอย่างมาก ภาพยนตร์เรื่องใหญ่เรื่องแรกของเขา "Kaho Naa... Pyaar Hai" ในปี 2000 ทำให้เขาได้รับรางวัลนักแสดงนำชายยอดเยี่ยมและนักแสดงชายหน้าใหม่ยอดเยี่ยม ต่อมาในปี 2003 เขารับบทเป็นวัยรุ่นที่มีความบกพร่องทางสติปัญญาในภาพยนตร์เรื่อง "Koi... Mil Gaya" ซึ่งเป็นภาพยนตร์บอลลีวูดที่ประสบความสำเร็จสูงสุดของปีนั้น ไม่นานมานี้ เขาได้ปรากฏตัวในภาพยนตร์แอคชันเรื่อง 'War' ซึ่งเป็นหนึ่งในภาพยนตร์อินเดียที่ทำรายได้สูงสุดตลอดกาล เขาไม่เคยกลัวที่จะเสี่ยง และมีการพัฒนาอย่างต่อเนื่องทั้งในฐานะนักแสดงและในฐานะมนุษย์

นอกเหนือจากอาชีพการแสดงแล้ว Hrithik ยังทำงานอย่างใกล้ชิดกับยูนิเซฟในโครงการที่มีเป้าหมายการพัฒนาอย่างยั่งยืน และได้รับการเสนอชื่อให้เป็นหนึ่งในดาราที่ใจบุญที่สุดในบอลลีวูด Hrithik เป็นแบบอย่างในเรื่องสไตล์เช่นเดียวกัน และได้รับการจัดอันดับโดย Forbes India ให้เป็นหนึ่งใน 20 บุคคลดังที่ทรงอิทธิพลที่สุด การอุทิศตนอย่างไม่หวั่นไหวในงานศิลปะและความสามารถของเขาในการสร้างสรรค์ตัวตนใหม่ๆ อย่างต่อเนื่องทำให้ Hrithik เป็นแอมบาสเดอร์ของ Rado ที่สมบูรณ์แบบ Hrithik Roshan และ Rado ทำงานร่วมกันมานานกว่าทศวรรษ และดาราดังของบอลลีวูดรายนี้ภูมิใจในความสัมพันธ์ที่ยืนยาวของเขากับผู้ผลิตนาฬิกาของสวิสที่มีชื่อเสียง

# Ji Chang-wook

Ji Chang-wook นักแสดงชาวเกาหลี ได้ร่วมงานกับ Rado ในฐานะทูตสำหรับแบรนด์ของเรา อาชีพการแสดงของเขาเป็นที่รู้จักในเกาหลีและที่อื่น ๆ โดยเริ่มต้นเมื่ออายุ 20 ปี แต่ชื่อเสียงที่แท้จริงเกิดขึ้นเมื่อเขารับบทนักสเก็ตความเร็วชาวเกาหลี-อเมริกันในละครรายวันช่วงไพรม์ไทม์เรื่อง Smile Again ในฐานะนักแสดงและนักแสดงละครเพลงที่ได้รับรางวัล เขาได้เล่นเป็นตัวละครร่วมสมัยและตัวละครประวัติศาสตร์ที่หลากหลายในภาพยนตร์ โทรทัศน์ และซีรีส์บนเว็บที่หลากหลาย เขาได้รับการยกย่องจากการแสดงในฐานะจักรพรรดิทาฮวานในซีรีส์เกาหลีเรื่อง Empress Ki เขายังเข้าสู่บทบาทที่ทำให้หัวใจเต้นแรงในซีรีส์โรแมนติกคอมเมดี้อย่างเช่น Backstreet Rookie และ Lovestruck in the City ได้อย่างคล่องแคล่ว นอกจากนี้ Ji ยังปรากฏตัวบ่อยครั้งในละครเพลงและมิวสิควิดีโอ และได้บันทึกเสียงเพลงต้นฉบับหลายเพลง

# Katrina Kaif

Katrina Kaif ซุปเปอร์สตาร์จากวงการบอลลีวูดได้ตบเท้าเข้าร่วมเป็นแบรนด์แอมบาสเดอร์ของ Rado ความงามอมตะของ Katrina Kaif
การเป็นที่ชื่นชอบของแฟนๆ ทั่วโลกทำให้ Katrina Kaif เป็นบุคคลที่ดีที่สุดในการแสดงถึงความมุ่งมั่นอย่างไม่เสื่อมคลายของ Rado
ในการนำเสนอความแม่นยำ นวัตกรรมและงานฝีมือ Katrina Kaif ซึ่งเป็นที่รู้จักในด้านพรสวรรค์และความสามารถอันหลากหลายของเธอ สะท้อนให้เห็นถึง
ค่านิยมที่ Rado ให้ความสำคัญ

# Cameron Green

Cameron Green นักคริกเก็ตชาวออสเตรเลียผู้มีความสามารถรอบด้านขึ้นแท่นแบรนด์ แอมบาสเดอร์คนล่าสุดของ Rado Green เป็นผู้ตีฟอร์มดุและขว้างลูกได้อย่างว่องไว เขาจึงเป็นหนึ่งในนักกีฬาทีมชาติออสเตรเลียที่ลงแข่งคริกเกตเทสต์และ ODI เป็นประจำตั้งแต่นั้นเป็นต้นมา เมื่อปี 2022 ก่อนแข่ง IPL ในปี 2023 Green ก็ได้เซ็นสัญญาเข้าทีม Mumbai Indians มูลค่า 175 ล้านรูปีอินเดีย ทำให้เขาเป็นนักคริกเก็ตต่างชาติที่ค่าตัวแพงที่สุดเป็นอันดับสองในประวัติศาสตร์ของ IPL ณ ตอนนั้น นอกจากผลงานประจำฤดูกาลที่น่าประทับใจแล้ว Green ยังทำรันได้ 100 รันเป็นครั้งแรกในนัดแข่งขันของ IPL กับทีม Sunrisers Hyderabad นอกจากนี้ เขายังทำรันได้ 100 รันเป็นครั้งแรกในการแข่งขันคริกเกตเทสต์ (ฟาดฟันกับทีมอินเดียอีกเช่นกัน) และยังเป็นสมาชิกของทีมออสเตรเลียที่คว้าแชมป์ในการแข่งขันคริกเกตเทสต์ระดับโลกและทีมที่คว้าแชมป์โลกในการแข่งขัน ODI อีกด้วย

## ตัวแบ่งส่วน

# จุดขายของ Rado

สามารถซื้อผลิตภัณฑ์ของ Rado ได้ตามร้านค้าปลีกเฉพาะที่ส่งมอบประสบการณ์การช็อปปิ้งระดับพรีเมียมและบริการที่เป็นเลิศ

##### ร้านบูติกของ Rado

##### Rado shop-in-shop

##### ดิสเพลย์สินค้า Rado

## ตัวแบ่งส่วน

วัสดุที่ปฏิวัติวงการของ Rado ซึ่งเป็นผลมาจากการพัฒนาเป็นเวลาหลายปี เทคนิคการผลิตที่ซับซ้อน และเทคโนโลยีล้ำสมัย เทคนิคมากมายสามารถนำมาผสานรวมกับคำขวัญของเรา «Feel it!» ได้อย่างสมบูรณ์แบบ!

Feel it สำหรับเราแล้ว หมายถึงทุกสิ่งที่ Rado นำเสนอ: ผู้เชี่ยวชาญด้านวัสดุ ความเบา ความเรียบเนียน ความไร้กาลเวลา สไตล์ที่คงทน ดีไซน์ นวัตกรรม อารมณ์ พลังงาน เวลา เทคโนโลยี นี่เป็นวลีหนึ่งที่ครอบคลุมและแสดงออกถึงตัวตนของเรา สิ่งที่เราทำ รวมทั้งเหตุผลที่สำคัญที่เราออกแบบและสร้างนาฬิกาขึ้นสำหรับผู้สวมใส่ยุคใหม่

ท้ายที่สุดแล้ว ความเชี่ยวชาญด้านวัสดุที่ครอบคลุมทั้งหมดนี้มีจุดมุ่งหมายเพียงอย่างเดียว คือ เพื่อความสบายของคุณ

หากต้องการทราบว่าอะไรทำให้ประสบการณ์การสวมใส่นาฬิกา Rado มีความพิเศษ คุณควรลองด้วยตัวคุณเอง นี่เป็นเหตุผลที่เราแนะนำให้ลูกค้าสวมใส่นาฬิกา Rado ไว้บนข้อมืออยู่เสมอ

หลายคนจะสังเกตเห็นความเบาอย่างเหลือเชื่อของนาฬิกา Rado ที่ผลิตจากไฮเทคเซรามิกหรือCeramosTM

วัสดุเหล่านี้แข็งกว่าเหล็กอย่างมาก แต่มีน้ำหนักที่เบากว่าอย่างโดดเด่น วัสดุเหล่านี้ให้อิสระในการเคลื่อนไหวในระดับที่เหนือจินตนาการ

นี่เป็นประสบการณ์ที่เปิดโลกทัศน์อย่างแท้จริงสำหรับทุกๆ คนที่ต้องการสัมผัสกับความเบาสบายในทุกๆ วัน

ต่อไป เราจะแนะนำให้คุณหลับตา

คุณจะไม่เพียงแต่สัมผัสเสียงเดินของนาฬิกาที่สม่ำเสมอ และเงียบสงัดของนาฬิกาเท่านั้น แต่การสัมผัสพื้นผิวที่เป็นเอกลักษณ์ของนาฬิกา Rado แต่ละรุ่นด้วยปลายนิ้วของคุณ ยังถือวิธีการในอุดมคติอีกด้วย

ไม่ว่าจะเป็น ผิวด้านหรือผิวเงา เรียบหรือมีผิวสัมผัส พร้อมหนังที่ผ่านการทำผิวหยาบหรือโลหะที่ให้สัมผัสเย็น: การผสมผสานพื้นผิวที่หลากหลายถือเป็นเอกลักษณ์ที่โดดเด่นของคอลเล็กชันของเราและเป็นผลลัพธ์จากแนวคิดการออกแบบที่ครอบคลุมครบถ้วน

อย่างไรก็ตาม ยังมีอะไรสิ่งอื่นๆ อีกมากมายให้ค้นหา เช่น รูปทรงที่ลื่นไหล ซึ่งเราประดับประดาด้วยการออกแบบที่โดดเด่นที่สุดของเรา

ตัวเรือนแบบโครงสร้างชิ้นเดียว (Monobloc) ที่ได้รับการผลิตขึ้นเป็นชิ้นเดียวตามส่วนโค้งของข้อมือ ตลอดถึงสายนาฬิกาที่มีข้อต่อแบบยืดหยุ่นของเราหรือกระจกคริสตัลแซฟไฟร์ที่มีความโค้งมนอย่างอ่อนโยน การสัมผัสกับความโค้งที่สมบูรณ์แบบของนาฬิกาช่วยทำให้เกิดความน่าปิติยินดี

และอีกสิ่งหนึ่งที่ขาดไม่ได้ก็คือสีสันที่คมเข้ม ซึ่งเป็นแง่มุมใหม่ๆ ที่เราได้เพิ่มให้กับการจับเวลาอย่างต่อเนื่อง สิ่งเหล่านี้ไม่เพียงแต่เป็นองค์ประกอบที่มีสไตล์เฉพาะตัวเท่านั้น แต่ยังมีผลทางอารมณ์อีกด้วย

อย่างไรก็ตาม เหนือสิ่งอื่นใด คุณสามารถสัมผัสได้ถึงความหลงใหลภายใต้การผลิตนาฬิกา Rado ทุกเรือน ความแม่นยำและความเอาใจใส่ที่ผู้ผลิตนาฬิกาและวิศวกรของเราทุ่มเทให้กับนาฬิกาเรือนนี้ ใครก็ตามที่ได้สังเกตเห็น «ความแตกต่าง» เหล่านี้ก็มักจะกลายเป็นส่วนหนึ่งในชุมชนนานาชาติของเรา

# RADO Anchor

# คุณสมบัติ

- สัญลักษณ์รูปสมอมีความเกี่ยวข้องกับ Rado มาช้านาน
- โดยจะปรากฏให้เห็นในนาฬิกาเกือบทุกรุ่นของเรา
- นาฬิกาออโตเมติกของเรามีสัญลักษณ์รูปสมอเคลื่อนที่ตรงหน้าปัด
- สัญลักษณ์รูปสมอของ Rado สะท้อนให้เห็นถึงค่านิยมของแบรนด์ที่เป็นมรดกตกทอด - ไม่ว่าจะเป็นความเสถียร คุณภาพและความปลอดภัย
- นอกจากนี้ ยังทำให้สัมผัสได้ว่าการสวมนาฬิกา Rado จะรู้สึกอย่างไรโดยทราบว่านาฬิกาผลิตขึ้นมาเพื่อให้อยู่ไปอีกนาน
- คุณรู้สึก «มั่นคงราวกับสมอ»

# จำไว้ว่า

# นาฬิกาแบรนด์ Rado...

- … ขึ้นชื่อเรื่องคุณภาพที่ยอดเยี่ยม ความสวมใส่สบายและความทนทาน
- … ผลงานด้านการออกแบบของ Rado มีวิสัยทัศน์ เป็นเอกลักษณ์ มีนวัตกรรม และดีไซน์ต่างๆ ของคอลเล็กชันที่หลากหลายนั้นเป็นที่ชื่นชอบของลูกค้าในวงกว้าง
- … ให้ความสำคัญกับนวัตกรรมและการออกแบบนาฬิกามาโดยตลอด
- ...โด่งดังด้านการใช้วัสดุไฮเทคและเป็นแบรนด์แรกที่ใช้ไฮเทคเซรามิกในวงการการผลิตนาฬิกาในปี 1986
- … มีเป้าหมายในอนาคตอยู่เสมอ ซึ่งก็คือความมุ่งมั่นในการสร้างความก้าวหน้าให้กับอุตสาหกรรมนาฬิกา
- … โลดแล่นอยู่ในโลกแห่งการออกแบบ โดยทำงานร่วมกับนักออกแบบที่มีชื่อเสียงเพื่อสร้างผลิตภัณฑ์ใหม่ๆ ที่แหวกแนว
- … เป็นผู้จับเวลาอย่างเป็นทางการของการแข่งขันเทนนิสนานาชาติทั่วทุกมุมโลก
- … ช่วยให้นักเทนนิสดาวเด่นรุ่นใหม่พัฒนาศักยภาพของตนเองให้ถึงขีดสุด
- … มีกลุ่มแบรนด์แอมบาสเดอร์ที่เป็นตัวแทนของค่านิยมของแบรนด์